
Claudiu TÂRZIU 





Circul, de-astă dată, fu mai trist. 
Clovnii, parcă mai apatici şi mai stu- 
pizi în goana tumbată după aplauzele 
publicului. Strălucirea artificială, în- 
căierările cu sfîrșit oarecum previzi- 
bil și uriașul val de parale — prăvălit 
într-o propagandă fără sare și piper — 
n-au mai păcălit pe nimeni. Nu că ar 
fi devenit românii lucizi dintr-o dată, 
ci pentru că votul nu a mai fost mînat 
spre urnă de vreo speranţă, fie ea și 
bicisnică. Pe toate petecele acelea de 
hîrtie scria resemnare. Nici o scînteie 
de entuziasm nu a mai animat mulți- 
mea. Cine a mers la vot, a făcut-o cu 
sentimentul unei datorii neplăcute, 
neînţelese, dar asumate. Și a ales fără 
să creadă cu adevărat în vreun pro- 
gram sau în vreun candidat. Mai mult 
în contra celor care s-au crezut stă- 
pînii veşnici ai unor scaune — sigu- 
ranță care le-a hrănit aroganța și lăco- 
mia. Ori într-o doară, pentru schim- 
bare. Şi-n unele cazuri pentru a-l spri- 
Jini pe vreunul care, dacă n-a făcut 
vreo gaură-n cer cît a stat la primărie, 
baremi s-a luat de git cu partidul-stat. 
A fost un vot în care apartenenţa la un 
partid sau altul a precumpănit asupra 
presupuselor sau verificatelor calități 
de gospodar ale candidatului. Așadar, 
o repetiție generală pentru alegerile 
parlamentare. De pe acum putem 
contura viitoarea hartă politică a Ro- 
mâniei pentru următoarea legislatură. 

Aceleași dileme, care de-acum 
au început să mucegăiască, l-au pus 
pe român în încurcătură: să meargă la 
vot (deși aproape toți candidații sînt o 
apă şi-un pămînt) ori să-şi respecte 
tihna duminicală?; să voteze potrivit 
conștiinței (chiar dacă știe că n-au 
şanse „să iasă“ ăia pe care-i place 
măcar puţin) ori să mizeze pe vreunul 


A 


mai zdravăn în sondaje?; să mai 

III EI elf 


Vremea 
papagalilor 


gireze o dată oamenii PSD — partidul 
care este tatăl sărăciei și al corupției 
postdecembriste — dar care „și-au 
făcut plinul“ sau să riște pe mîna 
unora „flămînzi“? Ce-au a face astfel 
de socoteli cu democraţia, cultura 
politică, transparența instituțională, 
accesul la informaţie al cetăţeanului 
etc., etc.? Nimic. Şi nu-i nimic mai 
firesc în România democrată de azi 
decît suava ignoranță și indiferența 
ostentativă. Mai degrabă pare să fie 
natural pe acest tărîm românesc un 
episod de umor strimb ca acesta 
relatat de o televiziune: într-o co- 
mună din munții Apuseni, din cei 150 
de alegători 56 au candidat la funcția 
de primar. Asta este singura slujbă 
plătită din acel colţ de lume. O treime 
din comună a visat la leafa aceea de 
puţin peste un milion de lei ca la un 
cîştig la loto. Această poveste dez- 
văluie realitatea tumefiată de la noi. 
Cifrele sînt parcă înadins alese de un 
nevăzut sforar, spre a ne face să 
înțelegem mai bine culmile deznă- 
dejdii acestui popor. 

În afara marilor orașe, pe 
măsură ce înaintezi spre inima 
României reale, spectacolul electoral 
îşi pierde, treptat, tot mai mult din 
forța ideilor (de va fi avut-o); promi- 
siunile își vădesc mai mult 
găunoșenia; nuanțele se topesc în 
alb-negru... Totul se rezumă la o 
tîrguială între precupețe, la un troc în 
care cel care dă votul este invariabil 
păcălit. Și el ştie asta dar continuă, 
masochist, să se joace de-a 
democraţia. 

Nici în Bucureşti însă — cum nici 
în alte cîteva tirguri cu pretenţii de 
orașe europene — lupta nu a împru- 
mutat nimic din cavalerismul turniru- 
rilor de odinioară și nici nu se poartă 
în aerul rece al înălțimelor spirituale. 
Pe post de candidați au apărut și în 
alegerile de anul acesta destui saltim- 
banci. Fără şanse, dar cuprinși de o 
vervă tembelă, şi-au expus impudic 
mutrele patibulare pe toate gardurile. 
Cînd din afiș nu ne izbea rînjetul d la 


americane al unora (ce-or fi găsit toți 
de rîs la starea actuală a românilor?), 
ne împungea gestul pretins energic al 
vreunui pigmeu dormic să ne 
călărească patru ani pentru a parveni. 
Dezbaterile televizate — care n-au 
mai fost atât de spumoase — i-au lăsat 
mai repede descoperiți pe unii dintre 
cei pe fruntea cărora scria din start 
„pierdant“. Un Mitică Dragomir 
(PRM), cel care se crede şarmant 
doar pentru că bulbucă ochii la 
fiecare vorbă, şi-a demonstrat sieși cît 
e de popular. Un Victor Ciorbea tre- 
buie că a înțeles, în sfîrşit, cine-i 
vinovatul pentru dezastrul PNŢCD. 
Un Mircea Geoană — caraghios foarte 
în noua postură de bărbătuș bătăios, 
după ce pînă mai ieri era o mimoză — 
va fi nevoit să-și amine intențiile de a 
obține vreo poziție importantă în stat 
prin vot altfel decît pe lista de partid. 
Galeria papagalilor este completată 
de alte nume, mai mult sau mai puţin 
cunoscute. O seamă de ciudați și de 
neterminați au ajuns să candideze 
pentru că societatea românească este 
bolnavă. Într-o lume în care ar exista 
o adevărată scară de valori, majori- 
tatea candidaților de azi n-ar îndrăzni 
să iasă la rampă. 

Din păcate, în această viață 
politică mocirloasă riscă să se scu- 
funde și oameni cu o statură morală și 
profesională respectabile, intrați în 
focul luptei chiar împinși de dorința 
de a face ceva pentru ceilalți. Ei sînt 
îndeobște propulsați de formaţiuni 
anemice pe care „nu-și strică votul“ 
nimeni. 

Din fericire, simţul umorului 
românesc n-a pierit, iar răzbunarea 
este uneori atît de... imaginativă. Am 
văzut, spre finalul campaniei elec- 
torale, un afiş imens al lui Dan 
Darabont, candidatul PSD la Primă- 
ria Sectorului 6, pe care un hitru 
aruncase vîrtos cu fecale de sus pînă 
Jos. Este și ăsta un răspuns dat clasei 
politice românești. Și poate un semn 
că vremea papagalilor este pe ducă. 
a 


său) fără sfirsit 


Cristian BĂDILIŢĂ 





(Paris) 


Dedic acest text noilor 
cenzori ideologi din România 


Ceasul românesc al lui Vintilă 
Horia n-a sosit şi, probabil, nu va 
sosi prea curînd. Acest mare scriitor 
și gînditor român din secolul XX, 
tradus în peste douăzeci de ţări, scri- 
ind în patru limbi cu dexteritate și 
eleganță aristocratică (română, 
franceză, spaniolă și italiană), adulat 
de generaţii de studenți de la 
Complutense, după ce stîrnise furia 
haitelor comuniste franceze, con- 
tinuă să fie minimalizat sau pur și 
simplu ignorat în propria lui ţară. 
Boicotul are cîteva cauze principale, 
despre care merită să spunem un 
cuvînt. În primul rînd, eșecul re- 
voluţiei din 1989. Sensul acelei 
mișcări la care au participat două 
milioane de oameni, majoritatea din- 
tre ei tineri, era măturarea de la pute- 
re a liotei comuniste, urmată de un 
Proces exemplar. Cu sprijin mosco- 
vit şi consimțămînt „popular“ (cei 
care nu au luat parte la revoluţie), 
liota comunistă și-a menţinut însă 
puterea, în ciuda celor peste o mie de 
vieți secerate, iar procesul exemplar 





a fost amînat sine die. Într-un aseme- 
nea context, opera lui Vintilă Horia 
trebuia să rămînă în aşteptare. 
Autorul înșuşi a refuzat să revină în 
țară, considerînd, şi pe bună drep- 
tate, că exilul său anticomunist nu se 
încheiase încă. Înainte de a muri (în 
1992) a publicat totuși un roman 
scris în româneşte, despre figura lui 
Ștefan cel Mare — simbol al unității 
politice şi spirituale europene. În al 
doilea rînd, debutul, post-revoluţio- 
nar, al marelui prozator în România a 
fost un eșec. Romanul Dieu est ne en 
exil obținuse premiul Goncourt în 
1960, iar apariţia sa în românește era 
aşteptată ca un eveniment excepțio- 
nal. Or, fiecare dintre noi își 
amintește, poate, dezamăgirea, nedu- 
merirea, jena cu care a parcurs tra- 
ducerea românească, semnată de 
fratele autorului, în acel volum 
meschin cu copertă albăstruie, ușor 
decolorată. Din cauza acestei tradu- 
ceri la limita ridicolului capodopera 
a ratat întîlnirea cu publicul româ- 
nesc (trebuie spus imediat că roman- 
ul sună superb în franceză). Dum- 
nezeu s-a născut în exil a tost taxat 
drept „produs lirico-pășunist“, iar 
aura lui Vintilă Horia a pălit peste 
noapte. După acest redebut în coadă 
de peşte, cota lui Vintilă Horia a fost 
în scădere constantă în România. 
Frumoasa traducere a lui Mihai 
Cantuniari n-a mai putut salva repu- 
tația autorului; răul fusese deja 
comis. În al treilea rînd, trebuie luate 
în seamă calculele și interesele edito- 
rilor. Cioran, Eliade și Ionescu „aduc 
bani“. Vintilă Horia, s-a decis din 
capul locului, nu aduce. De ce? Aşa! 
Monica Lovinescu nu aduce bani, 
dar este publicată, cu toate că nu 
încape comparaţie între ea și Vintilă 
Horia. Dar o asemenea stare de 
lucruri se poate remedia. Lovitura de 
grație i-a dat-o însă premiantului 
Gongourt neo-stîngismul ambiental 
combinat cu un dispreţ sistematic al 
valorilor românești — cu părere de 
rău trebuie să spun că România in- 
telectuală de azi a redevenit, din 


slugărnicie și mimetism, mult mai 
stîngistă decît Franţa intelectuală, iar 
disprețul poporului român față de 
propriile sale valori autentice frizea- 
ză inconșştiența. Cînd la modă sînt 
fleacurile unui Houellebecg, ale unui 
David Lodge sau Paolo Coelho de ce 
să ne mirăm că romane extraordinare 
precum Scrisoarea a VII-a, Un mor- 
mint în cer sau Dumnezeu s-a născut 
în exil nu interesează decît o mînă de 
rezistenți la prostul gust? Merită psi- 
hanalizată această formă de nesimți- 
re a poporului român, care, abia ieșit 
din grota stalinist-ceaușistă, caută re- 
fugiu, cu un soi de frenezie dispe- 
rată, în bordelul stîngismului con- 
sumist. O editură care îţi respinge o 
carte pe motive ideologice, pre- 
tinzînd că marii interbelici „sînt dis- 
cutabili și neaveniți“ nu-l poate 
accepta din principiu pe un autor ca 
Vintilă Horia. E un fapt absolut evi- 
dent că cenzura ideologică s-a reim- 
pus în ultimii ani în România, nu 
prin decret, ci prin zelul trepădușilor 
care au ajuns în fruntea anumitor 
instituţii de cultură (edituri, institute, 
reviste). De aceea, cu tristeţe şi chiar 
îngrijorare, spun că ceasul lui Vintilă 
Horia a trecut, poate, înainte de a 
veni. Cele cîteva emisiuni ale 
Marilenei Rotaru au în continuare un 
ecou foarte restrîns în rîndul tele- 
spectatorilor, care preferă de departe 
talk-show-urile cu uzurpatorii gen 
Iliescu, Păunescu sau Năstase. 
Aparițiile editoriale de pînă acum, 
sporadice și oarecum subterane, n-au 
impus figura unui autor unitar şi de 
calibru, risipindu-l oarecum pe fostul 
laureat al premiului Goncourt. 

E drept, dacă volumele lui 
Vintilă Horia ar fi fost republicate în 
Franţa cititorul român n-ar depinde 
exclusiv de toanele editorilor locali. 
Dar Vintilă Horia n-a fost omul con- 
cesiilor, precum Eliade sau Cioran, 
care şi-au camuflat la perfecţie 
„spontaneitățile“ dînd Occidentului 
numai volume igienice, temperate. 
Vintilă Horia a spus tot timpul ce 
gîndea, cum simţea și ce credea că 

trebuie spus în toiul evenimentelor, 
la cald. Confesiunile lui sînt foarte 
adesea supărătoare pentru urechile 
sau ochii „bunului burghez de pe 
malurile Senei“. Și ele vor fi la fel de 
supărătoare și pentru urechile sau 
ochii „noilor Păturici de pe malurile 
Dîmboviţei sau Bahluiului“. După 
„scandalul Goncourt“ din 1960, o 
tăcere aproape de  mormînt 
s-a lăsat peste numele său în Franța, 
o tăcere dirijată din umbră, progra- 
mată şi bine controlată. Cronici 
foarte rare şi nesemnificative, 
refuzul oricărei distincții, sabotare 
prin minimalizare, uitare. Nu vreau 
să fac din el o victimă exclusivă a 
ideologiei, deși cam aşa stau 
lucrurile. În Spania figura lui era şi a 
rămas încă foarte cunoscută. Îmi 
amintesc perfect, cînd a murit, toate 
posturile de televiziune și-au început 
telejurnalele cu această știre. 
Prietenii mei spanioli îi citiseră 
cărțile încă din adolescență. Un grup 
de studenţi îl frecventa ca pe un fel 
de guru care întrecea cu mult compe- 
tențele unui banal profesor universi- 
tar. Ei bine, tocmai de aceea mă irită 
meschinăria franceză și mă revoltă 
nesimţirea românească. Tocmai pen- 
tru că ştiu cît de mult îl prețuiau 
spaniolii, adică la justa lui valoare. 

Una din calitățile pentru care îl 
preţuiesc pe Vintilă Horia este hărni- 
cia. A scris enorm, în patru limbi, în 
diverse genuri şi cu reușite punctuale 
în toate: roman, interviu, poezie, 
nuvelă, biografie (a lui Papini, de 
pildă). Îi plăcea să lucreze. Această 
hărnicie ţine de o anumită concepție 
aristocratică asupra vieţii. Contrar 
șablonului vehiculat îndeobște după 
care aristocrația ar fi echivalentul 
obligatoriu al huzurului şi lenei, cred 
că orice aristocrat adevărat 
prețuieşște munca mai mult decît 
orice. E drept, aristocratul nu mun- 
cește după canonul clasei munci- 
toare, înregimentat în instituții și 
protejat de sindicate. Aristocratul 
munceşte tot timpul pe cont propriu 
și sub supraveghere proprie, după un 
program al său, după un ritm perso- 
nal. De cele mai multe ori fără 
răsplată sau onoruri lumpen-prole- 
tariale. Vintilă Horia ilustrează per- 
fect acest tip uman de care ne este 
din ce în ce mai dor. 

Dintre cărţile sale prefer cîteva 
(nu toate mă atrag): Scrisoarea 
a VII-a (formidabil jurnal apocrif al 
lui Platon), Dumnezeu s-a născut în 
exil (alt jurnal apocrif, al lui Ovidiu), 
Persecutaţi-l pe Boețiu (dublă isto- 
rie, a unui prizonier politic din se- 
colul XX și a filozofului din secolul 
al VI-lea), Un mormint în cer (ro- 
manul lui El Greco), Jurnalul unui 
țăran de la Dunăre. Adică, tot ciclul 
„exilului“. La acestea aș adăuga 
Călătorii spre centrele pămîntului, 
volum din care am citit doar cîteva 
fragmente, fiind practic imposibil de 
găsit altundeva decît în cîteva bi- 
blioteci publice din Spania. Iată, în 
traducere, cîteva fragmente „supă- 
rătoare“ din Jurnalul unui țăran de 
la Dunăre, apărut în 1966 la Editura 
„Table ronde * din Paris. 


1964, 5 decembrie 


Asasinarea albilor la Stanley- 
ville ne umple de oroare, dar trebuie 
să ne gîndim că acești nevinovaţi 
plătesc atrocitățile comise în Africa 
de albi, strămoșii lor, timp de secole. 
Ajunge să ne amintim că dl. Voltaire 
își îngrășa rentele din negoţul cu 
sclavi. Oribil și dezgustător. Scenele 
pe care le năștea un astfel de trafic în 


secolul al XVIII-lea, al „luminilor“, 
şi al XIX-lea, cînd filozofii forjau în 
Europa naţiuni libere, ar trebui să ne 
apese încă pe conștiințe. Vinovaţii 
s-au îmbogățit din acest negoț in- 
fam; şi-au cumpărat moşii în ținuturi 
liniștite; și-au construit case de va- 
canță pe Loire sau pe Tamisa; le-au 
făcut cadouri frumoase copiilor lor 
de Crăciun; au îndrăznit să intre în- 
tr-o biserică ori să se declare de par- 
tea progresului şi să prefere ateis- 
mul, mult mai liniștitor în ce privește 
faptele lor din trecut; au murit pro- 
babil satisfăcuţi că au reușit în viață, 
într-o vreme în care spovedania, re- 
mușcarea, Dumnezeu încetaseră să 
mai sîcîie conștiinţele. Iar astăzi niște 
călugăriţe credinciose plătesc cu 
viaţa lor acest trecut mîrşav. Secolul 
nostru e tot atît de plin de crime ca și 
cele dinainte. lată sensul istoriei, în 
acest rîu de sînge, iar Stalin, mento- 
rul Voltaire-ilor de azi, n-a murit 
decît de vreo cîțiva ani. Rasa trafi- 
canților de sclavi prosperă în Basara- 
bia, în Ţările Baltice, în Tibet, peste 
tot unde există negri fără apărare. 


Miercuri, 23 decembrie 


Inautenticitatea istoriei. Cale 
falsă, şi „adevărată“, în sensul în 





a III 


care şi luda este „adevărat“, ca in- 
strument ales pentru ca Fiul lui 
Dumnezeu să-și poată împlini Veni- 
rea, adică moartea. Nimeni n-a putut 
evita participarea la istorie, una din 
ispitele cele mai mari. Doar sfinții au 
scăpat uneori de ea. Evoluţia în 
Istorie, adică ceea ce se numeşte 
Progres, ar trebui văzută ca o cădere 
rușinoasă şi inevitabilă. Importanța 
lui Pius al XII-lea care, în 1950, a 
proclamat dogma Înălţării la cer a 
Mariei, în plină decădere progre- 
sistă, dînd oamenilor posibilitatea de 
a spera într-o nouă Întrupare, care va 
pune capăt netrebniciilor istoriei. 
Istoria ca exaltare a războaielor și 
şefilor militari, cu toate ororile indi- 
viduale pe care acestea le implică, nu 
este decît o îndepărtare conducînd la 
drama teribilă revelată de Nietzsche: 
moartea lui Dumnezeu, adică 
imposibilitatea de a continua să con- 
cepem existența lui Dumnezeu în 
noi. Istoria mai înseamnă sclavia 
femeii, exaltată numai de scriitori şi 
de artiști, năpădiți și ei de reproşuri 
ale propriului subconștient. 
Iconografia Fecioarei: exutoriu al 
inconştientului colectiv. Egalitatea 
sexelor nu este proclamată decît 
după „moartea lui Dumnezeu“, între 
limitele universului concentraționar 
sau progresist. Victorii la nivelul cel 
mai de jos, caracteristica vremii 
noastre, cînd războiul a fost univer- 
salizat de către aceste ultime fulgu- 
rații morbide ale istoriei: ideologiile 
pentru folosul maselor. 


8 ianuarie 1965 


Am să vă spun cîteva lucruri pe 
care ar trebui să nu le spun, dar 
mi-am propus să povestesc aici totul, 
în limitele vechilor legi, singurele 
care contează pentru mine. Deci 
spun. Sint un distrugător al timpului 
istoric. lată unul din secretele mele, 
unul dintre cele mai importante. Nu- 
i deloc un capriciu de intelectual — 
nu sînt intelectual, pentru că sînt 
poet — întrucît această voinţă aparent 
anarhică face parte din personali- 
tatea şi din cronologia poporului 
meu, sabotor al istoriei. Surid de 
fiecare dată cînd un critic atribuie 
intenţii istorice romanelor mele, 
comparîndu-mă cu Marguerite 


Yourcenar, cu Robert Graves sau 
chiar cu Jacques de Bourbon Busset. 
Totul e permis orbirii criticilor, iar în 
Dumnezeu s-a născut în exil ei n-au 
putut vedea decît sfişierea produsă 
de exilul politic conform topicii 
pseudoclasice a istoriei lui Ovidiu. 
JerOme Carcopino a confirmat, cîțiva 
ani mai tîrziu, în Rencontres de 1'his- 
toire et de la litterature romaines, 
justeţea tezei mele asupra religio- 
zităţii lui Ovidiu, plasînd-o pe aceas- 
ta în cadrul dramei sale intime gre- 
fate pe pitagorism. 

[...]  Îmbrăcate în istorie, 
romanelor mele puțin le pasă de 
cronologia oficială, Ovidiu şi Platon 
putînd fi în același timp contempo- 
ranii noștri. Ei pot fi plasați în toate 
vremurile care seamănă cu a noastră, 
în orice ajun de apocalipsă parțială. 
Tema esenţială este tema profanării 
prin colectivitate și prin politic, și a 
salvării prin religie şi individual. Am 
rămas tot timpul credincios acestei 
convingeri, din zorii vîrstei mele 
raționale. Nu se poate cunoaște „în 
masă“, nu se pot stabili legături cu 
Dumnezeu la acest nivel. Masele nu 
pot crede decît în cei care le 
seamănă, adică în ficțiuni şi în călăi. 
Astfel poporul italian, dez-individu- 
alizat de aproape douăzeci de ani, e 
pe cale să se piardă, precum atenienii 
după profanarea Hermeșilor de 
piatră. Alcibiade şi ai săi au fost 
prima fisură „a stînga“ cunoscută în 
istorie, începutul sfirșitului pentru 
lumea elenică. [...] 

Ajunge să privim chipurile 
actualilor șefi ai omenirii ca să ne dă 
seama de adîncimea decăderii noas- 
tre. Folosesc concepte și idei com- 
plet uzate şi totuși se menţin la pu- 
tere. Câştigă chiar prin vechi trucuri 
vrednice de Grand-Guignol. Așa se 
explică alergia mea politică, indife- 
rența ușor înveninată de ură faţă de 
sistemele actuale. Unii gîndesc că 
salvarea va veni prin tehnică. Dar 
Ortega deja îşi dăduse seama că 
savanții nu sînt decît „barbari mo- 
derni“, creatori de ficțiuni din care 
lipseşte Dumnezeu. Îmi voi aminti 
mereu de cuvintele acelui „şofer al 
spațiului“ care declara, după zborul 
său, că nu l-a întîlnit pe Dumnezeu 
pe orbită. Nimic mai perfect ca 
imagine a cretinismului tehnico- 


politic! Dar vorbeam despre savanți, 
nu despre şepci și mînuşi de piele, 
simple mîini de lucru. Din păcate 
unii fac exact cît ceilalți. Există ceva 
mai primitiv, în aspectul ei, decît o 
uzină atomică? Toată acestă împlet- 
iceală de tuburi, grămadă de piroane, 
de geamuri și de ciment care serveşte 
la dezintegrarea unui atom pentru a- 
i utiliza forța băgînd-o într-o bombă, 
ca un șarpe enorm într-o valiză? 

Vom ajunge pe Marte sub formă 
de microbi. 


16 ianuarie 


Churchill agonizează. Încă unul 
din marii responsabili ai dezastrului 
lumii se duce pe copcă. Dacă a fost 
un salvator pentru ţara sa — și asta 
rămîne de demonstrat — pe-a mea a 
ajutat-o să se năruie. Cu Stalin și 
Roosevelt el a construit acel univers 
subdezvoltat care a încolțit în 1945 și 
n-a încetat să crească de atunci, ca o 
ciupercă atrăgătoare și veninoasă, pe 
ruinele unei victorii şi ale unei 
înfrîngeri — după latitudini — la fel de 
prost tocmite. Nu mai resimt nici o 
ură, căci am ajuns să-i dispreţuiesc la 
fel de bine pe învingători ca și pe 
învinși, la nivelul amoral unde au 
ştiut să se aşeze. Dar cînd mă gîn- 
desc la acești trei omuleți care au 
transformat victoria lor într-o răzbu- 
nare oribilă, mă străduiesc să nu ros- 
tesc blasfemii și să-mi înăbuș cum- 
plita amintire. Nedreptatea naşte ne- 
dreptate. Există aici perspectiva unei 
consolări, care însă nu mă încălzeşte, 
întrucît e la fel de puţin apetisantă ca 
zeama de cucută. Eram pe punctul să 
adaug un final profetic şi optimist în 
genul: Cînd toţi cei care au făcut 
primul război mondial vor fi pierit, 
vreu să Zic, cei mari, omenirea va 
putea respira ușurată și se va putea 
gîndi la adevărata pace. Dar e 
absurd, întrucît omenirea nu va avea 
niciodată pace, pace în fericire și 
dreptate. Pe zi ce trece înțeleg tot 
mai bine că pacea nu există la scara 
omenirii și că doar individul o poate 
dobîndi pe planul ascetismului şi al 
credinţei. Prin urmare, pacea nu 
poate fi decît interioară, contrar păcii 
politicienilor și jurnaliștilor. „Mai- 
muţele lui Dumnezeu“ nu zidesc 
decît „exterioare“. m 

Calâtorie spre centrele 
pamântului 


Una dintre marile cărți de inter- 
viuri ale secolului trecut este aceas- 
ta Viaje a los centros de la tierra. 
Encuesta sobre el estado actual del 
pensamiento. Făcută de un om care nu iubește 
mass media, pentru că are o părere proastă 
despre ea. Cartea aceasta s-ar putea numi mai 
simplu: Cartea călătoriilor esenţiale sau cartea 
mutațiilor. Mutaţii dureroase pe care le suferă 
omenirea în aceste vremuri și de care dau 
seama minţile cele mai lucide și mai pregătite 
ale secolului trecut. Vintilă Horia le numește 
„centre“ spirituale ale pămîntului. 





Laurenţiu MELINTE 





(Madrid) 


Vintilă Horia — Viaje a los centros de la 
tierra. Encuesta sobre el estado actual del 
pensamiento, las artes y las ciencias 


Plaza y Janes, 1979 


De-a lungul celor peste 500 de pagini ne întîlnim cu mari 
filosofi, teologi, oameni de știință, artiști ai secolului XX. 
Atunci cînd nu 1-a putut intervieva (pentru că nu mai trăiau în 
anii “70, cînd a apărut cartea), Vintilă Horia scrie despre ei după 
ce le-a citit cărțile şi s-a deplasat personal în locurile unde 
aceştia au trăit și au creat. Cazurile lui Husserl, Joyce sau Jung. 
lată alte cîteva nume ale cărții: Kart Rahner, Yves Congar, 
Ferdinand Gonseth, Gabriel Marcel, Stephane Lupasco, Arnold 
Toynbee, Ernst Junger, Raimundo Abellio, Fellini, muzicianul 
Oliver Messiaen, Marshal McLuhan, biologul George Palade. 

Mi se pare natural să centrez prezentarea acestei cărți 
despre centre în Vintilă Horia, autorul ei. EI e cel care „îşi alege 
oamenii“, cel care orientează discuțiile, el e cel care îşi verifică 
sau își corectează intuițiile. 

Primul capitol al cărții e consacrat întilnirilor cu filosofi. 
„Această fază a călătoriei mele, cea dedicată înțelegerii sem- 
nificaţiei filosofiei și științei contemporane și de a întîlni cen- 
trele sale cele mai eficace constituie în fond axul (s.n.) întregii 
mele investigații“, spune autorul. De la bun început trebuie să 
spunem că filosoful cu a cărui metodă s-a identificat Vintilă 
Horia este Husserl: „Întilnesc fenomenologia la baza aproape 
oricărei tehnici de cunoaștere de azi“.( Să precizăm că prin 
„tehnica de cunoaștere“ Vintilă Horia înțelege un numai 
ştiinţele, dar și artele, teologia ca și astrologia, de altfel unul din- 
tre intervievaţi e Raimundo Abellio, scriitor şi astrolog.) De 
exemplu „Joyce realizează în opera sa, fără să o ştie, printr-o 


rost nr. 16 


pură coincidență genială, procesul tipic al unei epoci fenomeno- 
logice. 

El concentrează tot ceea ce este cunoscut, adică trecutul 
său mnemotic şi sentimental, cunoașterea sa, într-o paranteză 
eidetică și depășește acest act eliberator spre o treaptă mai înaltă 
şi definitivă, mistică aș spune, care este Finnegans Walke, o 
ultimă trezire în autenticitate. (...) geniile unei epoci coincid 
perfect în căutarea lor -— un pictor «vorbeşte» la fel cu un fizician 
sau cu un poet.“ Un alt exemplu: Van Gogh — care i se pare lui 
Vintilă Horia „un foarte bun exemplu în această privință și 
anunță ceea ce vor realiza fizicieni ca Heisenberg în domeniul 
cuantic sau ceea ce va afirma Husserl despre confuzia între 
subiect și obiect. E vorba de antropomofizare a naturii — există 
picioare, umeri, capete în peisajele lui Van Gogh. Pe măsură ce 
omul cunoaște materia, aceasta îl cunoaște pe om.“ 

Importanţa lui Husserl în conștiința secolului XX nu poate 
fi subestimată și dintr-un alt motiv: „important pentru Husserl 
era să fie eliminat un număr de prejudecăţi științifice, să fie 
creată o nouă logică și o novă epistemologie, şi că există un te- 
ritoriu comun tuturor Științelor, structuri fixe pe care se ridică 
orice fel de cunoaștere (s.n.)“. ÎL fascinează pe Vintilă Horia 
ideea acestui teritoriu comun tuturor științelor, și, în continuitate 
cu aceasta, cea a constituirii în vremurile noastre a unui limbaj 
universal, comun tuturor tehnicilor de cunoaștere. Ferdinand 
Gonseth îi povestește cum a ținut o conferință în Ziirich invitat 
de Pauli şi Jung, despre principiul de complementaritate al lui 
Bohr aplicat la psihologie. La sfîrșit se ridică Pauli și vorbește 
ca și cum conferința mea s-ar fi adresat fizicienilor. Apoi 
vorbește Jung ca și cum m-aș fi adresat psihologilor.“ Gonseth, 
în concluzie: „Am vrut să arăt că se poate vorbi şi unora și alto- 
ra“. Acest limbaj universal, care dă semne că se află în curs de 
constituire în timpurile noastre, va permite, cum spune, cu un 
exces de optimism, Vintilă Horia, „o înţelegere totală a omului“. 

Capitolul al doilea al cărții e consacrat teologilor. 
Interlocutorii, din păcate, sînt în exclusivitate nume, mari, 
adevărat, din orizontul teologiei catolice și protestante, cum ar 
fi Rahner sau Congar. Vintilă Horia nu vorbeşte cu nici un orto- 
dox („ortodocșii sînt prea departe și prea bine păziţi pentru a 
putea stabili cu ei un dialog adevărat”). Dar nici cu vreun 
reprezentant al islamului sau budismului contemporan. Sigur, 
nu lipsesc pe parcursul cărții, discuțiile privitoare la necesitatea 
credinței în Dumnezeu, într-un „dincolo de pămîntesc“. „La fel 
ca Jung, spune într-un loc Horia, cred că păcatul cel mai mare 
este acesta: vacuitatea religioasă a sufletelor.“ „Neliniștile lui 
Biinuel, Jean Rostand sau Eugen Ionesco sînt dovezi că omul de 
azi nu poate trăi în afara supranaturalului.“ Însă, Vintilă Horia 
crede că „teologii (de azi - n.n.) nu au întâlnit încă propriul lor 
drum spre Santiago, cel care să facă posibil trecerea de la lipsa 
de credință a secolului al XIX -lea, cu ororile pe care le-a adus 
lumii, spre o pace a sufletului obținută în stilul viitorului.“ 
Arnold Toynbee este categoric în această privință: „Există un 
gol, provocat de eșecul creștinismului și al celorlate religii în 

lumea de azi.“ Acesta e răspunsul la întrebarea „Care ar fi posi- 
bilitățile de succes ale creştinismului azi?*. De altfel, Vintilă 
Horia crede că omul de azi „refuză să accepte altceva decit 
explicații științifice, datorită lipsei sale de credință. Cum să îl 
faci să accepte, de exemplu, misterul transsubstanțierii?... Cred 
că există o opacitate aproape absolută în mintea omului con- 
temporan în ceea ce priveşte tema religioasă“. Totuşi, 
Heisenberg vede aici și altceva, și ceea ce spune despre studenții 
de azi nu e valabil numai pentru ei: „Studenţii nu vor să adopte 
nici o postură, nici o formă prestabilită, nici un ideal fixat, vor 
să lase lucrurile fără a le defini, se mențin la distanță.“ Un semn 
al vremurilor. 

Trăim timpuri ale unei mutații dureroase și profunde, crede 
Vintilă Horia. O mutație care va sfirşi prin a schimba în mod 
radical omenirea în esenţa ei. „Aceasta este o epocă în care asis- 
tam la toate perversitățile spiritului, de decadența în care ne-a 
scufundat «moartea lui Dumnezeu». Dar aceasta, spune Vintilă 
Horia, nu e „decît un mod de a merge spre un alt tip uman, dat 
fiind că acolo unde e pericolul este și ceea ce salvează“ 
(Holderlin). Aceasta ar fi concluzia și intuiţia centrală a cărții 
călătoriilor esenţiale pe care o prezentăm. 

Semnele timpurilor nu îndeamnă nici pe departe spre opti- 
mism. Vintilă Horia le discută cu interlocutorii săi şi nu lasă nici 
un loc de îndoială asupra dorinţei sale de adevăr. Îi spune lui 
Gonseth: „Trăim vremuri de absolută falsitate. De aici necesi- 
tatea imperioasă pentru mine de a vorbi cu oameni pasionați de 
adevăr şi de a scrie această carte. Oameni liberi, capabili să îmi 
spună ceea ce gîndesc despre lumea de azi şi despre lumina sau 
umbrele zilei de mîine. Fără a ţine cont nici de oamenii politici 
nici de ziare.“ 

Oameni pasionați de adevăr, spune Horia. Nu intelectuali! 
„Intelectualul, crede Vintilă Horia, manevrează idei care nu îi 
aparțin, trăieşte de pe urma ideilor creatorilor și domină o lume 
în care ar trebui să domine creatorii. Intelectualii au sprijinit în 
general pe cei care s-au opus libertăţii.“ În altă parte, un aver- 
tisment: „Există idei care nu vor să moară și oameni care le 
apără pentru că de ele depind averea și puterea lor.“ 


De aceea, pentru Horia, la fel ca pentru Ernst Jiinger, 
creatorul este în mod necesar un rebel, care trebuie să își con- 
serve cu orice preţ autonomia și libertatea. Un centru, o con- 
ştiinţa creatoare, are o responsabilitate uriașă: „Vorbesc cu 
Jiinger despre ce trebuie să ştie un scriitor pentru a putea avea o 
imagine corectă a lucrurilor și a nu-i trăda pe ai săi.“ 

Ajunși aici, trebuie să spunem că transpare din întrebările 
şi observațiile pe care le face Vintilă Horia o dorință poate prea 
mare, chiar dacă legitimă, de a identifică semne negative ale 
vremurilor în care trăim. Interlocutorii săi nu îi dau întotdeauna 
răspunsurile pe care le așteapta. Cîteva exemple: Horia întreabă, 
la un moment dat, pe un astronom englez dacă nu i se pare că în 
cucerirea spațiului extraterestru nu se ascunde un impuls dia- 
bolic. Sau îl întreabă pe un arhitect american, Max Abramovitz, 
dacă arhitectura e în decădere ca formă de artă. Pentru că, spune 
Horia, am întîlnit cartiere foarte urite în Paris şi în New York. 
Răspunsul lui Max Abramowitz este: „Nu. Ceea ce se vede la 
periferia marilor orașe sînt lucruri făcute de arhitecţi de a doua 
Şi a treia categorie. Arhitecţii buni continuă să facă lucruri de 
calitate, sînt creatori dar sînt mai scumpi...“. La fel, sînt mai 
greu de digerat azi aceste observaţii ale autorului cu privire la 
impactul calculatoarelor asupra umanității: „Calculatoarele sînt 
dăunătoare, pentru că îi concediază pe cei ce lucrează în indus- 
trie, contabilitate, administrație și nu ţin cont de ce se va 
întîmpla în 20 de ani cu cei ce vor rămîne fără muncă.“ Sau 
această întrebare, adresată neurochirurgului canadian Wilder 
Penfield: „Vreau să știu dacă e posibil prin chirurgie neurolo- 
gică să fie transferată memoria de la o ființă umană la creierul 
alteia. A anihila trecutul unei ființe umane, transferîndu-l în 
creierul alteia“. 

E de înţeles starea de alarmă pe care o trăieşte un scriitor în 
fața unui fenomen fără precedent în istoria omenirii, cum € aces- 
ta al proliferării explozive a tehnologiilor de tot felul. Totuși, nu 
toate personalitățile cu care discută Horia sînt de acord cu fap- 
tul că dezvoltarea tehnicii e un pericol. Stephane Lupasco îi 
spune, de exemplu, că nu crede absolut deloc că „Omul poate fi 
ameninţat de către tehnică. Ea îl eliberează pe om de multe 
necesități, fizice și biologice. Nu pot vorbi de rău civilizația 
noastră.“ Interviul cu George Palade aduce o notă de umor în 
acest context. Horia întreabă dacă progresele biologiei contem- 
porane pot produce o prelungire a vieții umane, după toate 
aparențele un semn pozitiv. Răspunsul lui Palade nu e lipsit de 
o undă de cinism: „Există prea mulți bătrâni, și cum un există 
selecţie, datorită igienei și medicamentelor, cei mai interesanți 
dispar în masa celor care nu sînt. În consecință nu e necesar să 
ne preocupăm de problema prelungiri vieții.“ 

Pe de altă parte, onestitatea lui Horia e vizibilă atunci cînd 
vorbește despre problema drogurilor, o plagă a societății con- 
temporane. Judecăţile sale sînt nuanţate: „Drogurile pot fi 
benefice în spitale, pentru a vindeca și alina suferința, dar 
drogurile de asemenea omoară. Adevărul fundamental despre 
droguri - nimeni nu întilnește în ele decît pe sine însuși.“ Totuși, 
la întrebarea sa adresată doctorului Patton dacă este posibil să 
explicăm cauzele toxicomaniei în societatea noastră occiden- 
tală, care sînt motivele exacte, acesta îi răspunde: „Pentru mine 
este imposibil, absolut imposibil“. 

Nu putem încheia prezentarea acestei cărți fără a observa 
că e scrisă de un român. Se vede acest lucru în multe locuri. La 
un moment dat, Horia îi spune lui Gonseth: „Mă impresionează 

actualitatea nesperată a ideilor dvs. în Cehoslovacia și în 
România. Există în România ceva de felul unei rezerve de puri- 
tate...“Apoi, Horia povestește, în prezentarea pe care o face 
operei lui Joyce, că în cartea sa Jurnalul unui țăran de la 
Dunăre vorbeşte de asemănarea uimitoare între Irlanda și 
România. Cele două ţări au trăit la marginea Europei, una în 
Occident, alta în Orient, supuse unor presiuni istorice neîntre- 
rupte. Au fost cucerite și oprimate timp de secole și au creat o 
cultură țărănească, de tip tradițional, una catolică, cealaltă orto- 
doxă, și au fost leagăne ale unor mitologii folclorice și poezii 
populare între cele mai bogate din lume. S-a și făcut o com- 
paraţie istorico-literară între Beckett și Ionescu. 

Singurul mare muzician al secolului XX intervievat, Oliver 
Messiaen, e pasionat de cîntecul păsărilor, în special de cel al 
ciocîrliei. Îi descrie lui Horia, cu toate detaliile, cum evoluează 

din punct de vedere muzical ciocîrlia în zborul ei. Horia îi 
povesteşte că românii au o melodie populară numită 
„Ciocirlia“, inspirată direct din cîntecul ei. Și un ultim detaliu, 
nu lipsit de farmec: Dr. Rof Caballo crede că numai și numai în 
argoul spaniol se folosește verbul care numeşte uniunea 
amoroasă pentru a indica faptul de a face praf pe cineva. Și în 
română, adaugă Vintilă Horia, dar într-un sens mai inocent... 
Viajes a los centros de la tierra este o carte de o mare 
deschidere şi de o mare luciditate. Cartea unui român care s-a 
străduit și în mare parte a şi reușit să ne ofere o imagine a 
luminilor și umbrelor lumii în care trăim. O carte a călătoriilor 
necesare şi urgente azi, cînd neliniștile și suferințele omenirii nu 
sînt mai puţine decit cele de acum 30 de ani. O carte de o atitu- 
dine și un curaj exemplare. 
a 


Vintilă Horia sau gindirea 
dincolo de vizibil 


Vintilă Horia s-a născut la 18 decembrie 1915, 

în satul Segarcea din regiunea Craiova din 

România şi a murit la 4 aprilie 1992, la 

Collado-Villalva din preajma Madridului. Cei 
care l-am cunoscut și am fost martorii traiectoriei exis- 
tenţei lui putem afirma fără înconjur că epitaful său ar 
putea fi cunoscuta sentinţă a lui Nietzsche: „Ceea ce nu 
mă ucide mă face mai puternic“. 


Santiago RIVAS 





Fiu al unui inginer agronom, Vintilă 
Horia a avut o vocaţie universală care l-a 
împins mai întîi către studiile de drept, 
cărora li s-au adăugat curînd cele de litere 
și filosofie în mai multe universități 
europene, între care şi cele din Perugia și 
Viena. 

În 1940 intră în corpul diplomatic al 
României, fiind ataşat de presă și cultură 
în misiunea de la Roma, în timpul 
guvernării Mareşalului Antonescu. 

În 1942 are aceeaşi însărcinare în 
misiunea română de la Viena. 

În 1944 este internat de către nemți 
în lagărele de concentrare Krummbhiibel 
şi Maria Pfarr, fiind eliberat de englezi în 
1945. Această perioadă a vieții sale este 
cea mai obscură; aproape că nu avem alte 
date despre acei ani decît cîteva aluzii ale 

sale risipite pe ici, pe colo, fără să putem 
cunoaște amănuntele. 

La sfîrșitul celui de-al doilea război 
mondial, decide să ia calea exilului în 
Italia, unde leagă o mare prietenie cu 
Giovanni Paipini; își începe astfel cola- 
borarea cu diverse reviste italiene. 

În 1948 se află la Buenos Aires, 
funcționînd ca profesor de literatură la 
Facultatea de Litere și Filosofie, cu un 
venit modest şi sprijinindu-se în perma- 
nenţă pe aportul financiar al soţiei sale. 

În 1949 se așează la Madrid ca fun- 
cționar al Centrului Superior de cercetări 
științifice, director al secției de studii ita- 
liene. Din acest moment s-a considerat 
întotdeauna spaniol, obţinînd cetățenia în 
1972. Ceea ce pune cu adevărat pecetea 
identităţii noastre nu este numai țara în 
care ne-am născut, ci și (cum amin- 
tește Isidro-Juan Palacios și cum îi 


plăcea să repete lui Vintilă) „acea patrie 
unde cineva se duce să moară și va lua 
în posesie un petec de pămînt în mod 
definitiv“. 

În 1960 primeşte la Paris premiul 
Goncourt pentru romanul Dumnezeu s-a 
născut în exil, un jurnal intim imaginar al 
poetului Ovidiu, în care este relatată 
devenirea personală a acestuia din exilul 
în Dacia (actualmente, România) şi 
descoperirea de către el a realității 
Divinului. Cineva a spus că orice operă 
adevărată este întodeauna autobiografică. 
Este momentul consacrării definitive a 
lui Vintilă Horia ca scriitor, dar o sus- 
ținută și violentă campanie împotriva sa a 
intelectualilor „stîngii caviar“, condusă 
din umbră de Jean-Paul Sartre, care îl 
acuză de „filofascism“, îl obligă să 
renunțe la premiu. 

În această operă se profilează deja 
marile linii directoare ale gîndirii filosofi- 
co-literare ale lui Vintilă Horia, gîndire 
greu de încadrat într-o ideologie sau 
într-un curent politic obișnuit. 

Vintilă Horia s-a considerat întot- 
deauna un om de dreapta, cu condiţia de 
a fi el cel care să definească acest termen 
atît de controversat. 

Dacă cuvîntul „dreapta“ n-ar fi aşa 
de ambiguu și atit de asociat cu sancho- 
pancismul burghez, poziţia sa ar fi clară. 
Să citim ceea ce spună chiar Vintilă: 

„Dreapta nu este o ideologie, este un stil 
de viaţă care corespunde unor valori fun- 
damentale, iar în cadrul acestor valori pe 
primul loc, ca un corolar al tuturor aces- 
tora, stau valorile creștine. Dreapta este 
un stil de viață permanent, înăuntrul 
căruia stau dragostea, familia, propri- 
etatea privată, credința religioasă, 
morala, eroismul atât în război cât şi pe 
timp de pace, acestea sînt valorile funda- 
mentale ce-au fost întodeauna, vo/ens- 
nolens, de dreapta, pentru că împotriva 
acestora s-au manifestat mereu cei de 
stînga. Aceştia din urmă au inventat o 
ideologie, o filosofie pentru a putea ataca 
aceste valori ce n-aveau nevoie de nici o 
ideologie. Dreapta reprezintă viața, iar 
stînga reprezintă moartea. Dreapta este 
pentru dragostea firească și naturală, 
împotriva avortului, în favoarea familiei, 
în contra drogurilor — și nu întîmplător, 
pentru că asta înseamnă a apăra viaţa. 
Din cealaltă perspectivă, a ideologiei 
stîngii răsar neîncetat atacuri împotriva 
vieţii, apărînd manifestările potrivnice 
naturii“ (interviu în revista „„[lesperides", 
nr. 11). 

Gîndirea filosofico-literară a lui 
Vintilă Horia se încadrează astfel într-o 
„dreaptă ideală“, militantă (am zice că 
într-o „Destra de tip italian), îndepărtată 
aproape complet de această „Dreaptă“ în 
care oamenii actualului sistem pot camu- 
fla lipsa lor de viziune asupra viitorului și 
dependenţa lor constantă de grupurile de 
presiune financiară. 

Fidel vocației sale militante, autorul 
nostru a întemeiat în 1971 revista 
„Futuro Presente“ („Viitorul Prezent“) 

din care a editat 41 de numere indispen- 
sabile pentru înțelegerea contradicțiilor 
modernității, pentru depășirea lor intelec- 
tuală și pentru o critică lucidă a devenirii. 

Opera lui Vintilă Horia, cuprinsă în 
diferite articole și cărți, a constituit un tot 
în care s-au întîlnit întregitor diferite ra- 
muri ale culturii: filosofia, arta, științele, 
tradiția, psihologia, politica, sociologia, 
futurismul, erotismul, critica literară... 
un tot care, departe de a fi simplu sincre- 
tism, alcătuia o adevărată viziune despre 
lume, o „Weltanschauung“, întotdeaună 
călăuzită de un fir conducător: moartea 
materialismului (în versinile sale liberală 
şi marxistă) şi renașterea înaltei spiritua- 
lităţi. Dovadă a marii sale cuprinderi inte- 
lectuale a fost publicarea, în 1971, a volu- 
mului Viaje a los centros de tierra (Călă- 
torie spre centrele pămîntului), o serie de 
interviuri realizate cu şi despre cei mai 
influenți gînditori și savanți ai secolului 
XX, cu ei înșiși sau, dacă nu mai erau în 
viață, cu colaboratorii lor apropiaţi: 
Husserl, Heidegger, Fellini, Unamuno, 
Jung, McLuhan... defilează prin paginile 
sale oferind o viziune finală globală: dacă 
elitele secolului XIX erau laicizante și 
agnostice, materialiste în sensul filosofic 
al cuvîntului, avangarda științifică a post- 
modernității, începînd de la revoluția 
cuantică, ne oferă, în mod paradoxal, o 
reîntoarcere la cele sfinte: „Este dovadă 
de mare incultură să crezi că a fi progre- 
sist, în sensul științific al cuvântului, im- 
plică o atitudine antireligioasă (...). Fizi- 
ca actuală poate fi numită metafizică pen- 
tru că este antimaterialistă din toate punc- 


tele de vedere. (...) Noua știință este o 

ştiinţă care acceptă metafizicul şi 
vorbește despre Dumnezeul creator. Tot 
ce se întîmplă în Cosmos implică o atitu- 
dine religioasă în majoritatea cazurilor. 
(...) Omul contemporan, nefiind religios, 
este incult“ (interviu în revista 
„Hesperides“, nr. 11). 

Nu ne este cu putință să încheiem 
încercarea de biografie a lui Vintilă Horia 
fără să ne referim la o lucrare care este par- 
te din opera sa fundamentală, /ntroduccion 
a la literatura del siglo XX (Introducere în 
literatura secolului XX), text obligatoriu 
pentru cunoașterea tuturor curentelor 
gîndirii etice, politice și sociale, care s-au 
exprimat prin intermediul literaturii de-a 
lungul acestui secol zbuciumat; operă cu 
atît mai interesantă cu cît recuperează pen- 
tru public scriitori care, din cauza ideilor 
lor anti-sistem, sînt azi ignorați. 

Demnă de a fi menționată, ca o curi- 
ozitate, este Ecuesta detrăs de lo visible 
(Anchetă în spatele celor văzute), o carte 
de cercetare asupra temelor de tip para- 
psihologic, cu interviuri luate unor per- 
soane care au fost protagoniste și martore 
ale unor fenomene paranormale, avîn- 
du-se în vedere și punctele de vedere ale 
celor mai calificați experți în materie. Nu 
întîmplător Vintilă Horia a fost fondator 
ŞI vicepreședinte al Societății Spaniole de 
Parapsihologie şi al Institutului Inter- 
național de Cercetări Parapsihobiofizice, 
instituții unde și-a făcut cunoscută inter- 
pretarea spiritualistă a fenomenelor para- 
normale, în opoziție cu tezele materialiste 
ale unei anumite parapsiholgii oficiale. 

Vintilă Horia, ca operă și personali- 
tate, este unul dintre exponenții esențiali 
ai acestei generații care a știut să deschidă 
calea spre denunțarea falsităţilor moder- 
nității, a spiritului triumfalist al acelui 
fatidic an 1789; a curajului pe care îl pre- 
supune să-i spui materialismului pe 
adevăratul lui nume: irealitate și incul- 
tură. Vintilă Horia, prin toate acestea, a 
constituit un reper în lupta culturală con- 
tra minciunii instituționalizate, contra 
unei lumi care, din necesitatea ei con- 
stantă de a se autojustifica prin ideologii 
care se răstoarnă la fiecare 30 sau 40 de 
ani, este tocmai de aceea de nejustificat. 

Esenţa mesajului lui Vintilă Horia ne 
învață: „Toate imperiile decad; nu 
supraviețuiește decît imperiul etern al 
spiritului“. 


Traducere din limba spaniolă 
şi adaptare de V.A. Marian 

Theodor Cazaban despre 
Vintila Horia în cizios cu Cristian Băailită 


Cristian Bădiliță: Pe Vintilă Horia l-aţi cunoscut mult mai 
îndeaproape, ați fost prieteni încă din primii ani ai exilului, aveți 
în bibliotecă aproape toate cărțile sale cu dedicații splendide. 
Cum a fost cu „scandalul Premiului Goncourt“ în 1960? 

Theodor Cazaban: Pe Vintilă Horia l-am cunoscut la Paris 
datorită acestui scandal. Uite de ce nu mă pot împăca eu cu men- 
talitatea franceză! Vine un tînăr din România, care nu călcase pînă 
atunci niciodată în Franța, 
care scrie, într-o franceză de 
invidiat, un roman, roman 
care primește Premiul Gon- 
court, cel mai important pre- 
miu francez pentru literatură, 
iar peste numai două zile este 
denunțat ca „fascist“. Ar tre- 
bui scrisă o carte întreagă pe 
această temă: „Jos fascismul 
din limbaj“. Acest abuz în 
terminologia politică a conta- 
minat şi dezbaterea literară. 
Epitetul „fascist“ nu i s-a 
aplicat numai lui Vintilă 
Horia, ci și lui Martin Heide- 
ger, lui Mircea Eliade, lui 





Theodor Cazaban 


Cioran, pînă și lui Dumezil, am citit. 

Cristian Bădiliţă: Jar în ultima vreme a început aceeași 
campanie împotriva lui Jung. Se pare că toți cei care s-au ocupat 
de arhetipuri au fost fasciști. Cum s-au petrecut lucrurile, din 
perspectiva Dvs, ca martor direct? 

Theodor Cazaban: Cum s-au petrecut lucrurile? Au existat în 
exilul românesc trei persoane — Prea Sfinția Sa Episcopul Valerian 
Trifa, în America, părintele Bordeianu, la Paris, și Vintilă Horia — 
care au fost denunțate ca „„fasciști“, avînd de tras după aceea conse- 
cințe serioase. Spuneam că Vintilă Horia s-a refugiat în Spania, așa 
de cumplită şi murdară a fost campania împotriva lui pentru niște 
articole din tinerețe, care în realitate nu conțineau nimic scandalos. 

Cristian Bădiliţă: Să amintim pe scurt ce s-a întîmplat. Vin- 
tilă Horia a fost invitat la un cocktail de către editura care publi- 
case Dumnezeu S-a născut în exil. Relatez faptele așa cum le 
descrie el într-o scrisoare personală (a publicat-o și Nicolae 
Florescu în Întoarcerea proscrișilor). La un moment dat, în tim- 
pul acestui cocktail, un fînăr francez îl invită într-o cameră 
alăturată, pentru a i-l prezenta pe atașatul cultural al Ambasadei 
române la Paris. Vintilă Horia refuză categoric, francezul care 
intermediase, am impresia, un membru al Partidului Comunist 
Francez, iese ofensat din cameră, iar a doua zi, „din Senin“, se 
declanșează scandalul. Probabil că dosarul era deja pregătit, din 
moment ce reacția a fost atît de promptă. Adică la o zi de la pre- 
miere, după refuzul lui Vintilă Horia de a-l întâlni pe acest per- 
sonaj oficial se declanșează L'Affaire du Prix Goncourt. 

Theodor Cazaban: Dacă Vintilă Horia n-ar fi fost Vintilă 
Horia s-ar fi dus la Ambasadă să bea un pahar cu vin și toată lumea 
l-ar fi aplaudat ca fiind laureatul premiului Goncourt 1960. Însă, 

nimeni dintre exilații români nu se ducea la Ambasada Română din 
Paris. Criteriul aici era nemilos. Cine se ducea la Ambasadă era un 
trădător, o javră. Cât despre scandalul Goncourt, trebuie să spun că 
a fost o rușine pentru intelectualitatea franceză de la cap la coadă. 
Este inadmisibil ca un comunist de cea mai proastă speță, precum 
Andre Wiirmser, un comunist care regreta că nu s-au tăiat mai 
multe capete la revoluţie, una dintre ultimele tirtturi morale ale par- 
tidului stalinist francez, zis comunist, să fi avut de partea lui 99% 
din intelectualitatea franceză. 

Cristian Bădiliţă: Vintilă Horia spune că o singură revistă 
franceză l-a susținut pînă la capăt. 

Theodor Cazaban: Probabil Rivarol, una din revistele de 
dreapta, excelentă, dar care a trebuit să moară pe parcurs din lipsă 
de cititori. 

Cristian Bădiliță: Tofuși efectul a fost pozitiv pentru Soarta 
cărții. Pînă la sfîrşitul anului, într-un răstimp destul de scurt, 
S-au vîndut peste o sută cincizeci de mii de exemplare din volum, 
iar Vintilă Horia a semnat contracte pentru traducerea romanu- 
lui în nu mai puțin de opt limbi. 

Theodor Cazaban: O sută cincizeci de mii de exemplare se 
vînd întotdeauna pentru premiul Goncourt. De aceea e foarte greu 
de stabilit o relaţie între tiraj și valoare. De altminteri, mîrșăvia a 
ajuns pînă acolo, încît un sinistru personaj, i-am uitat numele, a 
scris cu ocazia succesului lui Vintilă Horia că ar trebui să i se ia 
înapoi banii câştigaţi la premiul Goncourt. La acest nivel ne aflăm! 
Pe de altă parte, Vintilă mi-a povestit că la diverse conferințe ale 
sale din Spania, ambasadorul Franței era de față. Aici văd un fel de 
duplicitate. 

Cristian Bădiliță: În Spania, el tot timpul se prezenta ca 
„Scriitor francez de origine română, trăitor în Spania“. 

Theodor Cazaban: Eu, unul, spun că reușita lui este ex- 
traordinară. L-am cunoscut tocmai cu ocazia acestui premiu 
Goncourt. Am să „denunț* pe încă un om la care ţin, pe Ionescu. 
Am fost la el, atunci, ca să-l rog să intervină cumva. Nu știu dacă 
eram singur sau cu Neagu Djuvara, secretarul Fundaţiei Regale. Și 
Ionescu a fost contra. A spus: „Dacă ar fi fost legionar, poate că aş 
fi intervenit. Dar a fost cuzist.“ Asta nu schimbă cu nimic dragostea 
mea pentru Ionescu, care deși foarte antilegionar, l-a ajutat pe 
Deleanu. 

Cristian Bădiliță: Cum a putut să facă o asemenea afir- 
maţie despre Vintilă Horia, care n-a fost nici legionar, și în nici 
un caz cuzist? Aflu lucruri noi. Ar trebui să reia cineva dosarul 
acestui scandal. Vintilă Horia n-a fost înregimentat în nici un 
partid politic, deși era un om metafizic de dreapta. 

Theodor Cazaban: Aici nu trebuie să cîntărim cu elemente 
prea mărunte. Ionescu se afla într-o pasă proastă. N-a vrut să inter- 
vină pentru Vintilă Horia. Ar fi intervenit însă pentru un alt român. 
ÎL iubea, de pildă, pe Horia Stamatu. Cînd l-am cunoscut pe Horia 
Stamatu mi-am zis: „Eugen Ionescu a scris Rinocerii gîndindu-se la 
figura, la chipul lui Stamatu.“ Dar să revenim la Vintilă Horia! 
Spuneai că totuși i s-a vîndut cartea. Premiile Goncourt se vînd 
întotdeauna în primele zile. S-au vîndut mult mai puține după ce a 
fost denunțat, care va să zică, „fascist. 

Cristian Bădiliță: S-a apărat în vreun fel, în presă, la TV? 

Theodor Cazaban: Nu, a fost foarte zgîrcit. 

Cristian Bădiliță: Care a fost reacția lui? 

Theodor Cazaban: Cu banii de pe carte voia să-și cumpere o 
locuință în Franţa, dar în urma scandalului a renunţat și s-a dus în 
Spania. Ulterior, Vintilă a avut succes mai ales cu cărțile de limbă 
spaniolă, în America de Sud. Hai să povestesc o amintire personală! 
Am petrecut o vacanță împreună, într-o stațiune pe marea italiană, 
aproape de Carrara. Ne plimbam pe unde se scotea marmură din 
munte. În apropiere se făcuse o expoziţie cu fintîni de marmură 
posibile. Un fel de machete. Şi Vintilă se gîndea foarte serios să 
adune atîția bani cît să poată cumpăra o astfel de fîntînă de marmură 
ŞI s-o ducă la Segarcea, locul lui de naștere. Și eu mă gîndeam că, 
dacă aș fi bogat, aș fi cumpărat aceeaşi fîntînă ca s-o duc la 
Fălticeni, în faţa bisericii, în piațeta unde pe vremea copilăriei mele 
se afla o fîntînă oribilă de ciment. Eram niște sentimentali. 

Cristian Bădiliță: Vintilă Horia a continuat să scrie și să pu- 
blice cărți în franceză, demonstriînd că incidentul Goncourt nu 
L-a rupt definitiv de această cultură pe care o iubea realmente din 
tot sufletul. 

Theodor Cazaban: Și eu o iubeam și o mai iubesc — cînd e 
vorba de cultura franceză cea mare. Însă trebuie să fim oneşti şi să 
spunem că de la scandalul premiului Goncourt cărțile lui n-au mai 
avut cronici în presa franceză. 

Cristian Bădiliță: Au căzut în gol, 

Theodor Cazaban: Nimeni nu ştia de apariţia lor. În Franţa 
poate exista un scriitor care să scrie o carte admirabilă cu un tiraj de 
numai două sute de exemplare. Acest scriitor obținea în anul 
următor premiul Goncourt şi atunci tirajul urca la două sute de mii 
de exemplare. Vintilă Horia n-a mai făcut tiraj în Franţa, pentru că 
pur şi simplu nu mai avea cronici. Aici se vede un fel de mafie in- 
telectuală. 

Cristian Bădiliţă: Da, e de admirat această consecvență, 
acest donquijotism, această încăpăținare de a publica într-o cul- 
tură care te-a refuzat de la început... 

Theodor Cazaban: Scria admirabil în franțuzește, fără să fi 
trăit în Franţa. EI a trăit în România, apoi în Italia, în Germania, în 
America de Sud și în Spania. 

Cristian Bădiliță: Avea totuși un public „de dreapta“? 

Theodor Cazaban: Nu ştiu. În Franţa, nu cred. Bineînţeles că 
era cunoscut publicului de dreapta. Dar dreapta franceză este întot- 
deauna minoritară, foarte minoritară. 

Cristian Bădiliţă: Cărțile lui Vintilă Horia sunt speciale, 
scriitura pare un fel de ritual, uneori ușor desuet, tocmai din 
cauza faptului că scrie într-o limbă Străină pe care se simte că o 
iubește, dar o și respectă. Romanele lui sunt un fel de „ficțiuni 
realiste“. Mă gîndesc la Scrisoarea a VII-a, la Un mormânt în cer. 
Tema principală, explicită sau discret camuflată, rămîne exilul (a 
doua este dragostea). Vintilă Horia își alege personaje-tip, per- 
sonaje esenţiale, în care îi place să se recunoască și care îl ajută 
să înțeleagă propria dramă de exilat. M-am întrebat mereu de ce 
preferă personaje din alte epoci? Chiar și personajele actuale par 
în cărțile lui apariţii hieratice, din alte lumi. Poate că acest refu- 
giu în „departe“, într-un „departe“ diafan se datorează faptului 
că drama exilatului nu mai reprezintă nimic pentru lumea com- 
plet alienată, deci fundamental exilată, de astăzi. Numai prin 
intermediul unor personaje „anacronice“ (de fapt, anistorice), 
precum Platon sau EI Greco, sau Ovidiu, autorul îşi poate asuma 
în același timp obiectiva drama. Ce capodoperă exatrordinară 

este Persecutez-Boece! Un roman cum nu S-au scris multe în se- 
colul trecut. În Spania prima ediție s-a epuizat în trei zile. Iar în 
Franța nu s-a mai reeditat niciodată. Nu mai vorbesc de 
România, unde a trecut neobservat. Ce se întîmplă cu această 
lume? E aproape diabolic. 

Theodor Cazaban: Vintilă Horia debutează în Occident și iz- 
buteşte cu o carte al cărui titlu conține cuvîntul „exil“. Acest titlu, 
Dumnezeu s-a născut în exil, e un fel de „program“. Exilul poate fi 
existențial, al nostru, al tuturora cei din ziua de astăzi. Îţi fac o măr- 
turisire puţin abruptă: eu mă simt din ce în ce mai exilat în „lumea 
liberă“. Și cîteodată spun: „Sunt în afara lumii, complet libere, în 
care trăiesc.“ Vintilă Horia n-a fost un om de extrema dreaptă. 
Legionarii l-au dat afară din postul de atașat cultural pe care-l avea 
la Roma. În Franţa s-a scris că a fost legionar, cuvîntul „legionar“ 
însemnînd „fascist“, fascist însemnînd „nazist“, iar nazist ce-i mai 
rău pe lume. În acest amalgam, în această escaladă în confuzie se 
poate practica orice fel de manipulare. Întrebarea însă era alta. 

Cristian Bădiliță: Formulez altfel: în ce familie spirituală şi 
literară l-aţi înscrie pe Vintilă Horia? 

Theodor Cazaban: Cred că are multe afinități cu Jiinger. De 
altminteri, el mi I-a revelat pe Jiinger și îi mulțumesc. În biblioteca 
mea vei găsi un exemplar din cartea /eliopolis, care aparținea lui 
Vintilă Horia și pe care am uitat să i-l înapoiez. EI mi-a recomandat 
altădată: „Citeşte Falezele de marmură“. A fost o descoperire. 
Vintilă Horia s-a interesat și de Noul Roman. Ne înțelegeam 
admirabil în ceea ce privește necesitatea unei rupturi a discursului 
romanesc clasic. Îmi amintesc de o altă carte a lui, Journal d'un 
paysan du Danube. Ce păcat că a apărut după premiul Goncourt și 
aproape nimeni nu-l mai citea pe Vintilă. 

Cristian Bădiliţă: A fost publicată în 1966. O carte care 
denunță toată mizeria și meschinăria acestui secol, de la Estul 
stalinizat și pînă la Vestul stalinist-cochet... 

Theodor Cazaban: Îmi place expresia „stalinist-cochet“, e 
foarte potrivită. Mă gîndeam, în timp ce îmi puneai această între- 
bare, la niște profeții. Nu ştiu dacă mă îndepărtez de linia conver- 
saţiei noastre. În Franţa este foarte des citată o frază atribuită lui 
Andre Malraux: „Secolul al XXI-lea va fi religios sau nu va fi 
deloc“. Interesantă idee, însă eu, care sunt puţin critic și puțin amar 
în judecăți mă gîndesc că secolul al XXI-lea „sera antifasciste et 
coquin“. Nu ştiu dacă poţi să traduci în românește cuvîntul 
„coquin“. E clar că ne aflăm într-o lume pe care eu o numesc o 
lume „complet liberă“. 

Cristian Bădiliță: Puteţi schița un portret al lui Vintilă Horia? 

Theodor Cazaban: Aș spune că era un om armonios lăuntric 
şi tocmai această armonie lăuntrică îl ferea de micile sau marile 
meschinării din jur, îl făcea rezistent la durere. Apoi, era un om „cu 
simţul valorilor“, formulă care-și recăpăta sensul prin Vintilă. Și 
mai presus de orice, era un intelectual deschis în toate direcțiile: 
metafizică, literatură, știință, chiar și parapsihologie. În 1960 l-am 
convertit şi pe el la lectura lui Gu&non și mi-a povestit ce succes 
enorm a avut, cîțiva ani mai tîrziu, la un congres al dantologilor din 
Italia, unde a vorbit despre L 'esoterisme de Dante, lucrare complet 
ignorată de specialiști. 

Cristian Bădiliță: De altfel, Guenon face parte din mica bi- 
bliotecă din pustiu a lui Ștefan Diaconu, savantul-profet din 
Persecutaţi-l pe Boetius! Așa cum această din urmă carte, a lui 
Vintiă Horia, ar trebui să facă parte din biblioteca esenţială a 
oricărui om de cultură din România. 

(fragment din Captiv în lumea liberă, ediţia a —II-a, în curs de apariție) 

Întoarsaraa lu 
nutaimalkavu tal OG 


Printre puţinele încercări din România de 
recuperare a personalităţii culturale extraor- 
dinare care a fost Vintilă Horia se numără și 
acelea întreprinse de Marilena Rotaru. 
Realizator de televiziune, Marilena Rotaru și-a dedicat 
ani întregi studierii operei și vieţii lui Vintilă Horia. 
Rezultatul: un film documentar și o carte — intitulată 
inspirat Întoarcerea lui Vintilă Horia —, menite să ni-l 
prezinte în lumina adevărului pe cel necunoscut de noi, 
românii, dar atît de prețuit în Occident. 





Marcel PETRIŞOR 





Întoarcerea lui Vintilă Horia (Ed. Ideea, Bucureşti, 
2002) a Marilenei Rotaru a fost făcută cu pasiune, așa 
cum mărturisește şi autoarea: „Ultimul cadru al filmului 
a fost montat, s-au pus genericele, muzica... Momentul 
care de obicei mă eliberează și mă bucură este înlocuit de 
o cu totul altă stare. Am terminat și mi-e teamă. Mi-e 
teamă că am terminat. Timp de opt ani am căutat 
secvenţe de viață, de biografie literară, documente, sen- 
timente și emoții care au alcătuit omul și scriitorul 
Vintilă Horia. 

M-a condus prin viața lui, prin orașele exilului său, 
prin ţările bucuriilor şi durerilor lui. Am visat împreună 
cu el întoarcerea în România, și, într-o clipă, tulburată de 
intensitatea şi profunzimea frămîntărilor lui sufletești, 
fără să ştiu ce fac, i-am promis-o.“ Autoarea trăieşte sen- 
timentul de vinovăție și de neputinţă pe care ar trebui 
să-l împărtășim cu toții, acela de a nu-l fi adus cu 
adevărat pe Vintilă Horia în România. EI a fost exilat 
pînă la sfîrşit. 

Cartea despre Vintilă Horia — pentru care autoarea 
vădește o pasiune și un interes (evident, de reporter) cu 
totul aparte — merită citită cu mare atenţie. Pentru că 
zugrăvește pînă la detaliu travaliul artistic impresionant 
al lui Vintilă Horia care ţinteşte spre găsirea unor răspun- 
suri la marile întrebări ale secolului trecut, muncă încu- 
nunată de cîteva opere între care prima rămîne 
Dumnezeu s-a născut în exil. Întoarcerea lui Vintilă 
Horia trebuie însă citită mai ales pentru că surprinde 
patimile scriitorului în îndelungatu-i exil într-un 
Occident aflat în amurg, dacă nu chiar în plină agonie. 
Vintilă Horia nu a pătimit numai în sens de suferință ci şi 
prin aprinderea sufletului de pasiune, de iubire pentru un 
popor (desigur, cel român) care nu a știut (şi nici nu știe) 
să-l preţuiască și pentru ţara natală din care a fugit și 
după care a tînjit mereu. 

Cea mai interesantă parte a volumului semnat de 
Marilena Rotaru ni se pare aceea în care este demontată 

«cabalay» pariziană căruia i-a căzut victimă Vintilă Horia 
după ce i s-a decernat premiul Goncourt, în 1960, pentru 
capodopera sa Dumnezeu s-a născut în exil. Un torent de 
acuzaţii, insulte şi mizerie umană s-a revărsat peste 
Vintilă Horia spre a-l diaboliza şi a-l lipsi de una dintre 
cele mai importante distincții din lumea literară occiden- 
tală. A fost acuzat că a fost legionar. I s-a găsit o vină în 
crezul său că «România nu se va salva decît prin 
întoarcerea către tradiția creştină a neamului». 

Atacul asupra lui Vintilă Horia a fost provocat şi ali- 
mentat de Securitatea comunistă din România, care l-a 
însărcinat pe Mihail Ralea să sensibilizeze opinia publică 
occidentală — prin difuzarea în presa franceză a unui 
«dosar» — în legătură cu acest «demon fascist, nazist şi 
legionar». Vintilă Horia a fost acuzat că ar fi susținut 
pînă şi înființarea lagărelor de exterminare din Germania 
nazistă. Pe scurt, era găsit vinovat pentru Holocaust! 
Intelighenția franceză de stînga a făcut tot ce i-a stat în 
putință pentru a-l împiedica pe acest «monstru legionar» 
să se bucure de notorietatea și prestigiul mondial meri- 
tate, după ce a fost laureat al premiului Goncourt. Faptele 
ne duc cu gîndul la un atac similar care a fost îndreptat 
împotriva lui Mircea Eliade și, mai recent, contra lui 
Nicolae C. Paulescu. 

Despre Vintilă Horia îi vorbesc Marilenei Rotaru, la 
modul laudativ: Alexandru Paleologu, Mihai Catuniari, 
Pan  Vizirescu, Alexandru Husar și Constantin 
Bălăceanu-Stolnici. 

Marilena Rotaru are marele merit că nu s-a oprit 
doar la interviuri cu și despe Vintilă Horia, că n-a rămas 
l-a stadiul de biografie literară, ci a săpat în profunzime, 
inclusiv în arhivele Securităţii și a scos la lumină dovezi 
irefutabile. Bunăoară, într-unul dintre documente se 
arată că Vintilă Horias nu a fost legionar. 

Cazul Vintilă Horia este unul relevant pentru felul în 
care ideologia încearcă, şi deseori reușește, să dicteze 
scara de valori în lumea creatorilor, acolo unde ar trebui 
să primeze valoarea și nicidecum ideea politică. 

a 

Vimtilz rloriz — un condamnat 


al „justiției populare“ 


Adrian Nicolae PETCU! 





Despre scriitorul Vintilă Horia 
Caftangioglu s-a scris mult? și o să se 
mai scrie. Dar foarte puține date se 
cunosc în privința condamnării sale de 
către justiția comunistă în anul 1946. 
În cele de mai jos ne propunem să 
aruncăm o scurtă privire asupra prob- 
lemei, precizând că această discuție 
poate fi doar o introducere. 

Vintilă Horia Caftangioglu a fost 
judecat în lotul nr. 11 de „criminali de 
război“, din care mai făceau parte: 
Gheorghe A. Cuza, Alexandru C. 
Cuzin, Alexandru Gregorian, Horia 
Stamatu, Platon Chirnoagă, Ion 
Gheorghe, Sergiu Vladimir Cristi, 
mitropolitul Visarion Puiu, lon 
Sângeorgiu, lon Victor Vojen, Nicolae 
Gușe, Constantin Călugăreanu şi 
maior loan Popescu. Dezbaterile aces- 
tui proces au început în data de 20 fe- 
bruarie 1946. Tribunalul Poporului, 
Completul II de judecată, condus de 
Alexandru Voitinovici, avea să se pro- 
nunţe în acest proces a doua zi, 21 fe- 
bruarie. Drept „judecători asesori“ au 
fost câte unul din partea: Ministerului 
Justiţiei, din Frontul Plugarilor, din 
Partidul Social Democrat, din Confe- 
derația Generală a Muncii, din 
Uniunea  Patriotică, din Partidul 
Comunist Român, respectiv Partidul 
Naţional țărănesc şi Partidul Naţional 
Liberal, prezente în guvernul Petru 
Groza. 

Astfel, se înțelege din capul locu- 
lui că sentința în cazul acestui lot, ca 
de altfel şi la majoritatea „criminalilor 
de război“, au fost influențate de 
comuniști. De aceea, majoritatea 
acuzațiilor care se aduceau celor 
învinuiți erau legate de susținerea 
„politicii fasciste duse de conducătorii 


României după 1940“. Însuşi „acuza- 
torul public“ Silviu Rapoțescu, după 
susținerea rechizitoriului împotriva 
inculpaților, a dat „citire mai multor 
pasaje din articolele de presă scrise de 
el și din cele radio-difuzate, pentru a 
evidenția propaganda și contribuţia lor 
la  aservirea ţării, în favoarea 
Germaniei hitleriste cum și la intrarea 
în războiul nefast, care, prin pierderile 
materiale și umane ce au ocazionat, 
constituie cel mai mare dezastru 
național. 

Adevăraţi otrăvitori de suflete, 
prin scrierile din presă, trebuie pedep- 
siți exemplar, pentru ca pe viitor să nu 
mai fie posibile astfel de dezastre 
naţionale“$. 

Cazul acestui proces de judecare 
a „criminalilor de război“ este unul 
din exemplele edificatoare a luptei 
duse de Partidul Comunist în drumul 
său spre acapararea totală şi sigură a 
României. În acest sens, dorim să dis- 
cutăm câteva aspecte generale, legate 
de contextul în care Vintilă Horia, și 
nu numai, a fost judecat, dar și de 
ordin particular, privitoare la 
desfășurarea propriu-zisă a acestui act 
Juridic. 

În planul general-contextual, în 
cazul acestui proces de remarcat este 
manipularea pe care Partidul 
Comunist o făcea în rândul opiniei 
publice românești. După expirarea ter- 
menului de judecare a criminalilor de 
război, care fusese data de 1 septem- 
brie 1945, potrivit Legii nr. 312/1945, 
guvernul Petru Groza, la cererea mi- 
nistrului Justiţiei, Lucrețiu Pătrășcanu 
(31 ianuarie 1946), va trece la jude- 
carea unor loturi de „criminali de 
război“, anunțați de presa vremii în 
mai multe categorii: „conducătorii 
fostei centrale a evreilor“; „membrii 


! Consilier principal, Serviciul Cercetare, CNSAS 


fostului «guvern» legionar din 
Germania“; „conducătorii lagărelor de 
prizonieri sovietici din ţară, care s-au 
făcut vinovaţi de bestialități și rău 
tratament aplicat internaților“; „jan- 
darmii și poliţiştii autori ai schingiui- 
rilor şi masacrelor“; „procesul pogro- 
mului de la Iași și al trenului fantomă- 
Iași“; „procesul Serviciului Special de 
Informaţii“ și cel al Antoneştilor, acest 
urmând să se fixeze ulteriorf. 
Misiunea asumată de deţinătorii pu- 
terii executive era facilitată de 
recunoaşterea guvernului Groza de 
către puterile occidentale, eveniment 
care se produsese la începutul anului 
1946, după scandalul provocat de 
greva regelui Mihai. Tot acum comu- 
niștii vor trece la atacurile dure la 
adresa partidelor istorice. 

Desigur că față de categoriile 
„criminalilor de război“ enunțate mai 
sus ne întrebăm unde era prevăzut 
Vintilă Horia. Răspunsul îl aflăm în 
anunţul dat de presa comunistă, din 21 
februarie 1946, cu titlul: „Guvernul 
Horia Sima în fața Tribunalului 
Poporului“. Conţinutul anunţului era 
următorul: „Completul II al 
Tribunalului Poporului, prezidat de dl. 
Fărcuţiu, începe astăzi judecarea celui 
de-al doilea lot de criminali de război 
şi anume «guvernul fantomă» al 
trădătorului Horia Sima. În faţa 
judecătorilor poporului nu apar însă 
decât Gheorghe A. Cuza și Victor 
Vojen, ceilalți «membri ai guvernu- 
lui» şi anume: general lon Gheorghe, 
Mircea Manoilescu (sic!), Papanace 
etc. vor fi judecaţi în lipsă“5. De la bun 
început sesizăm o serie de erori, de la 
„participarea“ lui Gheorghe Cuza în 
guvernul de la Viena, până la notarea 
greşită a numelui lui Grigore 
Manoilescu, care a făcut parte din 


? Mihai Pelin, Opisul emigrației politice. Destine în 1222 de fişe alcătuite pe baza dosarelor din arhivele Securităţii, Ed. Compania. 
[2002], p. 163-165; Florin Manolescu, Enciclopedia exilului literar românesc (1945-1989), Ed. Compania, [2003], p. 377-387. 


3 AMJ, fond Penal, dosar 24.541, vol. 8, f. 119-120. 


+ România Liberă“, an III; nr. 455, 2 februarie 1946, p. 1; nr. 458, 6 februarie 1946, p. 1. 


5 Ibidem, nr. 471, 21 februarie 1946, p. |. 

executivul lui Sima, ca „ministru al 
Presei şi Propagandei“€. 

Ulterior, la 22 februarie, presa 
comunistă anunța, cu titlul: 
„Tribunalul Poporului — Procesul Gh. 
Cuza și lon V. Vojen“, că procesul 
lotului de criminali condus de 
judecătorul Alexandru Voitinovici este 
în plină desfășurare, în boxa acuzaților 
fiind: Gh. A Cuza, I. V. Vojen, Guşe 
Nicolae şi Călugăreanu [Constantin]. 
Potrivit aceluiași ziar acuzarea era 
reprezentată de Victor Rapoţescu 
(sic!), deşi, mai Jos, când se enunţă din 
rechizitoriul prezentat de acesta, 
numele este scris corect”. 

În fine, la 23 februarie se anunţa, 
că cei considerați ca membri ai guver- 
nului Sima erau condamnați la 
moarte, iar Alexandru  Cuzin, 
Alexandru Gregorian, Horia Stamatu 
și Vintilă Horia la „detențiune grea pe 
viață“, pentru „vina de a fi înlesnit 
pătrunderea în ţară a ideilor fasciste și 
pentru a fi militat pentru ele, primind 
directive de la legația germană“€. 

Din cele de mai sus constatăm o 
anumită  stângăcie şi o slabă 
cunoaştere în prezentarea acestui pro- 
ces. Peste acestea mai remarcăm o 
enunţare tendențioasă a acestui proces 
comandat de puterea politică 
reprezentată de Partidul Comunist și 
aliații săi. 

Totodată, sesizăm și o grabă în 
desfăşurarea procesului. Afirmația 
ne-o susţinem prin faptul că, abia la 19 
februarie 1946 guvernul Groza a luat 
în discuție „actul de acuzare întocmit 
de Dl. acuzator public Dr. Silviu 
Rapoţescu“, pentru ca a doua zi să 
înceapă procesul”. 

În plan particular, punctual pe 
cazul lui Vintilă Horia, putem discuta 
de la redarea fragmentelor din sentința 
acestui proces, privitoare la acesta: 
„[:--] V. În ce priveşte pe acuzatul 
Vintilă Horia Caftangioglu 

Având în vedere că faptele puse 
în sarcina acestui acuzat și încadrate 
prin actul de acuzare în prevederile 
art. 2 lit. o din legea nr. 312/945, con- 
stând în aceea că prin acțiuni directe 
articolele gazetărești a contribuit cu 


intenție criminală la realizarea sco- 
purilor politice ale hitlerismului în 
România. 

Având în vedere că din exa- 
minarea lucrărilor aflate în dosarul de 
instrucție al Dlui acuzator public cum 
şi din dezbaterile orale făcute în cauză 
se constată următoarele: 

Acuzatul Vintilă Horia 
Caftangioglu, ziarist, este unul din cei 
care prin activitatea sa gazetărească a 
contribuit la realizarea scopurilor 
politice ale hitlerismului în România. 

Această propagandă este realizată 
de acuzat prin următoarele teme mai 
principale: 

A. Propaganda pentru fascism şi 
hitlerism și pentru aderarea Româ- 
niei la politica Axei 

a) Elogierea ditirambică a fas- 
cismului și hitlerismului și a repre- 
zentanţilor lor: «Apariţia lui Benito 
Mussolini este un eveniment epocal» 
(„Povestea ducelui — Sfarmă Piatră, 
23 septembrie 1937); «Adolf Hitler e o 
genială minte politică» („Semnificația 
unei Revoluții“ — Sfarmă Piatră, 2 fe- 
bruarie 1941); «Adolf Hitler și nu Na- 
poleon este primul om politic al epocii 
moderne care merită calificativul de 
mare european» („Marele European “ 
— Sfarmă Piatră, 5 iulie 1941); 
«Naţional Socialismul este asemănător 
ca forță şi ca întindere a religiei în evul 
mediu și artei în chipul renașterii» 
(„Hlommo  europaens* —  Sfarmă 
Piatră, |7 decembrie 1941); «Fiihrerul 
a aşezat armata şi poporul german în 
fruntea capitolelor eroice ale lumii 
moderne» (,„,Elogiul curajului“ — 
Sfarmă Piatră, 27 februarie 1941). 

b) Deformarea democrației și a 
reprezentanților ei: 

«Ne zvârcolim în democraţie ca 
într-o țeapă pe care ne-am pregătit-o 
singuri» (,, Cultura democraţiei noas- 
tre“ — Sfarmă Piatră, 4 tebruarie 
1937); «Nu vom reuși să fim români 
decât rupând legăturile cu democraţia» 
(bidem); «țara disprețuiește pe toți 
reprezentanţii democraţiei, indiferent 
de valoarea lor» („Șeful Strul Kutem — 
Mihail Sadoveanu  — Sfarmă Piatră, 
11 noiembrie 1937); «Democraţia este 


6 Cf. Horia Sima, Guvernul Naţional de la Viena, Madrid, Ed. Mişcării legionare, 1993. 
7 „România Liberă“, nr. 472, 22 februarie 1946, p. 5. 


5 Ibidem, nr. 473, 23 februarie 1946, p.4. 


9 AMJ, fond Penal, dosar 24.541, vol. 8, f. 125. 

inutilă» („Pe rugul unei vieți“ — 
Sfarmă Piatră, 18 martie 1937). 

c) Difuzarea temelor antisemi- 
te, elemente constitutive ale hitleris- 
mului, pe latura rasială: 

«Curentele semite au aruncat 
Occidentul în decadenţă» („Nordul în 
Mediterană “ — Sfarmă Piatră, 9 iunie 
1941); «Israel voia să-și facă o bogată 
patrie în România» („De ce tineretul 
României a fost şi este antisemit“ — 
Sfarmă Piatră, 16 aprilie 1941). 

d) România trebuie să fie indi- 
solubil legată de Axă deoarece: 

«Hitler va salva Occidentul» 
(„Nordul în Mediterană“ — Sfarmă 
Piatră, 9 iunie 1941); «În spatele lui 
Hitler stă întreaga omenire care 
râvneşte la libertate» („,E/ogiul cura- 
jului“ — Sfarmă Piatră, 27 tebruarie 
1941); «Alianţa cu Axa fereşte țările 
de ororile pe care le-au cunoscut aliații 
Angliei» (,, Valoarea morală a pactu- 
lui tripartit“ — Sfarmă Piatră, 4 mar- 
tie 1941); «Hitler creează spațiul pa- 
cificy» („Adevărata pace balcanică“ — 
Sfarmă Piatră, 5 martie 1941); «Or- 
dinea nouă creează numai binefaceri» 
(,„Fiihrerul în Balcani“ — Sfarmă 
Piatră, 24 aprile 1941); «Hitler va fi 
biruitor, el reprezentând ideea cea 
nouă care va învinge ideea cea veche» 
(„Valoarea morală a pactului tripar- 
fit“ — Sfarmă Piatră, 4 martie 1941). 

B. Sprijinirea dictaturii anto- 
nesciene 

Vintilă Horia nu se sfieşte să 
spună pe toate tonurile că marele 
merit al lui Antonescu este acela de a 
fi închinat România lui Hitler: 
«Generalul Antonescu a integrat 
România în ritmul Europei Noi» 
(„Funcţia de azi a presei“ — Sfarmă 
Piatră, 19 mai 1941); «România şi-a 
regăsit destinul prin fapta generalului 
Antonescu» (,, Cuvinte pentru străda- 
niile noastre“ — Sfarmă Piatră, 7 mai 
1941); «Prin Antonescu, România a 
căpătat încrederea Reich-lui» (,,Eco- 
uri despre plebiscit“ — Sfarmă Piatră, 
13 martie 1941); «Salvarea nu ne poa- 
te veni decât la Antonescu — singurul 
român nepătat și bun» („Salvați 
sufletele noastre — Sfarmă Piatră, 13 

martie 1941); «Portretul să-l punem la 
icoana [ilizibil] sufletele noastre» 
(Sfarmă Piatră, 28 ianuarie 1941). 

Considerând că din complexul 
celor de mai sus rezultă că numitul 
prin acţiuni directe — articolele sale 
gazetărești —, a contribuit cu inten- 
țiune criminală la realizarea scopurilor 
politice ale hitlerismului în România: 
Aderarea României la Axa și 
menţinerea dictaturii antonesciene, 
folosind acestor scopuri prin activi- 
tatea sa, punându-se astfel pregătit, 
evident în slujba hitlerismului. 

Considerând că acest fapt al 
numitului constituie crima de dezas- 
trul țării prin săvârşirea crimei de 
război prevăzută de art. 2 lit. o și 
pedepsită de art. 3 alin. 1 din legea nr. 
312/1945*10. 

Prin urmare, Vintilă Horia era 
considerat „vinovat de dezastrul ţării 
prin săvârşirea de crime de război“, 
prin punerea „în slujba hitlerismului 
sau fascismului și care a contribuit 
prin fapte proprii la realizarea sco- 
purilor lui politice sau la aservirea 
vieții economice a țării în detrimentul 
intereselor poporului român“ (art. 2, 
lit. o, legea nr. 312/24 aprilie 1945). 

Aceste fapte se  pedepseau, 
potrivit art. 3, alin 1, din aceeași lege, 
„cu detențiune grea pe viață sau cu 
detenţiune grea de la 5 la 20 ani sau cu 
detențiune riguroasă de la 3 la 20 
ani“!l. După cum putem constata în 
textul de mai jos, Horia Vintilă primea 
pedeapsa maximă: „[...] Condamnă 
pe acuzatul Vintilă Horia 
Caftangioglu, român, major, ziarist, 
fost director la Sfarmă Piatră, cu 
ultimul domiciliu în Bucureşti, azi 
dispărut, pentru crima de dezastrul 
țării, prin săvârşire de crime de război 
constând în faptul de se fi pus în sluj- 
ba hitlerismului și fascismului, con- 
tribuind prin fapte proprii la realizarea 
scopurilor lor politice, fapt prevăzut 
de art. 2 lit. o şi pedepsit de alin. 1, art. 
3 din legea nr. 312/9045, să sufere 
pedeapsa detenţiunii grele pe viață și 
degradare civică pe timp de zece ani, 
conform art. 25 Cod Penal“!?. 

Prin confruntarea rechizitoriului 
cu articolele amintite din ziarul 


„Sfarmă Piatră“, constatăm o 
prezentare tendenţioasă a acuzatorului 
Rapoţescu. Astfel, la subcapitolul 
„Elogierea ditirambică...“, fragmen- 
tul din articolul Povestea Ducelui, 
datat 23 septembrie 1937, este incom- 
plet și rupt din context, pentru o 
înțelegere tendențioasă, fraza corectă 
fiind: „Apariţia lui Benito Mussolini, 
în cadrul feeric al istoriei italiene, con- 
stituile un eveniment epocal, prin 
iuțeala de fulger cu care transformă 
caracterul morbid şi decadent al spiri- 
tului latin...“ („„Sfarmă Piatră“, an III, 
nr. 95, 23 septembrie 1937, p. 10). De 
fapt, acest articol se încadrează într-un 
ciclu de articole care, la vremea aceea, 
prezenta instaurarea și dezvoltarea 
fascismului în Italia (a se vedea nr. 9, 
30 septembrie şi nr. 97, 7 octombrie). 

La subcapitolul „Deformarea 
democraţiei...““, de asemenea întâlnim 
fragmente din articolele „fasciste“ ale 
lui Vintilă Horia, care sunt rupte din 
context și deformate din sensul inițial. 
De fapt, aceste articole sunt căutări la 
problemele cu care România se con- 
frunta din punct de vedere politic, ca 
simple soluţii aduse de intelectualii 
vremii. De exemplu, fraza autentică 
din articolul Cultura democrației 
noastre, din 4 februarie 1937, este 
următoarea: „Democraţia e o formă de 
viață pe care noi am vrut-o, am 
adus-o şi am implantat-o în pământul 
nostru. lar acum ne zvârcolim...“, 
după ideea enunțată în preambul: 
„Noi am împrumutat mereu nu numai 
eternul calapod cultural al Occiden- 
tului, dar ne-am trăit istoria contempo- 
rană sub influenţa politică a altora. 
Ne-am mărginit să imităm, în loc să 
dorim ţâşnirea creatoare a origi- 
nalității noastre orientale“. 

În continuare, enunţarea tenden- 
țioasă a rechizitoriului întocmit de 
Rapoţescu este constantă. La fraza: 
„Nu vom reuşi să fim români...“, sen- 
sul este deformat, textul autentic, ca o 
continuare a celui de mai sus, fiind: 
„Nu vom putea niciodată evada din 
mizeria anonimatului nostru și nu 
vom reuși să punem ceva (subl. aut.) 
românesc la poalele civilizaţiei, decât 
rupând legăturile cu acest trecut străin, 


10 AMJ, fond Penal, dosar 24.541, vol. 8, £. 136-138. 

11 „Monitorul Oficial“, partea 1, an CXIIL, nr. 94, 24 aprilie 1945, p. 3362. 
12 AMI, fond Penal, dosar 24.541, vol. 8, £. 146. 

15 Aurel Sergiu Marinescu, O contribuţie la istoria exilului românesc, vol. 3, Bucureşti, Ed. Vremea, 2003, p. 403. 

care a început în veacul XIX și nu s-a 
terminat încă, bântuindu-ne ființa ca o 
boală fără sfârşit“ (an III, nr. 62, 4 fe- 
bruarie 1937, p.7). 

Un ultim aspect asupra căruia 
dorim să ne oprim, în această parte a 
discuţiei, este enunțarea de către 
Rapoțescu a expresiei „Democraţia 
este inutilă““. Aceasta, de asemenea, 
este deformată și scoasă din context, 
fraza autentică, ce provine dintr-un 
articol despre Charles Maurras, fiind: 
„Nu știu dacă haosul democratic în 
care se zbate Europa își manifestă 
inutilitatea cu mai multă elocvenţă în 
țara lui Charles Maurras“ (Pe rugul 
unei vieți-Charles Maurras, în nr. 68, 
18 martie 1937, p. 5). 

Prin prezentarea acestor câteva 
aspecte se pot constata deformările 
tendențioase ale rechizitoriului acuza- 
torului Rapoţescu. Se pune evident 
întrebarea de ce la întocmirea acestui 
rechizitoriu au fost extrase și deforma- 
te numai pasaje din ziarul „Sfarmă 
Piatră“. Această întrebare și-o punea 
Vintilă Horia, într-un interviu acordat 
ziarului „Carrefour, la 7 decembrie 
1960, pe fondul scandalului provocat 
de L Humanite: „Nu înţeleg deloc 
pentru ce se caută şi se aleg doar unele. 
Este exact ca atunci când am fost con- 
damnat în 1946. Dar procesul nu a 
făcut onoare celor care l-au montat. 

[...] Am fost un intelectual de 
dreapta, dar eu nu am acceptat violen- 
ţa, nici în limbaj și nici în fapte. Adevă- 
rul este că n-am fost implicat în poli- 
tică niciodată și niciodată nu am apar- 
ţinut Gărzii de Fier“!5. Dar răspunsul 
este simplu: puterea comunistă trebuia 
să-şi elimine intelectualii români în 
drumul său către stăpânirea României. 
În procesele intentate de comuniști nu 
erau nevoie de dovezi elocvente, ci 
doar de simple acuzații pentru con- 
damnarea „criminalilor de război“. 

În baza acestor acuzaţii „Tribu- 
nalul poporului“ practic a luat act de 
cele enunțate de Rapoţescu, aplicând 
legea în modul cel mai aspru. Astfel, 
Vintilă Horia era pedepsit „în mod 
exemplar“ pentru „crime de război“. 

Totodată, gravă pentru decizia în 
Justiție este manipularea orchestrată 

de comunişti. Aceștia lăsând să se 
înțeleagă că și Vintilă Horia, alături de 
Visarion Puiu, a făcut parte din guver- 
nul lui Horia Sima de la Viena 
(etichetat drept trădător) a conturat o 
legitimitate actului juridic săvârşit de 
„Tribunalul Poporului“. 

Cât privește prezenţa lui Vintilă 
Horia în mult discutatul guvern 
susţinem că este nerealistă, cum s-a 
întâmplat și în cazul mitropolitului 
Visarion Puiu!4. În acest sens avem 
declarația dată de Lucreția M. 
Dăscălescu, funcționară la Consulatul 
României la Viena, la București în 
data de 18 februarie 1946, care, în 
împrejurările încheierii armistițiului 
cu URSS şi cu Aliaţii, despre Vintilă 
Horia spunea: „Dl. Vintilă Horia 
Caftangioglu era unul dintre cei mai 
aprinși propagandiști, căutând să 
convingă şi să lămurească pe diferiți 
români din Viena, ce veneau să se 
informeze la Consulat, că drumul 
nostru nu este decât spre România 
(subl. aut.), ci nu spre «guvernul 
român din Germania». 

În ziua de 7 septembrie 1944 am 
fost arestați, de comandantul german 
al orașului Viena, toți românii care 
semnaseră lista de la Consulat, evi- 
dențiindu-se atitudinea lor. Am fost în 
«haussarest» la pensiunea Neuer- 
marckt (piaţa Neuermarckt) împreună 
cu D-na și DI. Horia Caftangioglu. 
Timp de o lună de zile nu am avut voie 
să depășim pragul locuinţei noastre. 
Am stat zi de zi alături de familia 
Horia; ne-am povestit multe amănunte 
din viaţa noastră. Erau momente grele, 
când nu știam dacă ziua de mâine ne 
mai apucă în viață şi când, deci, omul 
spune adevărul. Niciodată dl. Horia 
nu şi-a manifestat vreun sentiment de 
simpatie pentru legionari. Mi-a apărut 
totdeauna ca un convins democrat. 
La 7 octombrie 1944 am fost duși din 
Viena în Silezia (Krumhiibel) în lagăr 
și apoi în sudul Germaniei la Maria 
Pfarr. Nouă luni de zile am suferit o 
foame îngrozitoare şi cei mai [text ili- 
zibil]. 

Dl. Vintilă Horia, foarte slăbit, a 
fost multă vreme bolnav, toate 


suferințele îndurate și cu toate 
amenințările agenților Gestapo- 
ului, temnicerii noştri, care ne 
amenințau mereu cu împuş- 
carea — nici o clipă nu l-am 
auzit pe dl. Horia regretând dru- 
mul pe care l-a pornit, sigur 
fiind că își făcea datoria către 
țară. A urmat apoi eliberarea 
noastră de către armatele anglo- 
americane. 

Am fost aduși de aliaţi la 
Roma. Aici, dl. Vintilă Horia 
Caftangioglu avea cunoștințe 
printre literații și savanții ita- 
lieni. Cum nu se ştia cum vom 
pleca spre ţară și pentru că i 
s-au făcut diferite propuneri din 
partea caselor de editură ita- 
liene, dl. Horia a semnat mai multe 
contracte pentru lucrări literare, cum 
și o lucrare istorică în legătură cu 
Mihai Viteazul. Pentru această ultimă 
lucrare, D-sa urma să cerceteze bi- 
blioteca Vaticanului, unde descoperise 
izvoare inedite despre legăturile lui 
Mihai Viteazul cu Italia. 

La 10 noiembrie 1945 când 
ne-am îmbarcat pe vaporul Transil- 
Vania, pentru a ne întoarce în 
România, Dl. Vintilă Horia Caftan- 
gioglu m-a rugat să spun familiei 
D-sale că, date fiind lucrările înce- 
pute, D-sa va mai rămâne încă în Italia 
pentru a-şi termina obligațiile contrac- 
tate și că, odată lucrările terminate va 
veni la Bucureşti, deoarece «pentru a 
putea revedea Româniay»“!5. Nu este 
exclus ca în ultimul moment această 
declaraţie prezentă la dosar să fi con- 
dus la revizuirea rechizitoriului întoc- 
mit de acuzatorul Rapoţescu, rămâ- 
nând astfel numai „activitatea gazetă- 
rească profascistă“ a lui Vintilă Horia. 

Toate acuzaţiile aduse lui Vintilă 
Horia în procesul din 1946 aveau să 
fie colportate în anul 1960, cu ocazia 
câștigării premiului Goncourt, pentru 
romanul Dumnezeu s-a născut în exil. 
Prin cele publicate de ziarul 
L'Humanite, în campania sa de- 
clanșată împotriva lui Vintilă Horia, 
opinia publică occidentală afla că 
acesta făcuse „politică legionară și 





fascistă“, 
extrase din articolele scriitorului pu- 
blicate în ziarul „Sfarmă Piatră“16. 
Aceste extrase erau de fapt fragmente 


din rechizitoriul întocmit de acuza- 


prin reproducerea unor 


torul Rapoţescu în procesul din 20-21 
februarie 1946, după cum nedumerit 
se arăta şi Vintilă Horia în interviul 
acordat ziarului ,„, Carrefour “. 

Părerea ne este întărită de docu- 
mente din arhiva fostei Securităţi care 
spun în mod clar cum „la intervenția 
autorităților române, care au făcut 
cunoscută activitatea legionară a lui 
Vintilă Horia, distincția nu 1-a mai fost 
acordată [premiul Goncourt, n.n]. 
Astfel, putem constata cum 
Securitatea de la București acționa în 
mediul exilului românesc, prin diferite 
intoxicări, precum cea prezentată mai 
sus, reuşită prin intermediul unui ziar 
comunist francez. 

Aceste sunt doar câteva aspecte 
privitoare la condamnarea lui Vintilă 
Horia. Discuţia noastră a pornit de la 
consultarea sentinței, căutând veridici- 
tatea celor invocate în rechizitoriu și 
mergând până la radiografierea contex- 
tului în care s-a desfășurat procesul. 
Desigur că se mai pot sublinia multe 
aspecte, dar considerăm că acest lucru 
se poate face numai prin elaborarea 
unui amplu studiu privitor la scriitorul 
Vintilă Horia Caftangioglu. 

a 


14 Despre acesta se vedea materialul nostru — Un caz puţin cunoscut, o discuţie abia începută, în „Dosarele Istoriei“, an VIII (2003), 


nr. 4 (80), p. 13-18. 


15 AMJ, fond Penal, dosar 24.541, vol. 8, £. 93-93v. 
16 Aurel Sergiu Marinescu, op. cit., p. 397-401. 
17 Cartea Albă a Securităţii, vol. 5, 1996, d. 493, p. 446. 

Înainte şi după 
Vintila Horia 


Marilena Rotaru este 
realizator de programe 
de televiziune. Între cele 
mai importante 
întreprinderi jurnalistice 
ale sale se numără 
serialul Memoria exilului 
românesc, început în 
octombrie 1991 la TVR 
şi aflat în derulare. 
Dintre episoadele 
difuzate pînă acum 
amintim: Monica 
Lovinescu și Virgil 
Ierunca, Emil Cioran, 
Paul Goma, Sergiu 
Celibidache, Înfilniri 

cu M.S. Regele Mihai I 
al României (zece 
întrevederi în zece ani) 
şi Întoarcerea lui Vintilă 
Horia (film distins cu 
premiul pentru cel mai 
bun documentar de către 
Asociaţia Profesioniştilor 
de Televiziune din 
România). 

A scris romanul 

La est de Firenze, interzis 
de cenzura comunistă 

în 1985 și publicat abia 
în 1995 la Editura 
Cartea Românească. 

Marilena ROTARU 





În 1960, Franţa şi întreaga lume 
literară europeană au fost zguduite 
de ceea ce s-a numit „scandalul 
Goncourt“. Atunci, prestigiosul pre- 
miu a fost acordat lui Vintilă Horia 
pentru romanul Dumnezeu s-a 
născut în exil. România era în plin 
regim comunist şi nu putea să 
accepte faptul că înalta disctinţie li- 
terară încununa creația unui exilat 
român. Securitatea și întregul aparat 
de propagandă comunistă au fabricat 
o acuzaţie extrem de gravă, menită 
să ducă la compromiterea scriitoru- 
lui, la retragerea premiului și la de- 
nigrarea lui de către presa franceză. 
ŞI, în parte, au reușit. Acuzaţia că a 
fost legionar și fascist a fost preluată 
de publicaţiile de stînga, iar cînd a 
fost lansată şi acuzația de antisemit, 
întreaga presă s-a întors împotriva 
lui. Probele aduse atunci de Vintilă 
Horia și de alți intelectuali români 
din exil n-au contat. Vintilă Horia a 
anunţat, în toiul scandalului, că 
renunță la premiu, „din dragoste 
pentru Franţa şi din respect pentru 
Academia Goncourt“. Dar nu s-a 
putut. Prin statutul Academiei 
Goncourt, un premiu odată acordat 
nu mai poate fi retras. Totuși, imen- 
sitatea scandalului a făcut ca festivi- 
tatea de decernare a premiului să nu 
mai aibă loc. (În Dicţionarul 
Enciclopedic Francez scrie: Vintilă 
Horia — Premiul Goncourt 1960, 
acordat, nedecernat). Dezamăgit, 
rănit, Vintilă Horia s-a retras în 
Spania unde a trăit pînă în 1992. 

În martie 1990, l-am întâlnit pe 
Vintilă Horia la Madrid. De atunci 
viața mea se împarte în două: înainte 
şi după Vintilă Horia. Îi datorez cla- 
rificarea sensului existenţei, apro- 
fundarea dialogului meu cu Dumne- 
zeu, angajamentul şi acceptarea sa- 
crificiului în numele adevărului și 
consolidarea credinței că lumea 


poate fi schimbată dacă vrem să ne 
schimbăm. „Faceţi din voi înșivă 
ceea ce vreți să fie lumea pe care 
vreţi s-o schimbaţi“, este îndemnul 
lui. Întoarcerea lui Vintilă Horia — 
atît filmul cît şi cartea — nu s-a 
născut din nevoia de apărare a lui 
Vintilă Horia, ci din nevoia de 
apărare a publicului căruia i s-a 
îndepărtat un român excepţional, un 
spirit profund creştin și o valoare 
culturală și artistică de amplitutinde 
universală. Este întoarcerea unui 
adevăr şi nu a unui om care 
sufletește nu s-a despărțit niciodată 
de România. „Pe mine nu m-au ata- 
cat, spunea Vintilă Horia, reprezen- 
tanţii nu știu cărei etnii sau ai nu știu 
cărui regim politic. M-au atacat 
duşmanii omului“. 

Cititorii vor descoperi o extraor- 
dinară forță morală în ființa acestui 
scriitor care n-a încetat nici o clipă 
să-și mărturisească iubirea pentru 
țara în care s-a născut. Întoarcerea 
avea pentru el sensul revenirii în 
patria binelui, la rădăcinile credinței. 
„Mai devreme sau mai tîrziu — 
spunea — fiecare lucru și fiecare 
fiinţă se vor întoarce la locul lor, 
pentru ca ordinea divină să nu aibă 
de suferit“. m 

UŞII no viarz 
So 3 Da fiina 





Viorel PATRICHI 





Istoria ne arată că nici un imperiu 
nu cedează nimic de bunăvoie. Aşa a 
apărut noțiunea de luptă pentru liber- 
tate națională, chiar dacă formularea 
este patentată mai târziu. Imperiul 
Roman, Imperiul Otoman, Imperiul 
Austro-Ungar, Imperiul Rus nu au 
făcut excepție. Au rămas de notori- 
etate „negocierile“ dintre turci, aus- 
trieci și ruși în jurul teritoriilor locuite 
de români. Nesfîrşite războaie, urmate 
de „tratative“, în care învingătorul îşi 
lua partea leului, iar învinsul „oferea“ 
hălci din teritorii care, din punct de 
vedere istoric și etnic nu-i aparțineau. 
Dezvoltarea dreptului international în 
secolul XX părea să nu mai permită 
perpetuarea acestor tactici imperiale. 
Nevoia de colonizare pare să se reavi- 
veze chiar sub ochii noștri. Am ajuns 
deja la cea de-a patra Romă, iar timpul 
de erodare a imperiilor este mult mai 
scurt astăzi, în așa-numita epocă a 
mondializării, noţiune impusă de ma- 
rile corporaţii. Prăbușirea Uniunii So- 
vietice s-a produs, în primul rînd, da- 
torită mișcărilor de eliberare națională 
din cadrul imperiului. Sigur că a fost 
foarte importantă şi confruntarea teh- 
nologică dintre Washington și Mosco- 
va, dar acesta a fost doar cadrul gene- 
ral în care s-a produs un fenomen 
incredibil în toata istoria lumii: 
căderea unui imperiu fără nici un 
glonț. Evident, au fost lupte de stradă 
în Tbilisi, Vilnius, Groznăi şi 
Chişinău, însă, pentru colosul sovie- 
tic, acestea erau doar vagi furnicături. 


Brzezinski: 
„Frontiera României 
trebuie să fie pe Nistru“ 


Încă nu se cunoaşte preţul plătit 
de Germania lui Helmut Kohl pentru 
reunificarea pașnică. Știm doar că, 
printre altele, pe banii nemților, ruşii 
au construit vile în jurul Moscovei 
pentru nomenclatură şi pentru ofițerii 
superiori, retrași din Republica 

Democrată Germană după căderea 
zidului berlinez. Nu are importanță 
prețul dacă scopul este în interesul 
națiunii. Decizia lui Kohl a fost 
genială și Germania a reînceput marea 
sa devenire istorică. Pentru acest 
motiv, Kohl ar merita să i se ridice un 
monument, dar contemporanii lui nu 
mai cred în simboluri. Politicienii 
români nu au priceput nimic din mo- 
delul german. Era să fim deştepti ca în 
1918 şi am uitat istoria. În ultima 
vreme, s-a reluat o temă pe care o 
știam de la un general rus de la 
Moscova, încă din 1991: „Numai un 
prost mai poate crede că Basarabia nu 
se va uni cu România“. Zbigniew 
Brzezinski scria că frontiera Romaniei 
trebuie să fie pe Nistru. 

Politologul Stanislav Belkovski, 
un consilier de-al lui Vladimir Putin, 
afirma la o reuniune a Organizaţiei 
pentru Securitate și Cooperare în 
Europa că unirea Basarabiei cu 
România este doar o chestiune de 
timp. După opinia lui, așa-numitul 
„memorandum Kozak“ pentru federa- 
lizare este caduc şi frontiera României 
trebuie să fie pe Nistru. Belkovski 
crede că Transnistria trebuie să obțină 
dreptul la autodeterminare, iar Româ- 
nia şi Turcia să fie admise la negocie- 
rile privind statutul Tiraspolului. EI 
spune, ca mulți alții, inclusiv români, 
că Transnistria nu este pămînt româ- 
nesc. Dar al cui ar trebui să fie? Rusia 
se află la peste o mie de kilometri şi a 
apărut în zona aici abia în secolul 
XVIII. Ucraina nu a stăpînit niciodată 
această fişie de pămînt. Singurii care 
au controlat zona au fost domnitorii 
Moldovei istorice, de la Petru Muşat 
și Ştefan cel Mare pînă la Vasile Lupu 
și Dimitrie Cantemir. Faptul că Vasile 
Lupu oferea sate întregi din Transnis- 
tria drept zestre pentru domnița 
Ruxandra, care se măritase cu Timus 
Hmelnitki, fiul lui Bogdan Hmelnitki, 
ultimul hatman al Ucrainei, spune 
totul: domnitorul nu putea să-i dea 
fiicei sale moşii care nu-i aparţineau, 
aflate într-un spaţiu ostil. În plus, fap- 





tul că românii deţin și astăzi majori- 
tatea relativă printre populațiile din 
Transnistria, după o sută de ani de 
deportări, de asimilare brutală şi 
silențioasă, este foarte semnificativ. 


Șahul - pasiunea 
Kremlinului 


Este limpede că, prin intermediul 
acestei enclave, Moscova doreşte să 
creeze un nou Kaliningrad, de unde să 
poată ţine în șah Ucraina, România, 
NATO și Uniunea Europeană. Din 
punct de vedere etnic și istoric, lucruri- 
le sunt foarte clare: majoritatea este 
formată din români. Politicienii de la 
București așteaptă oferta Moscovei în- 
că din 1991 şi nu au vrut să se lege la 
cap. Cei de la Chişinău, cu excepția 
scurtei perioade în care a fost premier 
Mircea Druc, și-au dezvoltat stupide 
reflexe de independenți față de Româ- 
nia, revenind la sindromul caimacamu- 
lui Vogoride din timpul lui Al. I. Cuza. 

S-ar putea ca, pînă la urmă, 
frumoșii şi deștepții noștri politicieni 
de pe ambele maluri ale Prutului să fie 
luați prin surprindere de evoluția 
realității de sub nașul lor. Mulţi tineri 
basarabeni își fac studiile în România 
şi, cu toate opreliştile și cu toate com- 
plexele, lucrurile merg inexorabil în 
această direcție de care vorbeşte rusul 
Belkovski: nimeni nu-i mai poate 
minţi. Cei care pleacă în Spania, în 
Portugalia sau în Italia la munci umile 
(de cele mai multe ori) trimit în 
Basarabia aproximativ un miliard de 
dolari pe an. Cam cât trimit și românii 
plecaţi din România. Pînă cînd se va 
putea minţi că există cauze firești ca 
aceşti oameni să fie separați de gar- 
duri din sîrmă ghimpată ? 


Steven Pifer: „SUA 
au susținut federalizarea 
R. Moldova“ 


In ultima vreme, Uniunea 
Europeana și Statele Unite ale 
Americii acordă ceva mai multă 

atenţie zonei nu doar fiindcă România 
se integrează în structurile euro- 
atlantice, dar lumea se schimbă. Nouă 
„doctrină“ a luptei cu terorismul îi 
vizează și pe agenţii lui Igor Smirnov 
de la Tiraspol. Încet-încet, Washin- 
gtonul renunță la ideea statului federa- 
tiv în Republica Moldova, cu subiecții 
autonomi Basarabia, Găgăuzia (cîteva 
sate tot din Basarabia) și Transnistria, 
adică după dorința Moscovei. „Cu doi 
ani în urmă, am susținut ideea federa- 
lizării, recunoaște ambasadorul Ste- 
ven Pifer, asistent adjunct al secretaru- 
lui de stat american, după o vizită re- 
centa la Chișinău. Există planuri bune 
şi planuri mai puţin bune. Cea mai bu- 
nă formulă trebuie s-o găsească parti- 
cipanții la negocieri“. Dar la „nego- 
cieri“ Statele Unite nu se înghesuie să 
participe spre a nu irita Moscova. De 
altfel, Rusia nu admite nici Uniunii 
Europene să ia parte la tratative. Este 
foarte curios că România se ferește ca 
de foc de aceste negocieri, chiar dacă 
românii formează majoritatea în 
Basarabia și în Transnistria, compara- 
tiv cu ucrainenii şi cu rușii. (Să ne 
imaginăm că Ungaria ar fi în locul 
României într-o situație similară. Ar 
putea concepe ungurii de la Budapesta 
să nu participe activ la rezolvarea 
dramei în care trăiesc milioane de 
conaționali de-ai lor în Basarabia sau 
în Transnistria, doar ca să nu-i supere 
pe ruşi sau pe ucraineni?). 


„Traficul de arme din 
Transnistria ajunge în 
zonele de conflict“ 


Deocamdată, America face doar 
declaraţii, asa cum a procedat și Colin 
Powell cînd a fost la Kremlin în fe- 
bruarie 2004: i-a cerut lui Putin să-și 
retragă armată din Transnistria şi din 
Georgia. Mihail Saakashvili, noul pre- 
şedinte pro-american al Georgiei, l-a 
prins pe musulmanul Abashidze, un 
fel de Smirnov fanatic și i l-a trimis 
plocon lui Putin la Moscova, alături 
de Igor Ivanov, fostul ministru de 
Externe. Voronin este însă un nomen- 
claturist captiv şi nu poate proceda ca 
Saakasvili, iar opoziția de la Chişinău 
este incapabilă să aplice modelul 
georgian dincolo de Prut. Implicarea 
Americii în rezolvarea situației este 
încă anemică, în comparaţie cu 

Georgia, țara prin care vor trece con- 
ductele cu petrol și gaze din Asia 
Centrală. Lupta cu terorismul şi cu 
regimul mafiot de pe Nistru nu are 
aromă de ţiţei. „Washingtonul nu mai 
acceptă că situaţia din Transnistria să 
fie tratată unilateral de către Moscova, 
aşa cum s-a întîmplat în cazul memo- 
randumului Kozak, afirma Pifer. Este 
urgentă soluționarea conflictului de pe 
Nistru. Traficul de arme de la Tiraspol 
ajunge pînă în zonele internaționale de 
conflict“. Frontiera NATO a ajuns în 
preajma acestui focar, dar Jaap de 
Hoop Scheffer, noul secretar general 
al Alianţei Nord-Atlantice, și-a pier- 
dut și el interesul pentru zona. 


La porţile 
Uniunii Europene, 
așteptîndu-l pe Godot 


Cum se face că tocmai în acest 
context a venit Stanislav Belkovski cu 
ideea unirii dintre Basarabia şi Româ- 
nia? Simplu: Kremlinul înțelege că re- 
întregirea națională a românilor este 
un proces firesc, oricine s-ar opune. 
Mai ales în condiţiile unei Europe uni- 
te, protejate de NATO. Este suficientă 
o scînteie și starea de spirit din 1990 
se poate reaprinde. În plus, Rusia vrea 
să rămînă un regizor în zona noastră, 
unde atît Uniunea Europeană, cît și 
Statele Unite par să fi descoperit că au 
interese strategice şi economice. 

Marile conducte de gaze și de 
petrol trebuie să treacă prin România 
pentru a ajunge în Uniunea Europea- 


nă, care va deveni cel mai important 
consumator pentru Rusia. Resursele 
din Norvegia și din Marea Britanie se 
vor epuiza într-un timp previzibil, 
poate în 20-30 de ani, după cum apre- 
ciază specialiştii. În consecință, furni- 
zorii principali de gaze și petrol pentru 
UE vor fi Rusia şi Asia Centrală. 
Rezolvarea necesarului energetic pen- 
tru UE nu poate fi concepută prin 
ocolirea României, țară care are și o 
importantă capacitate de rafinare. 
Ţările occidentale vor prefera ca 
această industrie murdară să rămînă și 
să se dezvolte aici, la porțile Europei. 
Dacă ne vom imagina că am fi ruși, nu 
trebuie neglijat însă şi un aspect 
social. Marele capital rus, fie mafiot 
(„oligarhii răi“), fie subordonat 
Kremlinului („oligarhii cei buni”), a 
migrat în Statele Unite, în Marea 
Britanie sau în Franța. Oligarhii nu pot 
fi opriți, chiar dacă ar fi închiși la 
Lubianka: au relații mari în anumite 
cercuri ale mafiei internaționale, de o 
sorginte bine definită, cum este cazul 
lui Mihail Hodorkovski. La nivel mai 
mic, oamenii de afaceri ruşi nu pot 
evita România. Așa se explică de ce, 
cu toată repulsia atavică a românilor 
față de ei, sute de afaceriști ruși 
investesc în România venind din țările 
occidentale. Multă vreme, România 
va fi veriga slabă a Uniunii Europene 
şi există iluzia că se vor mai spăla încă 
mari cantități de parale pe Dunăre... 
Ținînd seama de aceste aspecte, 
putem considera că Belkovski nu s-a 
trezit vorbind. Nefiind oricine, el este 

un rus care dă semnale. De la Tiraspol, 
aceleaşi semnale: Igor Smirnov vrea 
să negocieze cu România. Se vîntură 
acolo chiar şi ideea unui schimb: nor- 
dul Bucovinei și sudul Basarabiei de 
la Ucraina să treacă la R. Moldova, în 
schimbul Transnistriei. Deocamdată, 
Kievul, cel mai lacom și cel mai 
imprevizibil partener din zonă, tace în 
umbra Rusiei, aşa cum a procedat în 
1917 şi în 1944. Iar noi am rămas cu 
obsesia că tot răul ni l-au făcut doar 
ruşii, fără activiștii ucraineni și evrei. 
Autoritățile de la București au 
amuţit de uimire, la fel ca atunci cînd 
au aflat că Ucraina forează în platoul 
Insulei Şerpilor sau cînd a început să 
sape Canalul Bâstroe din Delta 
Dunării. De altfel, Mircea Geoană este 
un maestru al uimirii și „ia notă“, chiar 

dacă este „andorsat“ în tot felul de 


Democraţia şi 


„paneluri“ internaționale „specioase“, 
ca să-l cităm puţin. A apărut în schimb 
Ion Cristoiu, care ar putea semnaliza 
ceva în ceață, pe ideea mai veche și 
diversionistă: Ce ne trebuie unire cu 
Basarabia, să vină de-acolo regimente 
de KGB-işti? Să punem două sărăcii 
cap la cap? În paralel, Sorin Roșca 
Stănescu aruncă altă petardă: dacă ne 
unim, anulăm negocierile pentru ade- 
rarea României la Uniunea Europeană. 
Ciudat, foarte ciudat... Să vezi peste 
tot capcane întinse de ruşi, dar pe urmă 
să-i lauzi deșanțat pentru democraţia și 
civilizația lor, chiar dacă Putin practică 
genocidul în Caucaz, ăsta da orizont 
politic pentru „creatorii de opinie din 
România“, asta da preocupare pentru 
destinele țării noastre. Basarabia nu 
este săracă. Este doar sărăcită de mafia 
locală, în cîrdăşie cu mafioții de la 


Moscova. Tot așa s-a întîmplat și cu 
România. Giinther Verheugen, Roma- 
no Prodi au afirmat de mai multe ori că 
Basarabia „are destin european“. Ce 
vină au românii din Basarabia că pro- 
vincia lor a fost cotropită de ruși? 
Dacă Stalin ar fi trasat harta cu degetul 
pe malul Dîmboviţei — și nimeni nu-l 
putea opri atunci — acum vorbeam ru- 
sește cu toții, iar oltenii ne-ar fi dat cu 
flit dacă voiam să ne apropiem de mica 
lor bunăstare. Am afirmat totdeauna că 
trebuie să avem relaţii moderne cu 
Federația Rusă, pornind de la in- 
teresele naționale, pe baza respectului 
reciproc. Frica de agenţii ruşi? Româ- 
nia are servicii secrete, pe care le plă- 
tim cu toții. Dacă nu vom semăna mei 
de frică să nu-l mănînce vrăbiile, vom 
muri de foame ca niște troglodiți. 

= 


„jandarmul mondial“ 


Democraţia (grecescul demos = popor; 


kratein = a conduce) este un sistem politic prin care 
poporul unei ţări alege forma de guvernare. 


Andrei Tudor CHIRIAC 





În democraţiile moderne, suprema autoritate este 
exercitată în cea mai mare parte de reprezentanţii aleși 
prin vot popular. Aleșii pot fi înlocuiți prin vot electoral, 
prin proceduri legale sau referendum și sunt, cel puțin în 
principiu, responsabili în fața electoratului. 

De zeci de ani vedem totuşi că popoarele sunt 
amăgite și masele conduse şi implicate în războaie; şi 
nici un om care are o gândire critică nu poate nega dis- 
cordia, ura, războaiele și conflictele, foamea şi mizeria 
din această lume, destrămarea națiunilor, ura rasială tot 
mai puternică în fiecare țară, dorința de independenţă a 
popoarelor, neputința guvernanţilor corupți, a politicie- 
nilor, perversiunea și cruzimea în creştere, mai ales a 
datoriilor nelimitate ale statelor, instabilitatea monezilor 
naţionale, crizele economice, falimentele în agricultură, 
șomajul, nemulțumirea în rândul populaţiei, dorința de 
petreceri și mai ales ateismul oamenilor. 

Dar masele preferă în continuare să fie mințite și să 
ducă un trai „tihnit“, în care alţii iau decizii în numele lor. 

Cele mai mari creaţii ale noastre, în „tihna“ noastră, sunt 
astăzi războiul, nefericirea, necazul, suferința, Jalea, mi- 
zeria, ura, discordia, respingerea sinelui, boala şi moar- 
tea. Am creat o societate care reglează și controlează cum 
gândim, credem, acționăm și arătăm. Căci este vorba de 
control și de putere. Aşa cum „marile puteri“ vor să con- 
troleze ţara, primarul — comuna, directorul — firma, tatăl 
— familia, mama — gospodăria și copilul — câinele. 

De amar de vreme suntem convinşi prin propagandă 
că este datoria sfântă a SUA de a face lumea mai sigură 
prin democraţie. Astfel se vinde SUA popoarelor lumii 
arătându-ni-se ca reprezentantă a „noii libertăţi“. 


Experimentul tragic din Japonia 


„În politică nimic nu este întâmplător! Dacă se 
întâmplă ceva putem fi siguri că așa a fost plănuit!“, 
declara cel de al XXXII -lea președinte al SUA, Franklin 
Delano Roosevelt. 

„Noua libertate“ s-a făcut cunoscută cel puţin din 
ianuarie 1941, prin ambasadorul american la Tokyo, 

Joseph Grew, care îi scria lui Roosevelt că în cazul unui 
război între Japonia și SUA, Pearl Harbour va fi primul 
obiectiv de atac. Serviciul secret american a reușit să 
descifreze codul militar și diplomatic al japonezilor. 
Roosevelt şi consilierii săi au știut exact data, ora şi 
obiectivul ce urma a fi atacat. La Pearl Harbour s-a ucis 
fără milă. Era tocmai ceea ce dorise Roosevelt, pentru că 
acum putea să-i înfățișeze pe japonezi drept „porci 
vicleni“, iar SUA avea motiv să se răzbune. În martie 
1945, ambasada americană din Moscova și Pentagonul 
din Washington au fost înștiințate că „guvernul 
Majestății Sale“ de la Tokyo dorește capitularea necon- 
diționată. Americanii au ignorat-o! De ce ? Marele spec- 
tacol avea să înceapă. Bombardierele B-209 au distrus mai 
întâi Tokyo, apoi Hiroshima şi Nagasaki. În 1941, 
Roosevelt declara poporului american: „Adresându-mă 
vouă, mamelor și taţilor, vă asigur încă o dată: am spus 
și mai demult și o voi spune mereu și mereu: fii voştri nu 
vor fi trimişi în războaie străine“ 

Astfel, pe aripile lui Enola Gay, SUA au adus „demo- 
crația“ și „noua libertate“ Japoniei, lăsând în urmă peste 
70.000 de morți la Hiroshima și 40.000 de morți la Nagasa- 
ki, pârjolul atomic și consecințele lor dezastruoase în timp. 

Politica de neutralitate a Americii, pe care a apărat-o 
atât de convingător George Washington și care și-a găsit 
exprimarea în doctrina Monroe, a fost îngropată. Astfel 
s-a creat un precedent — cu toate că printr-o înşelăciune 
revoltătoare - ca America să poată fi folosită ca instru- 
ment politic. „Teatrele de război“ s-au dovedit întotdeau- 
na cele mai rentabile pentru conducători şi pentru cei 
care le finanțau. 

Akio Morita — șeful SONY și politicianul Shintaro 
Ishihara se exprimă clar în cartea lor Japonia care poate 
să spună NU: SUA sunt caracterizate ca prieten nedorit, 
ca ţară rasistă și lasă să se întrevadă că Japonia are de 
gând să recompenseze condițiile impuse ale capitulării. 

Autorii descriu SUA, din perspectiva japoneză, 
drept un colos care se clatină, putrezit în sine, gata să 
moară sub drapelul său înstelat. Conform spuselor aces- 
tora, Japonia a silit de facto sistemul economic american 
să capituleze. Ishihara și Morita afirmă deschis: „În tim- 
pul celui de-al Doilea Război Mondial armata americană 
aeriană a bombardat obiective civile din Germania, însă 
doar asupra Japoniei, care era gata să capituleze, au fost 
aruncate bombe atomice cu scopuri de testare. Aceasta a 
fost un gen de rasism detestabil“. „Japonia se află în răz- 
boi cu SUA. Vom învinge America economic și vom răz- 
buna pierderile omeneşti din Pacific provocate de SUA.“ 

Conform „Wall Street Journal“ — septembrie 1991 — 
aproape o treime din cele mai mari 100 de bănci din lume și 
patru din cinci societăţi de asigurare renumite sunt Japoneze. 

Apoi a venit rândul Vietnamului. Deoarece trupele 
franceze se retrăseseră, SUA, care priveau cu groază 
fantoma comunismului instalându-se la Hanoi, invadează 
Vietnamul în 1965. Astfel, foametea, uciderea a zeci de 
mii de femei şi copii, dar şi testarea noului armament 
chimic i-au determinat pe americani să prelungească până 
în 1973 acest genocid. În felul acesta i-au „democratizat“ 
şi „eliberat“ pe cei peste 2.000.000 de vietnamezi omorâți 

în acest război, lăsând în urmă pârjol chimic, sărăcie, 
durere şi suferință. 

Dorind să „prevină“ pericolul sovietic și chinez asu- 
pra Coreei, în 1953 SUA își amplasează baze militare în 
această țară şi astfel, „acoperă“ zona de sud-est a Asiei. 


Războiul din Yugoslavia 


Deoarece vântul „libertăţii““sufla cu putere în Europa 
centrală şi de est, dar nu era tocmai cel democratic ame- 
rican, Yugoslavia intră în colimatorul SUA. Evoluţia 
războiului început în 1991, nu ar fi putut fi posibilă fără 
ajutorul mascat al administrației Bush. Ministrul locţiitor 
de externe Lawrence Eagleburger şi Lord Carrington 
s-au îngrijit ca Belgradul să aibă mână liberă pentru epu- 
rarea etnică. Aceasta și religia sunt două arme redutabile 
pentru declanșarea unui conflict. Înainte de război, 
Yugoslavia era o ţară stabilă din punct de vedere eco- 
nomic, cu un turism prosper și o industrie de armament 
dezvoltată, care producea mai ales arme uşoare pentru 
export. Războiul din Yugoslavia a fost un succes finan- 
ciar, căci la mijloc a fost şi banca Yugoskandic; succes 
repurtat și prin inactivitatea vestică. Yugoslavii au fost şi 
ei „democratizaţi“ şi fericiți cu „noua libertate“, urmare 
a năpraznicelor bombardamente americane care au de- 
vastat Belgradul în special și care au aruncat seminţele 
urei, ale suferinţei şi ale morţii peste acest popor curajos. 
Yugoslavia a fost scena de testare a uni nou armament și 
acest spectacol a adus beneficii uriașe producătorilor de 
armament. 

Yugoslavia a fost astfel împărțită în cinci state și, 
pentru ca succesul să fie deplin, albanezii și sârbii au fost 
instigați unii împotriva celorlalți, dar și înarmați din 
aceeaşi sursă. Chiar dacă SUA a atacat Yugoslavia sub 
umbrela NATO, a făcut-o atacând un stat suveran, fără 
acordul ONU, în martie 1999, de Sfintele Paști, pentru a 
arăta o dată mai mult, dacă era nevoie, spiritul creştin al 
„jandarmului internaţional“. 


Cazul Irakului 


A venit rândul Irakului. SUA sau „Forţele răului“ 
cum le-a numit Saddam Hussein în ultima sa cuvântare 
înainte de izbucnirea Războiului din Golf, au întreprins 
pe 12 și 13 ianuarie 1993 o primă încercare de ştergere 
de pe fața pământului a poporului irakian. La începutul 
anilor optzeci SUA a transmis Irakului informaţii false ce 
prevedeau o victorie rapidă asupra Iranului. În urma re- 
voluţiei din Iran din 1979, rebelii iranieni au luat ostateci 
membri ai ambasadei SUA la Teheran, care de altfel erau 
şi membrii CIA. În felul acesta, americanii se răzbunau 
pe iranieni, iar pe irakieni i-au aruncat într-un război de 
opt ani, lung şi dăunător economiei acestora. În iunie 
1989, s-a deplasat la Bagdad o delegație americană care 
a insistat ca Saddam Hussein să privatizeze o bună parte 
din industria petrolieră. Bineînţeles Saddam Hussein a 
refuzat. În 1990, la comanda SUA, Kuweitul invadează 
piața cu petrol ieftin. Ţările din OPEC -— între care și 
Irakul — au încercat să abată Kuweitul de la cursul nimi- 

citor fără succes. La 2 august 1990 trupele irakiene 
invadează Kuweitul. La 15 ianuarie 1991 trupele ameri- 
cane au declanșat primul război în Golf. Atunci ameri- 
canii şi-au testat noile arme secrete, dar au întâmpinat o 
rezistență neașteptată din partea irakienilor. După două 
zile americanii au considerat că este mai bine să se 
retragă și au făcut-o, dar s-au întors în aprilie 2003 să 
desăvârşească ce au început în 199]. 

Dintre așa-numitele „state industrializate“, Irakul 
este cel care a atins cel mai înalt nivel de cultură şi indus- 
trie. Așa cum arătau documentarele postului TVS din 
2003, îndeosebi gradul de cultură era mai ridicat decât 
cel al diferitelor ţări arabe și chiar al unor ţări europene, 
ca să nu mai vorbim de cel al unor largi pături de popu- 
laţie din SUA. Sistemul social era exemplar, etica muncii 
de nivel central-european. Irakul era așadar o ţară care 
tindea să devină un factor de forță deloc neglijabil chiar 
și din punct de vedere economic, cu toate că prin embar- 
goul impus prin ONU, SUA dorea să vadă o populaţie 
înfometată, lipsită de medicamente și de bunurile absolut 

necesare. Așa se explică speranța exprimată de SUA de a 
trimite Irakul cu ajutorul bombelor în epoca de piatră. 
Saddam Hussein — dictatorul — a fost în mod cert mult 
mai simpatizat de poporul său decât sunt călăii ce îi 
îngrozesc, le fură petrolul și îi umilesc. Căci dezvăluirile 
făcute de „Washington Post“ sunt cutremurătoare: pri- 
zonierii irakieni sunt supuși celor mai oribile chinuri și 
torturi şi celor mai cutremurătoare umiliri. În țara lor, de 
către oameni veniți să le cotropească pământul şi să-i 
jefuiască de bogățiile lor. Astfel i-au „democratizat“ şi 
„eliberat“ americanii pe irakieni: prin abuzuri homose- 
xuale, schingiuiri, umiliri ale minţilor bolnave și barbare. 
De asemenea tratamente ale trupelor americane s-au 
plâns şi japonezii, vietnamezii, sârbii. 


Noi suntem soluţia 


Nu trebuie să ne mirăm deoarece de mult timp în 
SUA noțiunea de „relaţii sociale“ nu-şi mai găsește locul. 
America este o nulitate atât pe plan cultural, cât şi pe 
plan social şi reprezintă unealta prin 
care e „trasă“ lumea „în jos“. 
America a reușit să distrugă în doar 
câteva generaţii ceea ce au clădit 
timp de milenii culturi înalte precum 
aceea chineză sau timp de secole, 
continentul european: morala, sensi- 
bilitatea, estetica etc. În poporul 
american au fost trezite iarăși porni- 
rile instinctuale ale oamenilor și 
forțate să fie trezite. America n-a 
adus lumii nimic, doar a luat. 

Trebuie însă să ne trezim, pentru 
că mîine poate veni rîndul oricărui alt 
stat să treacă prin procesul de 
„democratizare“ american. 

Dar noi înşine, oamenii acestei 
planete, suntem soluţia problemelor 
pe care popoarele le traversează la 
începutul mileniului trei. Dacă am fi 
verificat pe cine alegem și pe cine 
sprijinim zilnic şi cine se află în 
spatele acestor oameni, lumea ar 
arăta altfel și „umbrele“ acestei lumi 
n-ar mai avea astăzi nici o putere 
asupra noastră. Noi toți suntem 
folosiți pentru că nu suntem suficient 
de critici şi atenţi. Pentru că nu mai 
putem crede că „cei de sus“ sunt 
interesați de ce vrea poporul, dacă îi 
merge bine sau dacă va supraviețui, 
va trebui să avem mereu în minte 
cuvintele unui fost candidat la 
președenția SUA: 

„Dacă vrei să afli ce nu se 
potriveşte în ţara ta, mergi și privește 
în oglindă!“. Și să ne aducem aminte 
în fiecare clipă că: „Somnul rațiunii 
naște monștri!“ m 

Cefa IEEE 





AU APIS] 


Proprietate europeană! 


Adrian MARCU 





În zilele teribilelor masacre 
teroriste şi a politicii generale de ani- 
hilare a organizaţiilor fanatice, sun- 
tem tentaţi să credem că marile pu- 
teri își construiesc viitorul după 
scheme strategice noi, generate de o 
dinamică aparte a relaţiilor inter- 
naționale în mileniul III. Zilele tre- 
cute însă, Germania, Marea Britanie 
și Franţa au lansat o inițiativă cura- 
Joasă şi curioasă în direcția continen- 
tului african. 

Interesul expres şi imediat pen- 
tru Africa neagră pare să se înscrie 
într-o revenire în forță la epoca sfe- 
relor de influenţă, a partajului terito- 
rial, care nu cadrează cu globalizarea 
și transformarea planetei într-un „sat 
mondial“. 

Amintind de Conferința de la 
Berlin( 1885), unde statele europene 
— aflate în plină eră colonială — au 
tranșat „amical“ victima africană, 
inițiativa recentă a Parisului, Berli- 
nului și Londrei reconfirmă şi revi- 
gorează una din teoriile organizării 
globale lansate după sfârșitul Războ- 
iului Rece. La final de secol XX, de- 
suetudinea modelului antagonic Est- 
Vest a contribuit la stimularea unor 
noi construcții teoretice de structu- 
rare a lumii. Printre altele, un model 
prezentat drept puțin realist (într-o 
era a globalizării), a fost cel al blo- 
curilor comerciale regionale în care 
trei mari puteri economice: SUA, 
UE și Japonia se regăseau în postura 
de pivoţi ai unor hinterland-uri Co- 
merciale. SUA urmau să domine 
America Latină, Japonia — Asia de 
Est şi Sud-Est, iar Uniunii Europene 
îi reveneau, ca sferă economică 
exclusivă, Orientul Apropiat și 
Africa. Extinderea firească a europe- 
nilor către Mediterana sudică și ori- 
entală nu a avut însă o dimensiune 
spectaculoasă în ultimul deceniu, 
care să confirme o strategie de suc- 
ces, în plină derulare. Totuşi, sem- 

nalul dat la Berlin în 2004 de mai- 
marii Europei ar putea echivala cu o 
schimbare de ritm. 

Relaţiile Europei unite cu conti- 
nentul negru au la bază Convenţiile 
de la Yaounde și Lome (1967, 1975) 
ȘI se înscriu în așa numita sferă ACP, 
în interiorul căreia Uniunea Euro- 
peană a consolidat legături cu 70 de 
țări din Africa, Caraibe și Pacific. 
Fără doar şi poate că rețeaua ACP 
însemna și protejarea vechilor 
investiții coloniale în diverse părți 
ale globului și menţinerea unor 
raporturi care să privilegieze apetitul 
colonizator secular al europenilor. 
Deşi Comunitatea Europeană şi-a 
luat angajamentul că noile legături 
comerciale vor fi mutual avanta- 
joase, declarația organizațiilor soci- 
etății civile africane( la un Summit în 
Botswana- 2000) atenționa: „Rela- 
țuile dintre Africa şi Europa au rămas 
inegale și inechitabile. Atât de mare e 
falia dintre cele două încît conceptul 
de parteneriat e iluzoriu“. Totuşi, 
europenii au făcut eforturi pentru a 
stimula economiile africane, in- 
vestind zeci de miliarde de euro, 
achiziționînd materii prime la prețuri 
europene și oferind anual ajutoare de 
13 miliarde euro. 

În noul climat internaţional, 
problema raporturilor dintre Europa 
și Africa nu se mai poate pune doar 
în obsedanții termeni ai exploatării 
economice, deşi e necesar să 
amintim că Africa e întâiul pro- 
ducător mondial de aur, diamante și 
cupru. Există însă şi alte criterii... 
Dacă SUA par să-și fi luat angaja- 
mentul pacificării şi democratizării 
Orientului Mijlociu, Europa este pe 
cale să accepte aceeași responsabili- 
tate față de Africa. Nu mai contează 
dacă europenii se întorc în continen- 
tul negru ca vechi colonizatori sau ca 
parteneri liberali, dar este important 
dacă ei vor reuși să pacifice şi să nor- 
malizeze viaţa în sfera lor de respon- 


sabilitate. Dorind să facă din secolul 
XXI secolul democraţiei-liberale 
globale, Occidentul transformă ideea 
de parteneriat și ajutor umanitar în 
cruciadă ideologică. 

Dar Africa e un teritoriu pro- 
blematic, unde statul de drept nu e 
nici măcar o iluzie, unde guvernele 
sunt slabe. Pentru Vest, Africa de 
astăzi e doar o profitabilă piață de 
desfacere a armelor în condiţiile în 
care războaiele locale au frecvența 
cea mai ridicată din lume. Este drept 
că cele mai multe conflicte africane 
nu sunt un pericol major pentru 
mediul internațional, deoarece ele 
sunt războaie civile, în interiorul 
graniţelor, și nu conflicte între ţări. 
Dar, deşi de mică intensitate, aceste 
confruntări armate iscă bulversări 
profunde şi favorizează migrația, 
instabilitatea politică și masacrele 
generalizate (Angola, Somalia, 
Liberia, Sierra Leone, Rwanda, 
Sudan, Congo). 

Pe lîngă pauperitatea cotidiană, 
există o stare atît de conflictuală pe 
continentul negru încît UE s-ar putea 
împotmoli în Africa mai rău decât 
SUA în Orientul Mijlociu. Nu e de 
neglijat nici terorismul (atacuri 
asupra ambasadelor americane din 
Tanzania şi Kenya — 1998, asupra 
hotelului israelian din Mombassa — 
2000 și la Casablanca — 2003) care 
poate înflori într-un mediu pauper și 
îmbibat de fanatism local. 

Totuşi, dacă ținta Europei este 
Africa, o dominație superficială, pre- 
ponderent economică, este cu mult 
mai indicată decât o prezenţă politică 
permanentă. lar intervenţia directă 
(după model american) ar fi bine să fie 
înlocuită cu stimularea şi protejarea 
unei elite politice democratice, care, 
pe parcursul a mai multor generaţii, să 
aducă integrarea africană în stan- 
dardele universale și să permită coo- 
perarea facilă cu „tutorele“ european. 
a 

Alegerile — fetişul meschin 
al democrației 





Alegerile locale 
care au avut 
loc la 6 iunie, 
cu tot cu 
preambulul lor de 
campanie electorală, 

ar putea fi considerate 
de analiștii politici 
dâmboviţeni „un test“ al 
democraţiei. Eventual, 
un nou test. În realitate, 
ceea ce s-a întâmplat cu 
ocazia acestor alegeri 
nu reprezintă decât 
semnul impasului total, 
al colapsului generalizat 
în care a intrat viaţa 
politică autohtonă. 
Aceste alegeri sunt 
realmente o rușine 
naţională. Să nu fim 
acuzaţi de exagerare! 
Vom încerca, pe scurt, 
să ne explicăm. 





Cristi PANTELIMON 





În primul rând, cine a avut curiozi- 
tatea (și nervii!) să asculte și să vadă 
programele candidaților, dimpreună cu 
susținătorii lor, nu se poate să nu-și fi 
dat seama că, dincolo de grija mimată 
faţă de cetăţeni, dincolo de preocuparea 
brusc descoperită față de problemele 
gospodărești ale unor candidați care 
erau vedete, mame, taţi, ziariste, res- 
pectiv ziariști, afaceriste sau afaceriști 
și orice altceva, numai bune de primă- 
rițe (primari) nu, deci dincolo de aceste 
confetti electorale se ascundea amenin- 
țătoare, tulburătoare, monstruoasă 
chiar, umbra interesului de partid. Um- 
bră care a plutit chiar deasupra frunții 
senine a diplomatului Geoană, chiar 
deasupra ochilor extrem de mobili ai 
lui Corleone-Dragomir (cel care mai 
ales nu tace, căci nu se știe dacă face — 

de altfel, singur a explicat că nu are 
proiecte reale pentru Bucureşti, în afară 
de stârpirea mafiei din Primărie), dea- 
supra rictusului cam blazat, cu vagi 
accente de mizantropie, al lui Ciuvică 
(cel care intră în acțiune, de parcă ar fi 
într-un film de aventuri), în fine, dea- 
supra zâmbetului mult prea deschis al 
„doamnei Oriflame“, sau chiar al che- 
liei marinărești a actualului primar. S-a 
spus despre votul acesta că va fi unul 
politic. Nu e sigur dacă a fost așa, dar e 
sigur că actorii principali au fost par- 
tidele politice. În orice caz, fără un 
mare partid, gospodarii tuturor orașelor 
(deși noi ne referim aici mai ales la 
București) n-ar fi avut nici o șansă să 
fie cunoscuţi de cetăţeni. Întrebarea 
care apare este următoarea: cât de pro- 
fitabilă este această tendinţă de „partifi- 
care“ a alegerilor locale? Unde va duce 
ea? Dacă votul pentru salubrizare sau 
asfaltare trebuie să treacă prin șoseaua 
Kiseleff, Aleea Modrogan, sau pe la 
alte adrese de partid, atunci România 
devine țara tuturor partidelor și numai a 
lor. Feuda lor. Într-o vreme în care, 
după calculul rece şi exact al sondajelor 
de opinie, doar o zecime dintre cetățe- 
nii României (mai exact, 7%!) conside- 
ră important faptul că pot alege în mod 
liber, rezultă un lucru destul de clar: 
alegerile sunt un fel de fetiș al demo- 
crației românești, dar unul în care nu 
cred decât cei care au interesul să 
creadă, adică oamenii politici. Ce temei 
naţional și sociologic mai are un astfel 
de regim, dacă ideea de alegere liberă a 
conducătorilor este vie încă doar în 
mintea unei zecimi din electorat? 
Alegerile actuale au arătat fața jal- 
nică a democraţiei românești. Platon 
spune undeva că democraţia este un re- 
gim politic „pestriț“ și că, datorită aces- 
tei „calităţi“, ea este iubită de femei și 
copii, aceştia fiind atrași (normal) de lu- 
crurile pestriţe. Totul e un bazar, sugera 
marele filosof antic, cum se știe, deloc 
îngăduitor cu regimul politic democra- 
tic. Ei bine, în vremea noastră, acest re- 
gim a devenit atât de pestriţ, atât de co- 
lorat, încât sensul său nu se mai poate 


distinge dincolo de curcubeul de culori 
care-l acoperă. Nu mai ştii ce e dincolo 
de artificiile aruncate cu generozitate 
prin parcurile tuturor orașelor, ce e din- 
colo de concertele, sutele de concerte 
pe care partidele le pun în scenă cu 
vedete de toate calibrele (după buget!), 
ce e dincolo de promisiunile sau bâlbele 
candidaților, de zecile și sutele de can- 
didaţi, de zecile de ziare care, pe de o 
parte critică un partid, iar pe de altă 
parte atrag publicitate electorală de la 
același partid etc. Acest talcioc s-a ma- 
nifestat poate în cel mai înalt grad la 
aceste alegeri electorale, într-un dispreț 
faţă de gravitatea și seriozitatea mo- 
mentului care frizează absurdul. 

Sau, poate, nici nu mai contează 
cine conduce o țară și, așa cum credea 
Tocqueville, ne putem aștepta să pri- 
mim foloase necuvenite de la mecanis- 
mul democratic, prin simpla lui 
funcţionare, prin simpla lui aplicare 
(filosoful cu pricina era de părere că 
democrația, deşi este un regim politic 
fundamental limitat, are acest avantaj, 
că produce efecte benefice fără să le 
dorească — o adevărată mână invizibilă 
în variantă politică!). 

Ar trebui să ni se spună că 
lucrurile stau aşa, pentru a nu ni se mai 
cere, pe de altă parte, „implicare civi- 
că“, dorință de informare spre toate 
punctele cardinale ale spectrului poli- 
tic. În calitate de cetățeni descumpăniți 
de oamenii pe care trebuie să-i alegem 
împotriva voinței noastre, ar trebui să 
nu ni se mai inculce măcar sentimentul 
culpabilității pentru o așa-numită dez- 
angajare politică. Și atunci, în fine, 
vom putea pune la groapa de gunoi a 
istoriei toate pseudoteoriile infantile 
despre „cultura politică“ sau despre 
rolul mântuitor al „societății civile“. 
Atunci vom putea dormi liniștiți în 
ajunul alegerilor: Dumnezeu va avea 
grijă ca cei care ne conduc, aleși de noi 
sau mai degrabă de EI, să fie oameni 
corecți, curați și devotați comunității. 
Atunci vom fi mântuiți de fetișul ale- 
gerilor și de idolatria democratică gălă- 
gioasă de azi. m 

Mică antologie conservatoare: 


pis) Sirio] 

115 ani de la 
moartea lui 
Eminescu 


La 15 iunie se împlinesc 115 ani 
de la trecerea la locurile sfinte a lui 
Mihai Eminescu. La previzibilele 
manifestări omagiale iarăși nu vor 
pregeta să se arate toți politrucii 
noştri — în speranţa că se vor 
împărtăși de aura acestui simbol 
naţional. Le ieşim în întîmpinare 
cu un fragment din Icoane vechi 

şi icoane nouă, relevant pentru 
părerea pe care o avea poetul 
despre asemenea specimene: 

„Ce caută aceste elemente 
nesănătoase în viaţa publică a 
statului? Ce caută acești oameni 
care pe calea statului voiesc să 
câștige avere și onori, pe când 
statul nu este nicăieri altceva decît 
organizarea cea mai simplă posibilă 
a nevoilor omeneşti? Ce sunt aceste 
păpuşi care doresc a trăi fără 
muncă, fără ştiinţă, fără avere 
moştenită, cumulînd cîte trei, 

patru însărcinări publice dintre care 
n-ar putea să împlinească nici pe 
una în deplină conştiință?“. 

Poate măcar acum vor citi și alde 
Mischie, Sechelariu, Vanghelie, 
Oprişan și toată pleiada de „baroni“ 
ai PSD ca şi bună parte dintre cei 
care pierd timpul pe la guvern. 


Baroni în derivă 


Rezultatul alegerilor locale i-a 
înnebunit pe unii baroni ai PSD. 
Unul dintr-o comună din Giurgiu, 
înfuriat că nu a fost ales, a oprit 
unica sursă de apă din localitate. 
Sechelariu de la Bacău, intrat pe 
locul secund în turul doi, a cerșit 
cu lacrimi încă un mandat 
colindînd zi și noapte străzile, 

a promis cîte-n lună și-n stele și 
s-a jurat că îi pare rău că a intrat în 
PSD. Alţi foști atotputernici locali 
au încercat cu disperare să-și 
păstreze o poziţie importantă — 
din care să blocheze descoperirea 
matrapazlicurilor făcute în ultima 
legislatură — chiar și aliindu-se 

cu PRM. Cu toții au mințit, au 
înșelat, au furat. Și-acum vine 
nota de plată. Pe chipurile lor 
panica e cît casa. 

Tragedia 


„multiculturalismului“ 


Irving KRISTOL 





E dificil, ba chiar periculos, să 
vorbeşti franc despre „multicultura- 
lism“ în ziua de azi. Sinceritatea pare 
condamnată să fie socotită o dovadă 
de „insensibilitate““, în cel mai bun 
caz, sau de „rasism“, în cel mai rău. 

Chiar și unii dintre cei mai acerbi 
critici ai multiculturalismului se 
mulțumesc să demonstreze doar cît de 
„neliberal“ e, că nesocoteşte toate 
ideile tradiționale despre substanța 
educaţiei liberale și că nu e decit o 
regretabilă distorsionare a modului în 
care tinerii noștri americani, atît de 
diverşi ca origine etnică, trebuie să fie 
educați pentru a conviețui. Sigur că 
acest tip de critică e valid și binevenit. 
Greșşeala sa constă însă în faptul că 
acordă prea mult credit ideii existenței 
acestui lucru, multiculturalismul — o 
sinceră și uneori mult prea zeloasă 
încercare a unor educatori binevoitori 
de a extinde orizonturile clasicelor 
programe de învățămînt. Asemenea 
educatori există, fără îndoială, dar 
eforturile lor sfîrșesc prin a-i transfor- 
ma în victimele unui multiculturalism 
de un alt tip, mult mai agresiv. Deși 
„establishmentul“ educaţional mai 


degrabă ar muri decît să o recunoască, 
multiculturalismul e o disperată — și, 
în mod evident, autodefensivă — 
strategie de a face față deficienţelor 
educaţionale și implicitelor patologii 
sociale ale tinerilor negri. Dacă acești 
învățăcei negri și problemele lor nu ar 
exista, nici de multiculturalism nu am 
mai auzi. Fiindcă nu avem dovezi 
cum că numeroase familii latino- 
americane ar prefera ca şi copiii lor să 
înveţe mai multe despre Simon 
Bolivar și mai puţin despre George 
Washington, sau că părinții asiatici 
simt cum urmașii lor sînt sărăciți spi- 
ritual din cauză că manualele scriu 
mai pe larg despre Grecia clasică decît 
despre China antică. 

În măsura în care vreuna din 
aceste minorități resimte asemenea 
frustrări, ele pot fi soluționate foarte 
simplu, în modul tradițional — prin 
cîteva ore pe săptămînă de instrucție 
în particular, după terminarea orelor, 
pentru copiii lor. (Cît despre univer- 
sități, la nivelul lor a existat dintot- 
deauna posibilitatea să înveți ce limbi, 
literatură sau istorie dorești.) Dar 
majoritatea latino-americanilor sau 
asiaticilor nu e preocupată de aşa ce- 
va. Pe ei îi interesează „americaniza- 


rost nr. 16 


IEI elf 


dăcinile chiar aici, în SUA, nu printre 
azteci sau în vremurile dinastiei Ming. 

Latino-americanii se comportă, 
într-o foarte mare măsură, ca imi- 
granţii italieni de altădată; iar asiaticii, 
ca evreii. Datorită deosebirilor cultu- 
rale, integrarea lor în societatea amer- 
icană se produce cu viteze diferite — 
dar se produce. Procesul e dureros și 
tumultuos, dar merge înainte. Din 
păcate, ca o ironie parcă, nu la fel s-au 
întîmplat lucrurile şi cu negrii ameri- 
cani, care se numără printre primii 
sosiți. Din această pricină, din dispe- 
rare, turnura multiculturalistă. 

Multiculturalismul e de tipuri și 
intensități diferite. Un copil de școală 
primară poate să vină acasă ştiind mai 
multe despre Harriet Tubman! decât 
despre Abraham Lincoln. Fapt care 
poate fi deconcertant pentru părinții 
albi și năucitor pentru cei latino-ame- 
ricani sau asiatici. Dar îl vor considera 
un fenomen izolat și trecător. 
Problema însă e: chiar le foloseşte în 
vreun fel tinerilor negri deshumarea 
unor asemenea stimabili dar relativ 
obscuri strămoşi? Rămîne de dovedit! 
Teoretic, ar trebui să le sporească 
„respectul de sine“, ca indivizi și ca 
negri. Numai că respectul de sine e 
rezultatul experienţei de viață, nu al 
lingușelilor din manual. 

De fapt, după cum se știe deja, 
problemele tinerilor negri nu se 
datorează școlii şi nici nu pot fi rezol- 
vate acolo. Ele sunt rezultatul vieţii lor 
de familie și al mediului lor — o teri- 
bilă problemă socială, nu educaţiona- 
lă. Fapt care nu îi împiedică pe mult 
prea ambiţioşii noștri educatori să 
pretindă că oferă „soluții“. Pentru a 
cultiva „demnitatea“ tineretului negru 
— cel alb avînd deja, după cum au 
demonstrat sondajele si cercetătorii, o 
părere foarte gonflată despre capa- 
citățile sale academice — ei caută să-i 
propună, în şcoală, „„modele“. 
„Modelele“ şi „respectul de sine“ sunt 
termenii de bază ai psihobălmăjelii 
pedagogice. 

De fapt, angajarea mai multor 
bărbaţi negri ca profesori e o idee 
bună. Dar asta nu are nimic de a face 
cu „modelul în viață“. Așa cum taţii 
sunt foarte importanți într-o familie ca 
sursă a autorității morale, la fel și ne- 


grii profesori pot fi o folositoare sursă 
de autoritate în cadrul școlii — mai ales 
cînd elevii provin din familii fără tată. 
Ei pot ajuta școala să devină un loc 
mai ordonat și mai decent. Dar exact 
aşa cum taţii îşi îndeplinesc rolul fără 
a se gîndi că întruchipează „modele de 
comportament“, așa ar trebui să se 
întîmple şi cu profesorii negri. 

Modelele de comportament sunt 
într-o foarte mare măsură o fantezie 
sociologică. Cu toții, cînd am fost 
tineri, am cunoscut (sau am auzit de) 
adulți pe care i-am respectat și admi- 
rat — pînă cînd, odată cu scurgerea 
vremii, imaginea lor a pălit pe măsură 
ce atenţia noastră a fost atrasă de alte 
lucruri. Foarte puţini dintre noi am 
trecut prin viaţă cu privirea aţintită la 
modelele pe care le-am cunoscut. Și, 
din păcate, nu prea avem dovezi că 
profesorii negri au un impact semni- 
ficativ măcar asupra realizărilor 
şcolare ale tinerilor de culoare. 

Dincolo de aceste consideraţii, 
trebuie să spunem că multiculturalis- 
mul, în cea mai intensă, mai radicală 
versiune a sa, tinde să devină o foarte 
gravă problemă educațională, socială 
şi, pînă la urmă, politică. Această ver- 
siune e propagată în campusuri de o 
coaliție de naționaliști-rasişti negri, 
feministe radicale, homosexuali şi les- 
biene şi de o mînă de demagogi 
arivişti care pretind că vorbesc în 
numele diverselor minorităţi etnice. În 
această coaliție, negrii reprezintă 
nucleul dur de energie din cauză că 
pot intimida pe oricine cu acuzația de 
„rasism“. Multiculturalismul acestei 
coaliții este o ideologie al cărei pro- 
gram educațional e subordonat unuia 
politic care e, mai presus de toate, 
antiamerican și antioccidental. 

Nu e nici o exagerare în afirmaţia 
că radicalii campusurilor (fie ei profe- 
sori sau studenți), renunțînd la „lupta 
de clasă“ — faţă de care „proletariatul“ 
american a manifestat serioase rezer- 
ve —, s-au dedicat tematicii unui con- 
flict etnic-rasial. Aceste idei, prin 
intermediul dimensiunii lor educa- 
ționale, au ca scop explicit pe acela de 
a sădi în mintea și sufletele studenților 
minoritari o „conştiinţă de Lumea a 
Treia“ — chiar aceasta e expresia 
folosită. Ceea ce, în fapt, înseamnă 
să-i convingă pe studenții minoritari 


! Harriet Tubman (1820-1913) — aboliţionistă americană 

Năstase - 
Ceauşescu doi 


Imediat după cîștigarea alegerilor 
locale de alianța PNL-PD, liderul 
PSD, Adrian Năstase, a ieşit pe 
sticlă să se facă de rîs. EI a șocat 
audiența declarînd că PSD a cîştigat 
alegerile, deşi realitatea îl contrazice 
flagrant. Apoi, a căutat să cumpere 
bunăvoința electoratului pentru turul 
doi şi pentru alegerile parlamentare 
cu o sută de mii în plus la salariu, cu 
un procent adăugat la pensiile 
mizerabile ale românilor. 

Leit Ceauşescu în „scena 
balconului“. Ridicoli mai sînt unii 
în fața înfrîngerii. 


„Bustul“ lui Ţuţea 


La 25 mai, în curtea Bisericii 

Popa Soare din Capitală, a fost 
dezvelit un monument în memoria 
marelui trăitor și filosof creștin 
Petre Ţuţea. Ceea ce s-a vrut inițial 
un bust a devenit doar un cap Ţuţea, 
din bronz și de o urițenie 

greu exprimabilă. Sculptorul Vasile 
Gorduz n-a fost probabil în cea mai 
fericită perioadă de creaţie. 

Iar cei care l-au tocmit pentru 
această lucrare se vor fi grăbit s-o 
inaugureze electoral, fără să mai 
aibă opinii estetice. În plus, „opera“ 
menită să ni-l ţină viu în amintire 
pe Petre "Ţuţea este amplasată 

într-o stradă lăturalnică. Printre cei 
prezenţi la eveniment au ieșit în 
evidență Dan Haulică, Alexandru 
Paleologu, Sorin Dumitrescu. 
„Românul absolut“, cum a fost 
supranumit, Petre Tuţea s-a născut la 
6 octombrie 1902 în satul Boteni, 
tatăl său fiind preot. 

Prieten cu Cioran, Eliade, 

Noica și cu mulți alții din generația 
interbelică, Petre Tuţea a fost deținut 
politic 13 ani sub regimul 

comunist. El a fost amplu mediatizat 
imediat după revoluție, rămînînd 

în memoria noastră a tuturor ca un 
excelent orator, savuros şi profund 
în egală măsură. Numărul-pilot 

al revistei rost a fost dedicat 
centenarului Petre Ţuţea 

în semn de preţuire, dar şi 

pentru a preciza dintr-un început 
direcția programului nostru. 

Capa UITE 


Aromânii 


Prezentat de către Ambasada 
Germaniei la Tirana, Aflasul 
geografic şi demografic albanez 
este contestat vehement de 
autorităţile albaneze pentru faptul 
că recunoaşte existența unei 
puternice minorități naționale 
aromâne. Deşi la elaborarea sa au 
contribuit Universitatea din 
Postdam, Şcoala de Înalte Studii 
Tehnice din Karlsruhe, 
Universitatea din Tirana, Centrul de 
Studii Geografice al Academiei de 
Științe, Universitatea din Pristina, 
autorităţile albaneze contestă 
existența minorității naționale 
aromâne susținînd că aromânii ar 
constitui o minoritate culturală. 
Atlasul pune în evidenţă existența a 
aproximativ 130.000 de aromâni, 
ceea ce face ca minoritatea 
aromână să fie cea mai numeroasă 
din Albania. Membri marcanți 

ai asociaţiilor aromâne din Albania 
susțin că numărul real al 
aromânilor din această țară 

este de peste 300.000. Aromânii 
din Albania nu au decit o şcoală — 
Și aceea privată — și nici un drept 
ca minoritate. 


Târg de artă 
populară 
în Voivodina 


La inițiativa Fundaţiei Române de 
Etnografie şi Folclor din Voivodina, 
la Torac a fost organizat, la 30 mai, 
primul târg de artă populară 
tradițională românească. 

Cu acest prilej, s-a discutat 

despre păstrarea identității naționale 
și culturale, despre școlarizare 

și despre tot ceea este necesar 
pentru a menține spiritul românesc. 
La eveniment au fost prezenți 
peste treizeci de meşteri, 

care au expus diferite obiecte: 
traiste, papuci, păpuși, aplicaţii 

pe pînză, obiecte de galanterie 

și vestimentaţie, cunune, ikebana, 
melci cu ou, cu lumînări, cu flori 
naturale, lucruri croşetate, brodate, 
macrame, sculpturi în lemn, picturi 
pe lemn, dantele, pernuțe, 
cuverturi, coșuri, farfurii pictate, 
decoraţii din nuiele etc. 

să manifeste dispreţ și ostilitate față de 
America și faţă de întreaga civilizație 
occidentală considerată un străvechi 
sistem de oprimare, colonialism și 
exploatare. Ceea ce acești radicali în 
mod fraudulos numesc multicultura- 
lism e, de fapt, similar „războiului 
împotriva Occidentului“ pe care l-au 
dus nazismul și stalinismul. 

Sub masca multiculturalismului, 
ideile lor — a căror esenţă radicală depă- 
şește limitele politicii înspre pura fan- 
tezie — ne infiltrează sistemul educa- 
țional la toate nivelele. Așa cum banii 
falși îi scot din circulaţie pe cei auten- 
tici, astfel şi cele mai intense versiuni 
ale unei ideologii tind să le coloreze si 
să le deformeze pe cele moderate. 

Astfel, a devenit un lucru normal 
în cadrul sistemului de învățămînt 
american ca din ce în ce mai multor 
elevi negri să li se predea că ceea ce 
noi numim „civilizaţia Occidentală“ e 
o invenție a negrilor egipteni însușită 
mișelește de greci, ori că Africa 
neagră era un pașnic și avansat tehno- 
logic continent înainte ca albii 
europeni să-l fi devastat. Teze care nu 
pot decît să ofere un temei convingerii 
negrilor că „America albă“ și guver- 
nul său încurajează în mod deliberat 
dependenţa de droguri și tolerează în 
mod diabolic virusul HIV în sînul 
comunității negre. Multiculturalismul, 


aşa cum îl înțeleg cei mai aprigi dintre 
susținătorii săi, este o tehnică de 
„creștere a respectului de sine“ prin 
zgîndărirea deliberată a acestui tip de 
paranoia. 

Nimeni nu dorește să fie apo- 
caliptic — deşi profesorii onești şi 
cumpătați care se gîndesc că lumea lor 
se apropie de sfîrșit pot fi iertaţi. Cea 
mai mare parte a celor care tolerează 
sau chiar încurajează multiculturalis- 
mul în şcolile și universitățile noastre 
are intenții educaționale, nu ideolo- 
gice. Dar forța e de partea extremiș- 
tilor, care își calcă în picioare opoziția 
intimidînd-o cu acuzații de „rasism“. 
Astfel încît aceasta, înfricoşată, face 
concesie după concesie, căutînd 
adăpost în anonimat. 

Recent, un jurnalist a telefonat la 
cinci dintre cei mai buni specialiști în 
egiptologie pentru a-i întreba ce cred 
despre posibila proveniență negru- 
egipteană a civilizației occidentale. 
Toţi au spus că e o prostie. În același 
timp, toți au refuzat să-şi facă publică 
această, „incorectă politic“, poziție. 

Nu încape nici o îndoială că, 
astăzi, multiculturalismul încețoşează 
şi dezorientează minţile a zeci de mii 
dintre studenţii noștri — negri mai ales. 
Nu mai e vorba de o reformă educa- 
ţională. E — din punct de vedere edu- 
cațional şi american — o tragedie. m 

O teologie ortodoxă 
a politicului? (3) 


- cinci răspunsuri româneşti - 





Statul (în general şi cel românesc în special) 
nu trebuie nici să se teamă și nici să aibă 
suspiciuni în raport cu activitatea publică a 


Bisericii. El a intervenit prea adesea (și nu cu 
cele mai benefice efecte) în viaţa Bisericii pentru ca 
aceasta să nu încerce măcar să-și pronunţe Cuvântul, 
atunci când este nevoie. Deoarece, precum scria un 
tânăr și inspirat publicist (Mircea Platon): „....Biserica 
se pricepe mai mult la politică și administraţie decât 


Statul la teologie“. 


Sergiu TOFAN 





Conf. Dr. , Universitatea 
„Dunărea de Jos — Galaţi 


Poziția creștină despre Stat poate 
fi abordată și din perspectiva relației 
omului creştin cu „stăpânirea“ (în 
ipostaza sa statală). Preţioase dez- 
voltări în acest sens am găsit în cartea 
Părintelui Arhimandrit Ilie Cleopa 
(1912-1998), Călăuză în credința 
ortodoxă (partea a doua, cap. XXXI), 
apărută, în 1991, la Editura Episcopiei 
Dunării de Jos. 

Problema este abordată polemic 
în raport cu unele denominaţiuni pro- 
testante („Studenţii în Biblie“, adven- 
tiștii) sau cu „Martorii lui Iehova“ 
pentru care atât Statul cât și instituțiile 
Bisericii sunt unelte ale lui Antihrist, 
care mențin inegalitatea și nedreptăți- 
le, precum și raporturile de vrăjmăşie 
între indivizi şi popoare. Se refuză din 
partea adepților acestor culte: 
Jurământul militar, luarea armelor în 
mână, serviciul militar ca atare. 

Or, se arată în replică, Statul tre- 
buie recunoscut, întrucât el garantează 
ordinea voită și instituită de Însuşi 
Dumnezeu: „Numai dezordinea și 
anarhia sunt de la diavolul“. Temeiul 
divin al autorităţii de stat nu poate fi 
atins sau diminuat de situațiile când 
această autoritate este deținută de in- 
divizi nedemni. În continuitate cu re- 
feratul paulin din Romani XIII se arată 
că o dată ordinea fiind de la Dum- 

nezeu, atunci şi deținătorul ei repre- 
zintă „ceva dumnezeiesc“. „Nu per- 
soanele în concret, ci autoritatea sau 
instituția în abstract“. „Autoritatea 
poate fi deţinută — uneori — de persoa- 
ne abuzive. Dar oricine ar fi, Dumne- 
zeu nu-i împiedică nici pe abuzivi şi 
nu le ridică libertatea, fiecare urmând 
a răspunde direct şi personal de abu- 
zurile sale, în judecata ce-l așteaptă“. 
Oamenii pot fi (şi cel mai des chiar 
sunt) răi, nu și ordinea ca atare. 

Când ostașii romani înarmați au 
venit să-L aresteze pe Mântuitor şi 
Sfântul Apostol Petru a încercat să 
reziste cu sabia, este oprit și mustrat 
de Iisus: „Întoarce sabia ta la locul ei, 
că toţi cei ce scot sabia, de sabie vor 
pieri“ (Matei, XXVI, 52). Trebuie 
subliniat că îndemnul se adresează nu 
numai celui care trebuie să se supună 
autorităţii, dar și deţinătorilor acesteia, 
care au tendința (aproape naturală) de 
a o folosi abuziv. Mai mult decât o 
recunoaştere pasivă, credinciosul are 
obligaţia de a se ruga la Dumnezeu 
pentru „conducători şi pentru cei ce 
sunt în înalte dregătorii ca să petreceți 
viață pașnică și liniștită“, așa cum 
arată Sfântul Apostol Pavel în prima 
epistolă către Timotei. 


Credinciosul şi Statul 


Raportul credinciosului cu Statul 
se desfășoară și prin atitudinea faţă de 
două importante așezăminte: serviciul 
militar și impozitul. 

Bolşevicii moldoveni 
şi şcoala 


Bursele oferite de România 
studenților moldoveni stîrnesc, ca şi 
în trecut, divergențe între București 
și Chişinău. Ministrul Educaţiei din 
R. Moldova, Valentin Beniuc, a 
anunţat că nici în acest an nu se va 
încheia, între cele două țări, 
protocolul referitor la bursele oferite 
de partea română studenţilor 
moldoveni. Reprezentanţii 
Ministerului Educaţiei de la 
București afirmă că moldovenii vor 
primi burse chiar dacă protocolul nu 
se va semna. Motivul pentru care în 
ultimii trei ani nu s-a mai semnat un 
asemenea protocol este că 
autoritățile moldovene nu au fost de 
acord cu numărul de burse oferite de 
români, solicitind, de fiecare dată, 
diminuarea acestuia. Executivul 
român va acorda, pentru anul 
universitar 2004-2005, 1.150 de 
locuri de studiu în universități pentru 
studenții moldoveni. Acestea vor fi 
subvenţionate de la bugetul de stat, 
iar tinerii vor primi gratuit cazare şi 
50 de dolari lunar pentru masă. 


Pictor acuzat 
de nazism 


Tînărului pictor Sorin Tara din Sibiu 
i-a fost retras, recent, premiul primit 
la un concurs organizat de 
Consulatul german, după ce a fost 
acuzat de nazism. În replică, artistul 
a făcut public un protest din care 
cităm: „Dacă a folosi în niște lucrări 
declarate artistice orice fel de 
simboluri înseamnă a fi nazist, 
atunci recunosc că sînt nazist! Dacă 
a folosi în niște lucrări declarate 
artistice orice fel de cuvinte, în orice 
limbă înseamnă a fi nazist, atunci 
recunosc că sînt nazist! Dacă a 
confecționa (vorba aia!) tricouri cu 
imagini care avertizează asupra 
atrocităților comise în momentul de 
faţă de către anumiţi ocupanți, 
undeva în Orientul Mijlociu, 
înseamnă a fi nazist, atunci recunosc 
că sînt nazist. Dacă a te manifesta 
cât de cît liber, fără a fi împiedicat 
mintal de opreliştile impuse de 
şcoală, familie, o societate coruptă 
înseamnă a fi nazist, 

atunci recunosc că sînt nazist! 

Acelaşi PRM 
cu o pălărie 
creştin-democrată 


Potrivit unor zvonuri care circulă prin 
presă, PRM se pregătește pentru o 
schimbare radicală. Văzînd că încercarea 
de a confecționa un partid de dreapta pe 
care să-l manipuleze — recte PNG — 
n-are sorți de izbîndă (Becali nu prinde 
nici la „prostime““) şi că PNŢCD 
amenință să se debaraseze de balastul 
Victor Ciorbea, care 1-a compromis 
şansele de revigorare, PSD ar pune la 
cale o transformare a PRM într-un partid 
popular, creştin-cemocrat, care să se 
afilieze popularilor europeni și să dea 
impresia de echilibru pe scena politică 
din România. C.V. Tudor a amenințat, 
în viltoarea negocierilor pentru 
desemnarea noilor șefi ai Consiliilor 
Judeţene, că este gata să desființeze 
PRM, dacă liderii locali nu-i ascultă 
ordinele, și să facă alt partid. Este luată 
în calcul și varianta în care PRM, 
devenit Partidul Poporului, îl va arunca 
peste bord pe Vadim, dacă acesta nu 
reușește să se facă acceptat de Partidul 
Popular European, cu toată cenușa pe 
care și-a turnat-o în cap. Drept să 
spunem, un astfel de plan ni s-a părut 
de-a dreptul diabolic chiar și pentru 
PSD, așa încît am fi tentaţi să nu-i dăm 
crezare. Totuşi, în ziarul „Ziua“ din 15 
iunie a.c., editorialul „De unde sare 
creştin democrația?“ al lui Adrian 
Severin ne pune pe gînduri. Pentru că 
Severin — membru marcant al PSD — 
susține că România are nevoie de un 
partid de „dreapta, creștin-democrat“, 
dar că acesta nu mai poate fi construit 
de nimeni. Aşa încît singura soluție 
întrevăzută de vicleanul Severin ar fi 
„democratizarea extremei drepte“, adică 
taman a PRM — după cum precizează. 
Ce-are (de fapt, ce nu are) PRM cu 
dreapta e altă poveste. 

În ciuda doctrinei şi a ideologiei 
socialiste cu iz naționalist declarate, 
PRM continuă să fie văzut de stîngiștii 
noștri (dar şi ai Occidentului) un partid 
de dreapta. Deh, stinga n-ar putea naște 
asemenea monstruozități, nu? 
Revenind, Severin speră că o dată cu 
prăbuşirea lui Funar din scaunul 

de primar al Clujului s-a terminat cu 
„vechea generaţie de lideri ai PRM“ şi 
că „noua generație de lideri“ peremiști 
vor şti să reformeze partidul. 

În ceea ce priveşte primul aspect, 
să amintim că primul păgân creștinat a 
fost ofiţerul Corneliu, din cohorta 
„Italica“ din Cesareea Palestinei. 
Slujba militară, corect îndeplinită, este 
atestată ca admisă în Sfânta Scriptură. 
Însă, Sfântul loan Botezătorul le cere 
militarilor: „Să nu asupriţi pe nimeni, 
nici să învinuiți pe nedrept...“ (Luca, 
III, 14). 

Toate acestea pot fi mai bine 
înţelese pe baza unor elemente de pro- 
fundă teologie ortodoxă a istoriei, care 
are în centrul său conceptul de 
„națiune“. Sfântul Apostol Pavel 
proclama inspirat dreptul tuturor 
popoarelor la „mărirea“ şi „cinstirea“ 
înaintea lui Dumnezeu dacă lucrează 
binele (Romani, II, 10). Demnitatea 
naţiunilor este atestată de ceea ce s-a 
petrecut la Cincizecime (fondarea 
Bisericii prin pogorârea Duhului 
Sfânt), când Apostolii au vorbit tutu- 
ror neamurilor în limbile lor. 
Transformarea  fireștilor diferenţe 
etnice în opoziţie şi conflict nu 
provine din însăşi natura națiunilor, ci 
din deficitul de duh creştin din și din- 
tre ele. Îndemnurile pauline în sensul 
transcenderii diferențelor duhovni- 
ceşti dintre „elen“ și „iudeu“ nu 
înseamnă o desființare a etniilor, ci 
doar necesitatea instaurării, între ele, a 
frăției și a iubirii. 

Pe această bază, trebuie interpre- 
tată misiunea armatei naționale de a 
apăra integritatea teritorială, suverani- 
tatea Statului, precum şi „drepturile pe 
care le garantează cetăţenilor săi“. Cu 
nici un chip Statul şi armata sa nu sunt 
îndrituite de a ataca alte popoare sau 
de a se constitui în instrumente de 
împilare a propriilor cetățeni. 

Părintele Cleopa subliniază faptul 
că cetăţenii statului au „datoria sfântă 
de a se jertfi pentru apărarea Statului 
şi a Patriei în care trăiesc“. Dar, ime- 
diat, se arată cu claritate şi cazul în 
care creştinul este dezlegat de această 
datorie: atunci când Statul „va porun- 
ci ceva direct împotriva lui Dumnezeu 
şi a legii Sale“. „În acest caz, legea lui 
Dumnezeu trebuie să aibă precădere, 
după mărturia Sfintei Scripturi, care 
arată că trebuie să ascultăm de Dum- 
nezeu mai mult decât de oameni“. 

Problema impozitului este regle- 
mentată prin porunca limpede şi cate- 
gorică a Mântuitorului: „Daţi Cezaru- 


lui cele ce sunt ale Cezarului“*, deoare- 
ce Statul nu este (sau nu trebuie să fie 
dacă este să respecte legea lui 
Dumnezeu) instrument de satisfacere 
a intereselor celor din fruntea ierarhiei 
lui, ci garant al drepturilor cetăţenilor, 
pavăză împotriva haosului şi anarhiei 
care se dovedesc (de către istorie) ca 
devastatoare atât pentru persoana 
umană, cât şi pentru lucrarea mântu- 
itoare a Bisericii. 

Deci, tot creștinul să se supună 
stăpânilor şi dregătorilor, „să fie gata 
la orice lucru bun“ (7iz., III, 1). Este o 
perspectivă care poate asigura o bună 
cumpănire între stat (care, prin 
pornirea spre absolutizare, tinde la 
tiranie) şi persoană (care, de aseme- 
nea, absolutizându-se, conduce la cel 
mai ruinător individualism). 


Teoria regalității 


Părintele profesor loan Buga, teo- 
log din generația nouă, autor de cărți 
şi traduceri esențiale, profesor de No- 
ul Testament, ne-a oferit (în 1998) un 
eseu teologic (Calea Regelui, Editura 
Sfântul Gheorghe Vechi), provocator 
atât prin premise cât şi prin concluzii. 

Am semnalat, cu alte prilejuri, 
exemplele unor teologi ortodocşi (S. 
Bulgakov sau O. Clement) pentru care 
Biserica și, în general, creștinii nu au 
a se atașa (ca Biserică și/sau creştini) 
de vreo formă concretă de stat: repu- 
blică sau monarhie și le-am arătat şi 
temeiurile (cel puţin respectabile). 

Părintele loan Buga construiește, 
însă, o „teorie a regalității“, căutân- 
du-i acesteia temeiuri teologice, cos- 
mologice și antropologice. „Și a zis 
Dumnezeu: să facem om după chipul 
şi asemănarea Noastră, ca să 
stăpânească...peste tot pământul“ 
(Facerea, V, 26). Pecetea imprimată 
omenirii este originar divină și 
împărătească, întrucât porunca 
esențială care i s-a dat omului de Cre- 
atorul său este „să fie Dumnezeu“. 
Deci, pentru a înţelege ce anume i se 
cere omului să devină, nu putem ocoli 
întrebare: „Cine este Dumnezeu?“ 
Dar Acesta nu poate fi cunoscut în 
ființa Sa, ci doar prin manifestările 
Lui exterioare, prin revelaţia Lui. Or, 
nu în ultimul rând, descoperim în 
lucrările lui Dumnezeu aspectul 
„împărătesc“. Arhetipul regalității se 

găsește în Dumnezeu-Tatăl. În acest 
sens, Sfântul Vasile cel Mare scria: 
„Demnitatea regală curge din Tatăl, 
prin Fiul Unul Născut până la Sfântul 
Duh“ (P. G. XXXII, col. 153B) iar 
Liturghia începe cu binecuvântarea 
„Împărăției — a Tatălui, a Fiului și a 
Sfântului Duh“. 

Deci, regalitatea, „specific abso- 
lut al divinității“, este „amprenta cea 
mai autentică lăsată în tot ce gene- 
rează Tatăl iubirii“. Cu atât mai mult 
omul are înscris în el această „marcă“, 
fiind „coroana creației“, dând nume 
celor create, stăpânindu-le sensurile, 
exercitând puterea cunoaşterii și 
având  responsabilitatea mântuirii 
celorlalte făpturi. Şi dimensiunile pro- 
fetică şi sacerdotală ale ființei umane 
derivă tot din cea împărătească. 

Iată cum regalitatea nu mai apare 
doar ca un „aşezământ“ istoric, dat 
omenirii (prin voia acesteia sau prin 
cea a lui Dumnezeu), cândva în evolu- 

ţia sa, ci, în primul rând, ca o dimensi- 
une ontologică a esenței umanului, di- 
mensiune împărtăşită de Dumnezeu. 

Recurgând la istoria biblică, 
Părintele loan Buga oferă o altă inter- 
pretare a referatelor despre instituirea 
regalității Vechiului Testament. Pozi- 
ţia obişnuită în cadrul acestei interpre- 
tări este că cererea israeliților de a li se 
da Rege ar fi fost indiciul unui deficit 
de credință în Dumnezeu, „Adevăra- 
tul Rege“ în contextul teocrației direc- 
te din epoca patriarhilor și din cea a 
judecătorilor. În Calea Regelui se 
descrie, mai întâi, atmosfera de 
„criză“ din epoca Judecătorilor, când 
Dumnezeu intervenea în viața 
„poporului ales“, doar d Ja limite, 
când lipsa Regelui producea anomia și 
debandada moral-religios-politică, o 
puzderie de crime și fărădelegi abo- 
minabile dar, mai ales, pierderea 
credinţei, ateismul. „Absența regelui“ 
duce la „uitarea lui Dumnezeu“. 

wWwWwWw.comunism.ro 


Un grup de cercetători au 

lansat un site extrem de util 

despre teroarea comunistă în 
România: www.comunism.ro. 
Deocamată mai multe pagini sînt în 
lucru, dar titlurile unora dintre ele 
promit mult: torționari, lupta pentru 
libertate, documente (memorii), 
precum și o bogată bibliografie 
despre infernul concentraţionar 
comunist. Le dorim 

cît mai mulți vizitatori, 

în speranţa că așa românii 

nu vor uita prea repede ce 

li s-a întîmplat în trecutul recent. 


Ştiri despre românii 
de pretutindeni 


Romanian Global News — 
www.renpress.ro — este o agenție 
de presă cu ştiri despre românii 
de pretutindeni, înființată recent. 
Foarte folositoare pentru 
informarea tuturor românilor, 
agenţia ar putea juca rolul de liant 
între comunităţile de români. 
Site-ul este bine făcut și oferă 
informaţii aşezate pe domenii: 
politic, economic, cultural etc. 


Biblioteca 
românească din 
Australia 


Românii din Australia 

se pot simți mai aproape de țară 
datorită unei biblioteci româneşti, 
care poartă numele poetului nostru 
național, „Mihai Eminescu“. 
Înființată în 1996, 

ca un proiect privat al familiei 
poetului loan Miclău, 

biblioteca are acum peste 3000 

de titluri. Sistemul de împrumutare 
este conceput în funcție de distanța 
la care se află cititorii. Cei care sunt 
mai aproape de bibliotecă pot veni 
personal să ia cărțile, iar ceilalți le 
pot comanda prin telefon pentru a 
le primi prin poştă. 

Costul de trimitere al cărții 

este suportat de bibliotecă, 

iar costul de returnare 

şi-l asumă cititorul. 


31 


Cefa IEEE 


Europa, 
tot a Dreptei 


După recentele alegeri pentru 
Parlamentul European, Partidul 
Popular European-Democraţii 
Europeni reprezintă prima forță 
politică, cu 272 de locuri, 

urmați de socialişti, cu 201 locuri. 
Peste tot în Europa electorii și-au 
sancționat guvernele prin aceste 
alegeri. În Germania opoziţia 
creştin-democrată, CDU, 

a obţinut 44,6%, față de socialiștii 
lui Schrâder cu numai 21,4%. 
Partidul socialist francez, aflat în 
opoziţie, a cîștigat aproape 30% din 
voturi, în timp ce dreapta franceză 
(UMP), aflată la guvernare, 

a primit 16,8%. Alianţa condusă de 
Romano Prodi, actualul președinte 
al Comisiei Europene, s-a impus cu 
30% din voturi în fața partidului 
lui Silvio Berlusconi, 

Forza Italia (22,3%). 

În Polonia, Platforma Civică a fost 
cel mai puternic partid cu 28%, 

în timp ce partidul socialist, 

SLD, aflat la guvernare, a obținut 
11%. În fine, în Ungaria 

opoziţia (Fidesz și MFD) 

a cîştigat 13 locuri în noul 
Parlament European, în timp ce 
socialiștii lui Medgyessy doar 

9 locuri. Participarea a fost doar de 
45,5%, în scădere față de alegerile 
precedente din 1999 (49,8%). 


Sesiune specială 
a Sf. Sinod 


La jumătatea lunii iunie se vor 
desfășura, sub preşedinţia Prea 
Fericitului Părinte Patriarh Teoctist, 
lucrările Sfîntului Sinod al Bisericii 
Ortodoxe Române (BOR). 

Pe ordinea de zi se află probleme 
curente ale vieţii Bisericii interne și 
externe, dar şi comemorarea 

a 500 de ani de la trecerea la cele 
veşnice a Binecredinciosului 
Voievod Ştefan cel Mare și Sfînt. 
Sesiunea specială a Sfîntului Sinod, 
desfășurată cu acest prilej, 

va debuta cu lansarea emisiunii 
filatelice „Binecredinciosul 
Voievod Ştefan cel Mare şi Sfînt. 
1504-2004“ şi a medaliei jubiliare 
emisă de Patriarhia Română cu 
ocazia acestui eveniment. 

„Acesta este izvorul a tot răul, așa 
cum  Dumnezeu-Tatăl, principiul 
monarhic, este izvorul a tot binele“ (p. 
18). Prin Rege (chiar dacă este de alt 
neam, precum Cirus, Darius sau 
Artaxerxes), Dumnezeu își lucrează 
„gândurile Sale asupra destinului 
mare al omenirii“. Citându-se cazul 
Regelui din Ninive (din cartea profe- 
tului Iona), care a dat poporului său 
pilda pocăinţei, se conchide: „mân- 
tuirea unui popor începe de la Rege“. 

Că instituirea regalității nu a fost 
un capriciu al momentului istoric din 
Jurul anului 1000 î. Hr. este argumen- 
tat cu referatul din Deuteronom 
(XVII, 14-20), care reproduce discur- 
sul lui Moise în care acesta reco- 
mandă (cu două sute de ani mai 
înainte) „punerea“ ca Rege a celui de- 
semnat de Dumnezeu şi arată criteriile 
desemnării, precum şi drepturile și 
obligaţiile Regelui (să nu fie lacom, să 
nu fie desfrânat, să fie credincios şi să 
țină Legea lui Dumnezeu). 

Abordarea polemică a Părintelui 
loan se îndreaptă împotriva opiniei 
marelui biblist S. Agurides care (în 
Comentariu la Apocalipsă, Ed. 
Bizantină, 1997) arăta că apariția 
regalității israelite se explică prin 
„presiunile culturale şi militare ale 
Orientului Mijlociu“ (p. 371). Replica 
teologului român este că motivațiile 
au fost „de ordin religios-teocratic“, 
cu rădăcini adânci în tradiţie (vezi 
porunca lui Moise). 

De tot interesantă este și 
tălmăcirea Părintelui loan la referatul 

din / Regi, VIII, 7, unde Dumnezeu îi 
spune judecătorului Samuel: „Ascultă 
glasul poporului tău în toate câte 
grăiește, căci nu pe tine te-au lepădat, 
ci M-au lepădat pe Mine, ca să nu mai 
domnesc Eu peste ei“. Majoritatea 
comentatorilor văd aici amărăciunea 
lui Dumnezeu pentru cererea israeli- 
ților de a înlocui domnia Lui cu cea a 
unui Rege omenesc. Părintele Ioan 
consideră că, dimpotrivă, Dumnezeu 
se referă la epoca Judecătorilor, când 
israeliți, neinstituindu-și un Rege 
(după cum îi învățase, inspirat, 
Moise), se depărtaseră de Însuşi 
Dumnezeu. 

De fapt, înainte de Întruparea Fiu- 
lui lui Dumnezeu, „prima treaptă a în- 
trupării lui Dumnezeu în istorie (...) 
este regalitatea“ (p. 24). Prefigurările 
istorice ale lui Dumnezeu-Întrupat 
sunt Melchidesec-Regele Preot (căru- 
ia 1 se închină Avraam şi-i plăteşte 
zeciuiala) și Moise-Profetul Rege. 

Principala cale de lucrare a 
diavolului asupra omului este sădirea 
sămânţei de revoltă şi nici o revoltă nu 
este mai ispititoare decât cea împotri- 
va Regelui, urmând, apoi, revolta 
împotriva oricărei forme de autoritate. 
Pentru Părintele loan Buga, creştinul 
nu poate fi indiferent față de regali- 
tate: „Începutul căderii este (...) ridi- 
carea omului împotriva regalității 
divine (...). Antiregalismul este o 
formă, mai mult sau mai puţin 
voalată, de ateism. Ceea ce este, în 
ultimă instanță, demonic“ (p. 27). 
= 

Un conte rus 


Mircea PLATON 





Contele Michael Ignatieft s-a născut 
în Canada în anul 1947. După un docto- 
rat la Harvard şi ani de profesorat la 
Cambridge, se dedică în întregime 
scrisului și televiziunii, publicănd vo- 
lume de eseuri și realizănd emisiuni pen- 
tru BBC. 

În 1987 publică volumul 7he 
Russian Album, pentru care obține Royal 
Society of Literature Award în Anglia și 
Governor Generals Literary Award în 
Canada. Volumul, pornind de la memo- 
riile inedite ale bunicilor săi, contele 
Pavel şi contesa Natașa Ignatiev, și de la 
convorbiri cu alți membri ai familiei, 
reconstituie istoria unui neam din al cărui 
arbore genealogic fac parte istoricul 
Nikolai Karamzin, Nikita Panin (mi- 
nistrul de externe al Ecaterinei cea 
Mare), Pavel Ignatiev (Preşedinte al 
Consiliului de Miniștri în timpul Ţarilor 
Nicolae 1 și Alexandru II și stilp al 
reacţiunii) sau fiul său, Nikolai Ignatiev, 
aventurier şi diplomat, general la 29 de 
ani — după ce a negociat tratatul dintre 
Rusia și China care a stabilit granițele 
existente pănă azi între cele două ţări —, 
„părinte al națiunii bulgare“. 

Dincolo de eleganța scriiturii și de 
melancolia detaliilor, cartea acestui conte 
rus care nu ştie rusește se citește și ca o 
meditație asupra sensului istoriei, asupra 
identității — conferite de trecut și 
zădărnicite de prezent sau invers —, 
asupra originilor. 

Cât despre noi, românii, pierduţi prin 
faldurile istoriei: 

„Nikolai, masiv și înalt, cu mustăți 
castanii și stufoase și fruntea rotundă, era 
acum (1870) ambasadorul rus la curtea 
Sultanului. Drept urmare era și protec- 
torul minorităților ortodoxe de sub 
stăpînirea otomană, punînd la cale şi 
ațițînd tot felul de revolte în decrepitul 
imperiu și stăpînind o reţea tentaculară de 
informatori bulgari, bosniaci, români, 
turci și cretani. Fii săi puteau să-l vadă 
din camerele lor cum se plimba pe 
cărările străjuite de azalee, gînditor, cu 
mîinile la spate, în vreme ce oameni cu 
stufoase bărbi negre, preoți, birjari, mari- 
nari, lumînărari — oameni de tot soiul — îi 
şopteau raportul la ureche. Datorită lor 

era cel mai informat ambasador de pe 
Bosfor, păianjenul din centrul plasei, 
maestrul tuturor intrigilor balcanice. 
Ambasadorii britanici, Lord Lytton și 
succesorul său Henry Elliot, îl considerau 
un şarlatan amuzant și neastimpărat, în 
vreme ce ambasadorul francez îl numea 
Mentir Pașa. Dar niciunul dintre ei nu 
l-a putut opri să facă din Rusia puterea 
dominantă în Balcani. După Conferința 
de la Constantinopole din 1877, cînd 
Turcia şi Rusia erau gata de război, 
Lordul Salisbury l-a tachinat cu privire la 
rețeaua sa de spioni. Ignatiev i-a răspuns 
că avea mii: orice creştin din Balcani care 
pierduse pe cineva masacrat de turci era 
informatorul său. În timpul aceleiași con- 
ferințe, diplomatul englez a zărit cu 
stupoare cum Ignatiev, crezînd că 
Salisbury e cu spatele și nu-l observă, a 
şters şi a redesenat granițele stabilite în 
tratat astfel încît rușii să mai câștige în 
Basarabia cîteva mii de mile pătrate. 
Cînd Salisbury i-a demascat scamatoria, 
Ignatiev a surîs ridicînd din umeri: — 
Monsieur le Marquis est si fin, on ne peut 
rien lui cacher.“ 

Eșecul contelui rus a fost răzbunat 
de izbînda generalului sovietic care, 
şapte decenii mai tîrziu, cu ajutorul unui 
oportun creion de tîmplărie, şterpelea 
României ținutul Herei. O istorie cît un 
virf de creion! 

PNŢCD 


Președintele PNŢCD, Victor 
Ciorbea, a anunţat că va renunța la 
conducerea partidului în favoarea lui 
Gheorghe Ciuhandu, care a cîștigat 
din primul tur Primăria Timișoarei. 
Ciorbea a spus însă că nu este de 
acord ca sediul PNŢCD să fie mutat 
la Timişoara, pentru ca formațiunea 
să nu se transforme într-un partid 
regional. Ciuhandu este de părere că 
din Transilvania și Banat a pornit 
Partidul Naţional al lui Iuliu Maniu 
şi că de acolo trebuie să renască. 
Liderul PNŢCD, Victor Ciorbea, a 
precizat că își asumă răspunderea 
față de insuccesul PNŢCD la 
alegerile locale. PNŢCD a obţinut la 
alegerile locale 1,9% reprezentare în 
Consiliile Judeţene și doar cinci 
primari din primul tur, unul la 
Timișoara și restul în comune. 
Preşedintele țărănist a spus că 

se va opune dispariţiei partidului 
prin fuziunea cu altă formațiune. 
Deocamdată, în culise, peste capul 
lui Ciorbea, se negociază o fuziune 
între PNŢCD și Acţiunea Populară. 
Această contopire nu va putea însă 
avea loc pînă cînd din fruntea celor 
două grupări nu vor dispărea Victor 
Ciorbea şi Emil Constantinescu. 


rost la Radio 
România Actualităţi 


Emisiunea „Cuvânt și suflet. 
Atitudini creştine“ de marți, 15 iunie, 
a programului Radio România 
Actualităţi a fost dedicată revistei 
vost. Realizatorul emisiunii, Mădălin 
Iacob, i-a intervievat pe Răzvan 
Codrescu — unul dintre colaboratorii 
permanenți ai publicației, 

care a pus umărul la fondarea ei și 
sprijină cu o competentă consiliere 
direcția revistei —, Marcel Petrișor — 
preşedintele Asociaţiei Romfest XXI, 
care editează rost — și Claudiu 
Târziu — directorul lunarului. Cei trei 
au vorbit despre cum a apărut revista, 
despre programul ambițios al acesteia 
şi despre structura rost-ului. 
Această nouă apariție în media 
confirmă faptul că revista rost 
începe să se impună drept 

una dintre cele mai serioase 
publicaţii cultural-creștine. 

(1718 - 1739) 


După dezastrul de la Viena din 1683, Imperiul 
Otoman a pierdut multe teritorii în Sud-Estul 
Europei, care vor fi anexate cu timpul de 
către Imperiul Habsburgic. În perioada 
maximei sale expansiuni în Sud-Estul Europei, realizată 
prin pacea de la Passarowitz, Imperiul Habsburgic 
a anexat și cele cinci judeţe ale Olteniei (Dolj, Gorj, 
Romanați, Mehedinţi, Vâlcea). În acest număr al revistei 
vost continuăm incursiunea noastră istorică. 


Cosmin OPREA 





Acest memoriu ne arată în același 
timp unele probleme cu care se con- 
frunta Biserica Ortodoxă din Oltenia, 
din acel timp. Serviciul divin, Sfânta 
Liturghie, nu se făcea regulat, în fiecare 
zi, prin mănăstiri, egumenii nefiind de 
cele mai multe ori învestiți cu darul 
preoţiei; că egumenii alungau arbitrar 
pe călugări din mănăstiri, iar călugării 
fugeau dintr-o mănăstire într-alta, se 
ridicau biserici și mănăstiri fără 
hotărârea episcopului, însușindu-şi acei 
care le ridicau dreptul de a pune egu- 
meni Și preoți, egumenii străini jefuiau 
de cele mai multe ori mănăstirile de 
avutul lor și fugeau apoi în „țeri 
streine“. Ierarhii luau cu forța con- 
tribuții de la mănăstiri, preoții de la bi- 
sericile de mir erau fără cultura ne- 
cesară, nu-şi împlineau regulat datoriile 
lor preoțești, neslujind la timp Sfânta 
Liturghie. Slujitorii altarului treceau, 
fără ştirea celor puși să-i supravegheze, 
de la o biserică la alta, fiind primiţi de 
boieri sau egumeni la bisericile de pe 
moșiile lor, o şcoală de preoție — 
românească, în antiteză cu cartea 
slavonă (ce era atunci pe moarte) lipsea 
pe atunci în eparhia Râmnicului, veni- 
turile și încasările mănăstirilor făcân- 
du-se într-un mod incorect. 


În memoriul din 1719 se admitea 
numai în principiu dependenţa biseri- 
cească de un mitropolit din țările stă- 
pânite de habsburgi, dar nu se specifi- 
ca anume de care mitropolit avea să 
depindă episcopul Râmnicului, și se 
lăsa, deocamdată, în suspensie. Rămâ- 
nea să se determine mai târziu acel mi- 
tropolit. Acest lucru se va reglementa 
în perioada următoare, astfel în 1726 
Episcopia de Râmnic intră sub ju- 
risdicția spirituală a celei sârbești de la 
Karlowitz, acceptată cu mare greutate 
de către Curtea imperială de la Viena. 

Pe lângă dependența spirituală 
limitată, față de mitropolia din 
Belgrad, episcopul Râmnicului a avut 
de suportat dependența politică mult 
mai grea a Imperiului Habsburgic. 
Curtea de la Viena își rezerva dreptul 
de a-l desemna pe episcop, dintr-o 
listă de trei candidați propuși de 
adunări elective alcătuite din 
reprezentanți ai clerului și ai boierimii 
oltene.* Doar cu prilejul primei 
alegeri, aceea a egumenului Ștefan al 
Govorei, dreptul de a-l desemna pe 
unul dintre cei trei candidați și de a-l 
„prezenta“ (jus praesentationis) spre 
aprobare Curţii a fost exercitat de mi- 
tropolitul de Belgrad; ulterior el a fost 
lipsit de acest drept preluat de direc- 
torul suprem al provinciei.? Diploma 


IN. Iorga, Istoria românilor prin călători, Edit. Academiei, Bucureşti, 1981, p. 306. 





imperială de confirmare şi hiroto- 
nisirea de către mitropolit confereau 
candidatului dubla investitură — a pu- 
terii laice şi celei spirituale — necesare 
intrării legale în funcţiune.S 


Mănăstirile 
şi viaţa monahală 


Autoritatea imperială înțelegea 
însă nu numai să-şi rezerve dreptul de 
confirmare a episcopilor, dar și să 
exercite un control permanent asupra 
Bisericii Ortodoxe din Oltenia, în 
primul rând asupra mănăstirilor, 
stăpâne asupra unui vast domeniu fun- 
ciar şi deținătoare de însemnate veni- 
turi și privilegii. Lupta pentru con- 
trolul asupra mănăstirilor avea să con- 
stituie principalul factor de tensiune 
între Biserica Ortodoxă din Oltenia și 
autoritatea imperială.* 

Proiectul de organizare bise- 
ricească avansat în noiembrie 1719 de 
episcopul Damaschin şi de patru egu- 
meni preconiza stricta organizare a 
mănăstirilor față de puterea episcopală 
şi de sinodul provinciei: egumenii 
mănăstirilor urmau să-şi desfășoare 
activitatea sub permanenta suprave- 
ghere a episcopului care-şi rezerva 
dreptul de a-i destitui pe cei vinovați 
de incorecta gestiune sau de neorân- 
duieli în păstorirea comunității mona- 
hale; împăratului avea să i se aducă la 
cunoştinţă doar faptul împlinit.5 

Austriecii însă aduceau în provin- 
cie o cu totul altă concepție a raporturi- 
lor dintre Stat și Biserică, pentru ca pro- 
gramul de autonomie și organizare bi- 
sericească autoritară a episcopului Da- 
maschin să poată obţine adeziunea lor. 

Autoritatea habsburgică înţelegea 
să exercite un control direct asupra 
mănăstirilor, rezervându-şi dreptul de 


2 C. Giurescu, Material pentru istoria Olteniei supt austriaci, vol. L-Il + indice, București, 1913 — 1947, p. 76-80. 


3 Ș. Papacostea, op. cit., p. 290. 
4 Ibidem, p. 291. 


SE Hurmuzaki, Documente privitoare la istoria românilor, vol. VI, p. 340. 

a-i numi şi destitui pe egumeni și de a 
le verifica gestiunea economică. 
Datorită sistemului fiscal al aus- 
triecilor, care era de a asigura cât mai 
multe venituri Vistieriei împărătești, 
putem să cunoaștem bine mănăstirile 
de atunci din Oltenia. Mănăstirile, 
având mari venituri, dispunând de 
proprietăți întinse, bucurându-se de 
diferite privilegii, scutiri, au dat mult 
de lucru — și de scris — austriecilor, în 
tendinţa lor de a lua pe seama fiscului 
cât mai multe din veniturile provin- 
ciei. De la cele mai vechi mănăstiri și 
până la cele din urmă (pe timpul lui 
Constantin Brâncoveanu — 1688-1714 
— și al urmașilor săi), mănăstirile 
româneşti au fost cât se poate de bine 
înzestrate. La donațiile vechi, pietatea 
străbună a adăugat în decursul timpu- 
lui altele noi. Domnii, confirmând pe 
cele vechi, adăugau altele noi; boieri, 
clerici, credincioși, făceau de aseme- 
nea diferite donații mănăstirilor, așa că 
la începutul secolului al XVIII-lea 


mănăstirile dispun de 
întinse proprietăți. 
Multe sate, moșii, 
munți, vii, mori erau 
ale lor, se bucurau și de 
diferite venituri: de la 
vămi, de pe vii, de la 
ocnă, și unele scutiri de 
dări. Domnitori ca 
Matei Basarab, Șerban 
Cantacuzino, Con- 
stantin Brâncoveanu, 
Nicolae Mavrocordat, 
sunt unii dintre dom- 
nitorii care au acordat 
privilegii mănăstirilor 
oltene. 

Austriecii au dus 
însă, o politică de fis- 
calitate excesivă față de 
mănăstiri. Încă din 
iulie1718, consilierul 
cameral din Ardeal, 
Ignaţiu Haan, a fost 
însărcinat de Cămara 
Curţii (Hof-Kammer) 
ca să cerceteze situația 
economică a Olteniei, 
ca pe baza ei să poată fi puse dările. Pe 
baza celor raportate de Haan, Cămara 
împărătească (Hof-Kammer) propuse 
între altele, la 28 ianuarie 1719, 
împăratului, spre aprobare, și 
următoarele, cu privire la privilegiile 
și scutirile mănăstirilor: o comisie să 
cerceteze titlurile de drept ale 
pretențiilor mănăstirilor şi să 
raporteze, spre a lua măsuri în con- 
secință. Raportul cu privire la 
mănăstiri a fost făcut de Haan la 21 
noiembrie 1719 către Cămara Curţii, 
precum și în anexele ce însoțesc acel 
raport. Episcopul Damaschin între- 
base pe generalul Steinville şi pe con- 
silierul cameral Haan, ce se va hotări 
cu privire la beneficiile de care se 
bucuraseră până atunci mănăstirile. 
Răspunsul a fost că acele beneficii nu 
se vor contesta mănăstirilor, dar tre- 
buie să declare în ce constau, cum și 
pe ce documente se bazează, pe urmă 
trebuie stabilit dacă aceste beneficii 
sunt donaţii perpetui, veșnice sau 


* . . . . » x $ 4 . = . A. 
Episcopia era și ea considerată ca mănăstire și considerată prima între ele. 


SN. Dobrescu, op. cit., p. 26. 
7 Ibidem, p. 27. 


5 E. Hurmuzaki, Documente, VI, p. 271-272. 


9 N. Dobrescu, op. cit.. p. 28. 
10 jbidem, p. 28-29. 

numai pe un anumit timp. De aici 
necesitatea de a produce documentele 
cu care mănăstirile se justificau. Epis- 
copul Damaschin convoacă atunci pe 
egumenii mănăstirilor de frunte, 
aducând el însuși documentele epis- 
copiei spre a fi cercetate." După docu- 
mentele episcopiei, au fost cercetate 
acelea ale celei mai vechi mănăstiri a 
țării, Tismana, apoi ale celei mai noi, 
Orezul, fondată de Constantin Brân- 
coveanul. La cercetarea documen- 
telor, Haan se servi de niște funcțio- 
nari fiscali, (între ei și Nicolaus Pater, 
care avea un rol însemnat în Oltenia 
ocupată de austrieci) care cunoșteau 
limba română, precum şi cea slavonă, 
pentru descifrarea vechilor hrisoave. 

Aflându-se astfel cuprinsul docu- 
mentelor, s-a făcut cunoscut episcopu- 
lui, şi atât episcopul cât şi egumenii au 
trebuit să recunoască că în acele docu- 
mente nu e vorba de donaţii veșnice 
(donationes solidae et perennales), ci 
numai de o milă, (pomană = e/emosi- 
nae) ce şi-o făcuseră domnii cu mă- 
năstirile, fie zidind Domnul mănăsti- 
rea, fie favorizând pe egumenul mă- 
năstirii, fie dând de pomană mănăs- 
tirii. Aceste beneficii constau sau în 
perceperi de vămi în anumite locuri 
sau în scutiri de anumite dijme sau în 
acordarea unui număr oarecare de 
bolovani de sare de la ocnă; ele nu 
aveau un caracter permanent.” 

Din examinarea documentelor lor 
se poate observa că mănăstirile se 
bucurau: 

a) De venituri de la vămi, bâlciuri, 
târguri săptămânale şi de la pescuit; 

b) Scutire de la prestarea dijmei 
pe oi (oierit) sau pe albine, porci şi vin 
(dijmărit); 

c) De acordare a unei cantități 
oarecare de sare sau echivalentul ei în 
bani.!0 

Privind toate aceste aspecte putem 
observa foarte uşor că relația Stat — 
Biserică în provincia Oltenia (1718 — 
1739) era simțitor schimbată față de 
cea din perioada anterioară, situaţie 
percepută întocmai și de către Biserică. 
= 

anti şi pro-NATO 


Paul NISTOR 
Prof. drd., cercetător la Institutul „,A.D. Xenopol“ — Iași 





Extinderea NATO, un eveniment cu o încărcătură sim- 
bolică extraordinară în destinul meandric al României, a 
fost întîmpinată, dacă nu cu un entuziasm generalizat, 
măcar cu un consens tacit al românilor. Cinismul fatalității 
internaționale a făcut nu doar să fim învinși de alianţa care 
ne-a fost ostilă 40 de ani, dar şi să implorăm absorbţia în 
NATO, văzând în aceasta soluția universală pentru pro- 
blemele României. 

Cum arătau însă raporturile între români și Alianța 
Nord-Atlantică în 1949, în momentul semnării Tratatului 
de la Washington? Satelit al URSS, România dezvolta o 
politică externă obedientă față de hegemonul lagărului 
socialist și practica un discurs internațional excesiv de ide- 
ologizat. Atacul presei române față de constituirea NATO, 
la 4 aprilie 1949, pare să fi fost apogeul propagandei anti- 
occidentale promovate de România comunistă la jumătatea 
secolului al XX-lea. 

Fostul ministru de externe Corneliu Mănescu afirma, 
la începutul anilor '50, că „ne comportăm în conformitate 
cu doctrina Jdanov“. Astfel, politica externă românească 
era numai o prelungire obedientă a deciziilor luate la 
Kremlin, iar viziunea românească asupra relațiilor interna- 
ționale era „topită“ în rigiditatea teoriei leniniste referitoare 
la raporturile dintre statele comuniste și cele capitaliste. 

Apogeul propagandei antioccidentale promovate de 
România comunistă la începutul Războiului Rece a fost 
atins în 1949, atunci cînd lumea atlantică și-a alcătuit o 
organizație militară pe timp de pace. Prezentarea de către 
Departamentul de Stat al SUA a proiectului Organizaţiei 
Tratatului Atlanticului de Nord și dezbaterea internațională 
care a avut loc în lunile ianuarie-aprilie 1949 au oferit 
maşinii de propagandă a regimului comunist de la noi posi- 
bilitatea de a se dezlănţui cu furie asupra promotorilor 
mondiali ai capitalismului şi „imperialismului“. 

Propaganda Bucureștiului a inclus aruncarea pe piaţă a 
numeroase broșuri anti-NATO, mobilizarea presei și acti- 
varea sutelor de mii de agitatori ai PMR, pentru susținerea 
de ședințe și manifestații în toate instituțiile și localitățile 
țării. Argumentele folosite pentru a defăima Tratatul 
Atlanticului de Nord erau, în general, copiate după cele 
expuse într-o Declaraţie a Ministerului Afacerilor Externe 
al URSS, românii dovedindu-se lipsiți de originalitate și 
incapabili să construiască o critică proprie. 

Principalele conotații negative care se imputau NATO 
erau următoarele: nu era un pact regional, nu era un pact 
defensiv, încălca principii ale Chartei ONU, promova cursa 
înarmărilor, viza statele din Est, extindea rețeaua de baze 
militare americane și permitea Washingtonului să „„vasa- 
lizeze““ ţările aliate. 

Caracterul militar al organizației a permis propagandei 
românești să speculeze intens pe tema pregătirii unui nou 
război. În scurt timp, amploarea reacțiilor interne anti- 
NATO a condus la o isterie colectivă, abil regizată, un delir 
popular pe tema războiului iminent, a pericolului cata- 
strofic și a unei noi invazii barbare. Regizorii comuniști au 
exploatat violent această temă militaristă în faţa unei popu- 
laţii românești profund traumatizată de anii ultimului 
război mondial. Imagini de coșmar au apărut în toate 
broșurile lansate pe piață: „Un nou război? Nici nu s-a 
zbicit bine pământul udat de sângele care a curs din 
trupurile milioanelor de oameni nimiciţi în încleștarea 
crâncenă a războiului... Dinspre Apus răbufnesc tot mai 
puternice pregătirile de război. De ce un nou război? Cine 
doreşte un nou măcel cum n-a mai fost?“. 

Utilizarea memoriei recente dubla amplitudinea 
opoziţiei faţă de NATO. În acest sens, se dădea drept sigură 
participarea Germaniei de Vest la trupele aliate occidentale, 
un semn care — conform tradiției noastre istorice — sugera 
automat o posibilă agresiune în Est. Dacă „Wehrmacht-ul 
„„„ este pe cale să renască ... în slujba noilor hitleri de peste 
ocean ...“, temerile românilor erau amplificate și de acce- 

sul iresponsabilei armate germane la arma atomică sau de 
reconstrucţia trupelor RFG sub directa îndrumare a unor 
foşti subordonați ai statului național-socialist. Alianţa SUA 
— RFG permitea acel mult dorit transfer de ostilitate dinspre 
fostul inamic militar către noul rival ideologic. Critica 
NATO din perspectiva revigorării armatei Germaniei 
aducea acel ultim şi forte argument care justifica în interi- 
orul țării o stare de necesitate. 


Presa română copie Moscova 


Tonul presei române era unul excesiv de dur, justițiar, 
care sugera un război iminent, cauzat de simpla înfiinţare a 
unei alianțe defensive inamice. Textele din „Scânteia“, 
„România liberă“ şi „Lupta de clasă“ par rupte din roma- 
nul lui Orwell 1984, scopul lor imediat fiind, probabil, in- 
ducerea urii prin manipulare mediatică zilnică şi constru- 
irea unei solidarități de moment în jurul partidului. Alianța 
nord-atlantică era prezentată drept „instrument de război şi 
teroare“, „contract războinic“, „pactul morții“, „războinicul 
concert atlantic“, „instrument de represiune internă“. Epi- 
tetele utilizate aveau o încărcătură negativă considerabilă și 
transmiteau cititorului o stare de alertă generală, care s-ar fi 
regăsit doar în cadrul unor iminente pregătiri de război. 

Tema războiului era centrală în analizele și în comen- 
tarile presei românești. Ea apărea obsedant, în condițiile în 
care, după aproape patru ani de conflict armat, societatea 
românească, bulversată și epuizată, avea tendința de a res- 
pinge colaborarea cu orice stat care ar fi gândit o nouă 
strategie războinică. Transpusă în cadru maniheist, bipola- 
ritatea lumii echivala, după comuniștii români, cu o lume a 
păcii și fraternității claselor exploatate — spațiul comunist — 
și o tabără războinică, cu veleități imperialiste de dominație 
globală — lumea capitalistă. 

Din această perspectivă, Pactul nord-atlantic nu contri- 
buia decât la „intensificarea îngrijorării și stării de alarmă 
și la ațâţarea isteriei războinice, în care sunt interesate toate 
categoriile de aţâțători la un nou război“. Opoziția pace- 
război, identificată cu cea dintre bine și rău sau dintre capi- 
talism și comunism, folosea false analogii istorice și reme- 
mora temerile catastrofice din timpul ultimului război 
mondial. Occidentul era acum, în „impulsurile sale agresi- 
ve“, echivalentul Germaniei naziste, iar solidaritatea na- 
țiunilor amenințate trebuia realizată în jurul „campionilor“ 
păcii. „Călcând pe urmele Germaniei fasciste... care aspi- 
ra şi ea la dominația lumii, imperialiștii anglo-americani au 
uitat se pare soarta pe care au avut-o Hitler și care-i 
aşteaptă în epoca noastră pe toţi cei care îi urmează pilda“. 


Personalităţi culturale, 
aruncate în luptă 


Nici chiar autodeclararea pactului ca fiind defensiv nu 
a schimbat tonul reacției estice, formularea din text fiind 
considerată machiavelică și necorespunzând realității, atât 
timp cât se considera că nici o amenințare directă la adresa 
Vestului nu era vizibilă. Pretenţiile non-ofensive erau cel 
mult o mască a pacifismului, menită să ascundă adevărate- 
le intenţii agresive. Opiniile ziariştilor români, copiind 

nuanțele răspunsului moscovit, se plasau într-un registru de 
explicaţii puerile, care nega dreptul unui stat de a lua mă- 
suri pentru întărirea securității proprii. Articolele argumen- 
tau că alianțele militare şi programele de înarmare se pot 
desfăşura doar în condițiile unor provocări militare externe, 
iar consolidarea preventivă a securității actorilor statali era 
blamată în cel mai pur — și depășit — stil idealist interbelic. 

Veridicitatea comentariului românesc era „confirmată“ 
de personalități ale lumii occidentale socialiste, care, sub o 
baghetă comună, alcătuiau un cor suficient de puternic în 
anul 1949. Intelectuali din Vest, sosiți la „Congresul in- 
telectualilor din RPR pentru pace și cultură“, încurajau 
reacția românească, oferindu-i iluzia că era parte a unei 
mișcări protestatare mondiale. Alfonso Gatto, redactor la 
organul central al Partidului Comunist Italian, „Unita“, 
declara: „Comuniştii au arătat poporului că Pactul 
Atlanticului înseamnă război și poporul nostru nu dorește 
războiul... Nu există în lume o forță care să ne oblige să 
luptăm pentru americani... Rezistența aceasta a Italiei po- 
pulare împotriva Pactului Atlanticului este o luptă con- 
tinuă, o luptă care se desfășoară zi de zi și oră de oră.... Un 
scriitor american de stânga, Michael Gold, argumenta în 
aceleași împrejurări: „Numai o mică minoritate din 
America dorește războiul... Cauza războiului e slujită 
numai de reacționari: naziștii camuflaţi și colaboratorii lor, 
marile trusturi imperialiste, elementele obscurantiste în 
filosofie şi religie, magnații bursei negre...“. 

Presa română prelua pe spaţii largi declarații asemănă- 
toare ale liderilor comunişti occidentali, construindu-se o 
adevărată isterie antirăzboinică, de fapt fără obiect și pur 
imaginară. Maurice Thorez vorbea de „îngrijorarea maselor 
populare, care văd profilându-se spectrul unui nou război“, 
iar Palme Dutt, liderul comunist englez, hotăra și el că 
„poporul englez se va opune acestui război prin toate mij- 
loacele și forțele sale“. Satisfacția ziariştilor români de a face 
parte din tabăra păcii și supradimensionarea acesteia trădau 
elementele de manipulare ideologică și indicau temerile 
colective existente la români, după supraviețuirea în urma 
unui conflict care atinsese, devastator, și teritoriul național. 

Situată pe o poziţie antagonică față de Vest, politica 
externă a blocului comunist s-ar fi constituit într-un efort 
major de pace, cu propuneri concrete asupra dezarmării, cu 
tendințe de îngrădire a strategiilor agresive occidentale. 

În timp ce blocul vestic funda alianțe militare, la Paris se 
organiza, cu generosul sprijin al Uniunii Sovietice, 
„Congresul mondial al partizanilor păcii“. Din prezidiul con- 
gresului făceau parte: Fr. Joliot Curie, Louis Aragon, Pablo 
Picasso, Mihail Sadoveanu. Şi la New York exista o reacție 
pacifistă, Albert Einstein și Thomas Mann organizând 
„Conferința culturală și ştiinţifică pentru pace mondială“. 
Prezenţa, în tabăra stângii, a unor personalități de calibru din 
lumea cultural-științifică avea menirea de a atrage atenția că 
problema păcii și a războiului era o chestiune de supraviețuire 
a umanităţii. Nu doar guvernele estice reacționau la formarea 
Pactului, ci şi cetățenii simpli, îngrijorați sincer de viitorul 
omenirii. Evitând în acest mod un răspuns politic unilateral la 
tentativele Occidentului de a-și consolida propria securitate, 
Estul transfera o chestiune pur politică în plan general uman, 
oferindu-i o dimensiune existențială. (va urma) 

Părintele Calciu despre 
sistemul represiv comunist (4) 


- în dialog cu Nicolae Stroescu-Stinişoară - 


În octombrie 1994, dl. Nicolae 





Stroescu-Stînișoară a purtat un lung dialog 
cu Părintele Gheorghe Calciu despre 
„reeducarea“ de la Pitești dar și despre alte 


mijloace de represiune folosite de regimul comunist 
împotriva opozanților săi. Considerăm că această mărturie 
a Părintelui Calciu are valoare de document pentru un, 
sperăm cît mai apropiat, proces al comunismului. 


Nicolae Stroescu Stînişoară: Părinte Calciu, spune-ne 

cîteva momente esenţiale sau întîmplări caracteristice din 

perioada de după ieșirea dumitale din închisoare în 1964. 
Părintele Calciu: După eliberare din temniţă, am stat în domi- 
ciliu obligatoriu vreme de un an de zile şi, cînd s-a dat decretul 
general de eliberare a foștilor deținuți politici, am plecat și eu 
din domiciliul obligatoriu. Am încercat să mă reînscriu la me- 
dicină și nu s-a putut. Trebuia să refac și cei doi ani pe care îi 
făcusem mai înainte. Și atunci m-am înscris la franceză. Dar de 
cînd fusesem în închisoare începusem să-mi formez gîndul de a 
studia teologia şi de a deveni preot. După ce am terminat 
franceza, m-am dus la Patriarhul Iustinian și am cerut să mă 
accepte ca student la teologie. Spre surprinderea mea, patriarhul 
m-a primit fără nici un fel de rezervă. Mi-a spus: „Să vii cu 
actele la mine și îţi voi da aprobarea“. 

Era o chestiune foarte interesantă. Așa cum era obiceiul 
atunci, acolo trebuia să-ți faci autobiografia. Patriarhul știa de 
mine că am fost în închisoare, am scris totul în autobiografia 
mea, am pus-o printre acte și am dus-o la Patriarh. Patriarhul a 
citit autobiografia și mi-a sugerat că, în drumul pînă la Institutul 
de Teologie, ar fi bine ca autobiografia să dispară. Am înţeles că 

era foarte greu să primească pe cineva care fusese în închisoare 
şi am scos autobiografia de acolo. 

Așa am reușit să fac Institutul Teologic, fiind în același 
timp profesor de franceză, fără ca cineva să ştie, pentru că 
aveam scutire de frecvență: mă duceam numai din cînd în cînd. 
Am făcut patru ani de teologie. Eram mai mulți inși. Erau 
avocați, ingineri, profesori ca mine, care făceau teologia, oare- 
cum clandestin — în sensul că primind aprobarea de la Patriarh 
intrasem la rînd cu toți ceilalți. Securitatea probabil că nu 
descoperise sau avea alte treburi mai importante, că era perioa- 
da acea de restructurare de după moartea lui Gheorghiu-Dej. 

În al patrulea an de teologie, am fost descoperiţi toți. După 
cîte am auzit, cineva de la Comitetul Central a venit la Teologie 
şi a studiat dosarele tuturor şi ne-a descoperit. Sigur că avea un 
denunț, ceva, o informaţie în sensul acesta. Era exact în perioa- 
da în care patriarhul era în Belgia. 

Nicolae Stroescu Stînișoară: Cam în ce an s-a întîmplat 

aceasta? 

Părintele Calciu: În 1972, ultimul an. Peste puţin trebuia să-mi 
dau licenţa. 

Nicolae Stroescu Stînișoară: Adică se poate spune așa, 

căci am trăit şi eu acele evenimente: într-adevăr că 

Ceaușescu la început și datorită unei rivalități cu 

Drăghici, ministrul de interne, chiar s-a manifestat în 

mod public pentru o îndreptare a greșelilor Securităţii, pe 

linie represivă, și au fost unele speranţe. Dar, într-un an, 
doi, el a început să renunţe la ceea ce dăduse speranțe de 
reformă. Se știe că, în urma unei vizite făcute în China și 

Corea de Nord, Ceaușescu s-a întors cu sînduri ... 

maoiste, cel puţin în oarecare măsură. Și, deci, în 

momentul acela, Securitatea a primit alte instrucțiuni: de 
aici descoperirea grupului de studenți „clandestini“ de la 

Facultatea de Teologie, printre care te aflai și dumneata. 
Părintele Calciu: Da, sunt convins că aşa a fost. Asta a fost 
interpretarea mea. Patriarhul era în Belgia. A fost cineva la 
Comitetul Central, se poate, în orice caz o persoană care nu 
şi-a spus numele, dar era foarte sus-pusă. Sau chiar dacă şi-a 
spus numele, secretarul nu a avut voie să ne informeze. Noi am 

primit doar o hirtie că suntem exmatriculaţi de la Teologie. În 
același timp am fost chemaţi la Ministerul Învățămîntului. Ni 
s-a pus în vedere să renunțăm la teologie sau să plecăm din 
învățămînt. Am spus că nu vreau să plec nici din învățămînt și 
că vreau să rămîn la Teologie, pentru că sunt un intelectual și am 
dreptul să mă informez oriunde, să studiez orice. 

Ne-au exmatriculat cînd mai aveam o lună pînă să dau teza 
de licenţă. Și au început mizeriile și la învățămînt. Era în luna 
mai şi S-ar fi putut ca pînă în toamnă să nu mă mai primească în 
învățămînt, pentru că nu eram încă definitiv și ar fi putut să mă 
dea afară — pentru ei nu era nici o probelmă. Întors din Belgia, 
Patriarhul a fost foarte supărat. Am fost la el imediat. S-a intere- 
sat la Departamentul Învățămîntului, la Departamentul Cultelor. 
Pînă la urmă ne-a chemat şi ne-a spus: „Atît am obținut: cei care 
sunteţi în ultimul an aveţi dreptul să vă dați licenţa; ceilalți din 
ani mai mici trebuie să renunțați la profesie, să staţi, să faceți la 
zi facultatea“. 

Unii au renunţat la teologie, alții au renunțat la profesia lor. 
Cei care eram în anul IV ne-am luat licenţa în teologie. În 
toamnă, Patriarhul m-a numit profesor de franceză și de Noul 
Testament la Seminarul Teologic din București, scăpîndu-mă de 
perspectiva șomajului. 

Iar în ianuarie 1973, Patriarhul a ţinut să mă preoţesc şi 
m-am preoțit. 

Nicolae Stroescu Stînișoară: Deci se poate spune că, în 

ceea ce privește preoția, Patriarhul te-a îndemnat Să 

apuci această cale. 
Părintele Calciu: Da, a fost extraordinar, pe toți ne-a ocrotit, pe 
toți ne-a adus la Teologie — cei care voiam să facem teologia, 
ne-a facilitat cursurile, ne-a ajutat foarte mult. 

Nicolae Stroescu Stînișoară: Ce a urmat? 

Părintele Calciu: A urmat acea activitate a mea la Seminarul 
Teologic, activitatea literară etc., pînă cînd în Seminarul 
Teologic am început să cunosc mai mulţi tineri care nu erau 
seminariști — erau prieteni cu studenții mei din diverse facultăți: 
litere, politehnică — și care erau foarte dornici de a cunoaște ceva 
despre teologie. 

Nicolae Stroescu Stînişoară: Asistau la anumite cursuri. 
Părintele Calciu: Veneau și asistau la cursuri, veneau la slujbe. 
Atunci s-a născut în mine ideea de a porni o acțiune pentru 
aceşti tineri. Îi vedeam că erau un fel de tineri confiscaţi de par- 
tid, care voia să facă din ei „viitorul partidului“, adică activişti 
comuniști. Acestor tineri nu li se permitea să cunoască nimic. 
Veneau la Teologie mînaţi de curiozitate, fără să ştie mare lucru. 
Nu aveau educație religioasă. Descopereau cu ajutorul colegilor 
lor un domeniu cu totul nou. Multă vreme m-a frămîntat: „ce 
pot face pentru acești tineri?“. Cred că mi-a dat Dumnezeu acest 
gînd, să pornesc o serie de predici speciale pentru tineret. 

Nicolae Stroescu Stînișoară: Părinte Calciu, aș vrea să 

rețin un gînd în această privință. Pentru că noi, în trecut, 

am exprimat anumite critici şi anumite regrete că nu S-a 

luat inițiativă de organizare, cît de rudimentară, în jurul 

Bisericii, a unui învățămînt religios. Știm, pe de altă 

parte, că Securitatea era foarte vigilentă și legislația nu 

era prielnică. Dar ceea ce spui dumneata acum arată că, 
indiferent de trăirea dumitale interioară, tinerii au fost 
cei care au cerut! 
Părintele Calciu: Absolut! Veneau să mă întrebe pentru că 
eram mai apropiat de tineri. Am fost o ființă privată de tinerețe, 

simţeam că oamenii aceștia au nevoie de mine și stăteam de 
vorbă cu ei. În felul acesta am închegat un fel de grup în jurul 
meu, în care intrau poate în jur de o sută de tineri, teologi și nete- 
ologi, cu care seara se țineau meditații. O dată pe săptămînă 
citeam rugăciuni, ne rugam împreună, citeam textul respectiv 
care era prevăzut tipic. Și, dacă cineva dintre noi avea un duh 
care să-l determine să vorbească, să citească, să comenteze — 
stăteam în meditație o bucată de vreme și apoi ne despărțeam. 

Așa s-a format în inima noastră și în grupul nostru, fără să 
fie ceva organizat, o relație spirituală de unitate, de meditație și 
de dorință de a cunoaște cît mai mult adevăr. 

Nicolae Stroescu Stînşoară: Părinte Calciu, ei știau, sau 
unii din ei ştiau, de trecutul dumitale de închisoare? 
Părintele Calciu: Cred că unii știau. Eu niciodată nu am vorbit 

despre asta. 
Nicolae Stroescu Stînişoară: Nici ei nu ţi-au pus 
întrebări? 
Părintele Calciu: Nu, niciodată. A fost odată un conflict cu 
nişte părinți care au spus că eu am făcut închisoare și că sunt 
profesor la Teologie, dar toată chestiunea s-a terminat fără 
urmări. 
Nicolae Stroescu Stînișoară: În orice caz, se vede aici că 
acești tineri au reușit să învingă o anumită barieră a 
fricii. Erau mai multe bariere. Dar una dintre ele tre- 
buiau S-0 înfrînsă, ca să participe la ceva care totuși era 
în disonanță cu ideologia, cu instrucțiunile, cu disciplina 
ideologică a timpului. 
Părintele Calciu: Tinerii aceștia erau copii care aveau dorința 
de libertate. Cred că asta era lucrul cel mai important pentru ei: 
dorința de libertate, dorința de a nu fi constrînşi. Ei nu erau 
revoltați. Erau pur și simplu oameni care încercau să-și constru- 
iască o personalitate armonioasă: să citească, să pătrundă tainele 
care erau interzise. Sigur, o mică prudenţă a existat între noi. 
Poate că unii dintre acești tineri erau puşi acolo special pentru 
mine. Nu știu. Eu n-am sesizat niciodată nici un fel de gînd 
ascuns, nici un fel de spaimă. Discutam foarte liber. 
Nicolae Stroescu Stînișoară: Dar din vârstele celelalte nu 
s-a angajat nimeni? Oameni din mediul acesta teologic și 
bisericesc au mai existat care să participe la cercul dum- 
neavoastră? 
Părintele Calciu: Nu, erau numai tineri şi uneori veneau sim- 
pli credincioși. Grupul a început să crească, să ia, așa, oarecum 
proporții îngrijorătoare pentru ceilalați. Adică am început cu un 
grup de vreo zece copii — seminariști, și în decurs de două-trei 
luni am ajuns la aproape o sută de tineri. Erau asociaţi apoi o 
serie întreagă de oameni care frecventau biserica noastră, pen- 
tru că biserica noastră era una de parohie. Mulţi oameni veneau 
la slujbe, pentru că erau teologi, pentru că aveam un cor frumos. 
Oamenii aceștia erau cu adevărat atașați de credinţă și spiritua- 
litate şi au început și ei să frecventeze. 
Nicolae Stroescu Stînișoară: Deci din această interco- 
municare, putem să vorbim chiar și de o comuniune de 
idei și aspirații, s-au născut pe urmă predicile dumitale. 
Cum a fost? 
Părintele Calciu: Eu mă rugam foarte mult la Dumnezeu să mă 
ajute să găsesc ceva, să găsesc o soluție. Am început apoi să 
prefac gîndul în predici. Am cercetat Sfinţii Părinţi. În special pe 
Sfîntul loan Gură de Aur, care se adresa tinerilor. Căutam o 
soluție, căutam o idee, căutam ceva care să se închege, un lucru 

concret pentru ei. M-am hotărît să încep această serie de predici 
în Postul Mare. Ele trebuiau să fie o dată pe săptămînă, în 
fiecare miercuri seara, tot Postul Mare. Am intitulat această 
serie de predici dintru început Șapte Cuvinte către Tineri. Am 
spus grupului meu intenția pe care o aveam. N-am spus-o pu- 
blic, ci am spus-o în convorbiri intime — că vom face lucrul 
acesta. l-am chemat să vină miercuri. 

Nicolae Stroescu Stînişoară: Aceasta era în Postul 

Paștelui anului? 

Părintele Calciu: 1978. 

Nicolae Stroescu Stînișoară: Spune mai departe. 
Părintele Calciu: Cînd a izbucnit acţiunea aceasta, a fost cu 
totul neașteptat, a surprins pe toată lumea, pentru că nimeni nu 
ştia ce hotărisem noi, cum planificasem această chestiune în 
taină, că am zis să n-o facem public. A venit mult mai multă 
lume decît ne aşteptam. A surprins și administrația seminarului, 
a surprins şi Departamentul de Stat, l-a surprins și pe episcop, 
pentru că, de la prima predică, a început să se umple biserica. Și 
devenea tot mai plină și oamenii erau tot mai interesați. 
Intelectualii veneau şi ei acolo. Îmi aduc aminte că odată, 
într-un cerc, un cetățean care nu-mi reținuse numele m-a între- 
bat: „Îl cunoaşteţi pe preotul Calciu? Este un om care a început 
să țină niște predici extraordinare. Să veniţi să-l ascultați“. EI nu 
fusese acolo, dar auzise. I-am spus că eu sunt preotul Calciu. A 
fost foarte surprins și jenat. 

Paralel cu creșterea influenței, creştea și presiunea asupra 
mea din toate părțile. Întii, din partea Departamentului de Stat, 
apoi din partea directorului seminarului, în continuare din partea 
episcopilor — toată lumea a fost amestecată, încercînd să mă 
oprească. 

Nicolae Stroescu Stînişoară: În ceea ce privește aceste 

cuvinte pentru tineret, se poate spune că ai căutat o idee 

salvatoare și ai găsit-o. Ideea a fost salvatoare și prin fap- 

tul că ai plecat de la dorinţa de libertate a acestor tineri și 

ai vrut să le arăţi cum s-ar putea elibera și ce pot face cu 

libertatea. Le-ai dat și un conținut moral religios. 
Părintele Calciu: Sigur că da. 

Nicolae Stroescu Stînișoară: Predica era ținută. Pe urmă 

se mai discuta asupra predicii? 

Părintele Calciu: Da. Se discuta, însă nu erau discuţii publice. 
Ce să spun? Toate predicile le-am citit. Nu numai că le citeam, 
dar le şi băteam la maşină. Le făceam c6pii pe care le dădeam 
tinerilor. Nu adăugam nici un cuvînt în plus, citeam doar textul, 
pentru că știam că eram urmăriți de Securitate. Copiii au început 
să fie chemați la Securitate și amenințați. 

Cînd ne rugam, de exemplu, stingeam luminile și 
rămîneam numai la lumina lumînărilor. Creştea o stare de spir- 
it de izolare, de depărtare de zgomotele lumii, de lumina aceas- 
ta prea lumească și obositoare pentru ochi. Creștea tensiunea 
spirituală. Şi îi întreba la Securitate: cum se stinge lumina? 
Care-s lumînările? Cele din stînga se stingeau, cele din dreapta 
se aprindeau! Deci lucruri din astea stupide. Eu nu mă speriam. 
Ştiam că va fi așa. Băieţii erau chemaţi la Securitate, pe urmă 
veneau și-mi spuneau. Erau unii luaţi cu bagajul și ameninţaţi că 
nu li se mai dă drumul. În timp ce erau anchetați la Securitate, 
cineva în sala de alături făcea să sune lanțuri sau mai știu eu ce, 
că veneau foarte speriaţi. „l-am auzit, părinte, pe deținuți în 
lanțuri cum treceau pe culoare“ — îmi spuneau. Era un truc 
ieftin, dar care avea efect la copii. 

Nicolae Stroescu-Stînișoară: Dar dumneata nu ai avut 

un avertisment direct din partea unui ofițer de securitate? 
Părintele Calciu: Cum să nu? Eram chemat la Securitate. Dar ei 
ştiau că nu mă sperie. Eram sub un fel de inspirație și nu-mi era 
frică de nimic. Nu mă gîndeam la familia mea. Știam că trebuie 
să merg înainte. Chiar mai mult: plănuiam, de exemplu, timp de 
o săptămînă — nu era ușor pentru mine să plănuiesc — o predică. 
Şi, de pildă, marți, să zicem, intervenea ceva, fie că Dumnezeu 
îmi dădea un gînd și schimbam predica total, fie că un tînăr sau 
cineva întreba ceva şi-mi schimba predica. Eram realmente într- 
o stare de inspirație. Toată noaptea scriam pentru ca miercuri 
seara să-mi pot spune predica. Am spus că citeam predica, pen- 
tru ca nu cumva Securitatea să spună: „Dom'le, ai scris ceva, dar 
ai vorbit altceva!“ Citeam textul, așa încît niciodată n-am spus 
alte lucruri decît cele ce erau scrise în predica mea. După aceea 
erau discuţii care nu erau publice. Unii dintre studenți veneau și 
mă întrebau anumite lucruri. Pe urmă mă conduceau acasă. 
Terminam pe la douăsprezece noaptea și începusem să fiu 
ameninţat pe stradă de tipi care făceau pe beții, de neisprăviți, 
care mă înjurau și atunci, de cele mai multe ori, studenții laici — 
pentru că ai noștri nu aveau voie să părăsească seminarul noaptea 
— mă însoțeau pînă la autobuz și puteam să merg acasă. Foarte 
interesant: cei mai activi și cei mai devotați faţă de mine dintre 
studenții laici n-au fost cei de la Filozofie sau de la Litere, ci cei 
de la Politehnică. Ei au fost garda mea, ca să spun așa. 

Nicolae Stroescu Stînișoară: Se poate spune că, în tot 

acest timp, tinerii au fost cei care au dorit ca dumneata să 

nu încetezi. 
Părintele Calciu: O, da. Pot să spun că acești tineri au făcut 
chiar presiuni asupra mea în momentul cînd au început 
discuțiile, cînd au venit delegați de la Departamentul de Stat și 
probabil de la Securitate — erau tot felul de indivizi necunoscuţi 
—, cînd s-a decis să fiu dat afară din învățămînt. Atunci tinerii au 
făcut demonstrație, au blocat culoarele seminarului. Episcopul 
le-a spus: „Plecaţi la dormitoare!“, iar ei au răspuns: „Nu. Noi 
stăm aici, pentru că am fost împreună cu Părintele Calciu şi dacă 
pleacă, plecăm și noi!“ A fost un act nemaipomenit. Și sigur că 
asta a tulburat. Erau mulți profesori care erau de partea mea. Dar 
erau și împotriva mea, nu în sensul că nu erau de acord cu 
acțiunea aceasta în sine, toți erau de acord cu acțiunea aceasta, 
dar spuneau că pun în primejdie existența seminarului. De fapt 
„criticii aceştia nu erau așa de dirji. În şedinţele pe care le aveau 
atmosfera era apăsătoare, astfel încît se putea naşte în mintea 
celor fricoși ideea că ar putea fi desființat seminarul. 

Cînd am ieșit din ședință, după ce am fost tratat foarte dur 
— şi episcopii au fost acolo și decanatul de Culte —, le-am cerut 
colegilor mei să nu-i blameze pe cei care o să ceară scoaterea 
mea din învățămînt. Mi-aduc aminte cum, dintre toți, profesorul 
Mihai Plătică, acum e preot, a avut curajul să spună: „Domnilor, 
dacă aveți ceva cu Părintele Calciu, dați-l dumneavoastră afară, 
nu ne cereți nouă colegilor lui să-l blamăm, să-l scoatem din 
învățămînt. Asta e o chestie la care noi n-avem nici un drept. 
Faceţi-o dumneavoastră!“ A fost extraordinar. 

Nicolae Stroescu Stînișoară: Dumneata erai de față la 

această ședință? 
Părintele Calciu: Da, sigur, în fața mea se făceau aceste afir- 
mații. lar cînd am ieșit afară, le-am spus să încetăm „că uite se 
produc tulburări“. Ei au spus: „Nu. Mergeţi înainte, Părinte. Nu 
abandonaţi acțiunile pe care le-aţi început și nu ne părăsiți“. 

Deci, cînd eu am avut dubii și m-am clătinat, oamenii m-au 
îndemnat: „Mergeţi înainte!“ Nu mă îndoiesc că era voința lui 
Dumnezeu şi am continuat. 

Nicolae Stroescu Stînişoară: Și totuși cum S-a terminat? 
Părintele Calciu: Pe urmă a venit vacanța Paștelui. A fost 
foarte ciudat. Eram singur, cu un grup de copii sau studenți. 
Toată administrația, tot Departamentul Cultelor, toată 
Securitatea erau împotriva mea și, ciudat totuși, nu ne-au dat 
afară din biserică! După cum știți, acolo, la fiecare predică, am 
spus cum ne-au fost închise ușile, cum a trebuit să sărim zidurile 
ş.a.m.d. și am vorbit în afara bisericii, pe prispa bisericii. Și pe 
urmă, săptămîna următoare, printr-un miracol, biserica mi-a fost 
lăsată deschisă. A fost voința lui Dumnezeu și apărare 
îngerească. Era o legiune de îngeri care păzea seminarul atunci. 

A venit vacanța de Paști, am plecat acasă. Între timp, în 
toată vacanța Paștelui, presiunea asupra mea a fost teribilă! Ei 
şi-au dat seama că eram susținut moral de tineri. Aveam putere 
atunci! În timpul vacanței au început amenințările, scrisorile de 
insulte adresate mie ajungeau pe la vecini, pe la cutiile poştale 
ale altora pentru a se crea o atmosferă. Mi-am zis, domnule, nu 
pot să închei cu „șapte cuvinte“, așa cum am anunțat, și mai tre- 
buie un al optulea cuvînt în care să explic ceea ce am făcut, 
anunțînd totodată că voi începe un ciclu de conferințe, de predi- 
ci noi, în care voi vorbi despre „Cultura și spiritualitatea 
românească“. Trebuia să arăt care sunt scriitorii mari, oamenii 
de cultură care au crezut, Nicolae Paulescu și toți ceilalți. 

Deci am anunţat că va fi „Al optulea cuvînt către tineri“ 
după vacanța de Paşti. „Al optulea cuvînt“ în care voi explica — 
așa și începeam: „Cînd am început aceste «Șapte cuvinte» n-am 
ştiut că voi fi ţinta unor atacuri și a unor denigrări, șantaje 
ș.a.m.d. A fost mai îngrozitor decît mi-am închipuit“. 

În ziua în care trebuia să țin „al optulea cuvînt“, am fost 
chemat la Episcopie, la Patriarhie, sus. Era episcopul Roman, 
erau și consilieri de la Departamentul de Stat. M-au anunţat că 
am fost scos din învățămînt, că trebuie să merg la o anumită bi- 
serică şi că nu mai am dreptul să mă întorc în seminar. Însă 
lucrurile mele erau adunate acolo și le-am spus: „Mă duc să-mi 
iau bagajele și plec.“. 

De la poartă și pînă la cancelarie, unde erau lucrurile mele, 
studenții erau adunați și toți erau amărâți. Le-am spus despre ce 
este vorba. Unii plîngeau. În felul acesta am plecat din seminar 
acasă fără să știu ce voi face, unde mă voi duce și ce se va întîm- 
pla cu mine. Duminica următoare am încercat să mă duc la se- 
minar. Era slujbă și era plină biserica. Erau unii profesori (nu 
toți) care mi-au spus că n-am voie și pedagogi cărora li se 
dăduse ordin să nu mă lase să intru. Eu totuși am intrat, deși 
încercase un anumit profesor să mă oprească. 

Pe urmă, copiii m-au chemat în sala de clasă. Din fiecare 
clasă m-au chemat la ei și am cîntat împreună cîntrări religioase, 
ne-am luat rămas bun. Ei cîntau o cîntare a Oastei Domnului în 
care era vorba de părintele Trifa și înlocuiseră numele părintelui 
Trifa cu al meu. Și a fost o despărțire emoţionantă. A fost ulti- 
ma mea posibilitate de a mă întâlni cu studenții în număr mare. 

M-am întors acasă. Între timp începuseră mişcările mari 
pentru mine, așa cum știți, în special prin postul de radio 
„Europa Liberă“: asociaţiile creștine care mă susțineau, oamenii 
care mă vizitau, români care încercau să mă încurajeze în toate 
chipurile. A fost o emulaţie generală în jurul meu, care m-a 
întărit în această situație grea, pentru că eu știam sigur că merg 
spre închisoare. Și m-am pregătit în acest timp pentru a merge 
la închisoare. 

(va urma) 

Siintania şi inizailivilitzita 





Am cunoscut și am văzut cu ochii mei oameni 
sfinți, oameni de a căror simplă prezenţă te 
înfiorai — fără să fi rostit vreun cuvînt, fără să 


fi făcut nici cel mai mic gest —, oameni la a 
căror apropiere simţeai cu duhul o lume mai presus de 
fire, mai presus de minte. Sînt dator să vorbesc despre 
ei, deoarece chiar și atunci cînd ajungem să cunoaștem 
asemenea purtători de Duh rătăcim în neputinţa noastră 
încurcînd Duhul lui Dumnezeu cu duhul acestei lumi. 


Monahul FILOTEU 





Ce este sfințenia? Este asemănarea cu 
Dumnezeu pe care a pierdut-o Adam și au 
regăsit-o toți cei ce s-au întors la EI și și-au 
trăit viaţa în El. Sfîntul este cel asemenea 
Domnului, asemănîndu-se Lui cu toată 
ființa lui, cu sufletul și cu trupul. Pare cam 
străin să vorbeşti despre așa ceva în vremea 
în care moda a înlocuit Modelul, păcatele 
au devenit virtuți, iar oamenii s-au 
asemănat dracilor și i-au întrecut în răutate, 
dar tocmai pentru aceea este nevoie de 
mărturii că Dumnezeu este viu încă în 
lumea în care trăim, prin cei ce Îi urmează. 

«Cugetul omului cu de-adinsul zace în 
cele rele și viclene din tinerețe», și știm asta 
de la Însuși Dumnezeu (Facere 8:21). 
Sfîntul Apostol ne limpezește o dată mai 
mult zicînd: «Știu că nu locuieşte în mine, 
adică în trupul meu, ce este bun. Că a voi se 
află la mine, iar a face binele nu aflu. Că nu 
fac binele care voiesc, ci răul care nu îl 
voiesc, acela îl fac. Iar de fac aceasta care 
nu voiesc eu, iată nu fac eu aceasta, ci 
păcatul care locuieşte întru mine. Aflu drept 
aceea legea, mie celui ce voiesc să fac 
binele, că ce este rău la mine se află. Că 
împreună mă veselesc cu Legea lui 
Dumnezeu după omul cel din lăuntru; dar 
văd altă lege întru mădularele mele, 
oștindu-se împotriva legii minții mele, şi 
dîndu-mă pe mine rob legii păcatului, care 
este întru mădularele mele.» (Romani 7:18- 
23). 

Ce vom pune împotrivă păcatului și 
păcătoşeniei? Sfințenia. Cum recunoaștem 
pe omul cel sfînt? Ne învaţă tot un sfînt, 
Simeon Noul Teolog. 

„Celor ce erau râvnitori şi purtau de 
grijă de mântuirea lor și începeau de la ei 
înșiși cele ce privesc mântuirea, celor care, 

pe cât le era cu putință, căutau pe Dum- 
nezeu și lucrau binele, acestora Dumnezeu 
le-a descoperit și atunci şi le descoperă și 
acum Apostoli, Prooroci, Drepți şi Sfinți, 
le-a făcut cunoscuți iar ei i-au primit, i-au 
cinstit ca pe niște învățători ai bunei 
credințe, ca pe niște mijlocitori ai lui 
Dumnezeu. De aceea au păzit și cuvintele 
lor ca pe niște legi dumnezeiești și au primit 
şi ei plata pe care le-a dat-o acelora, și chiar 
ŞI acum, dacă se găsesc unii ca aceia, vor 
primi plată ca și aceia. 

Dar pe cei ce disprețuiesc pe ceilalți și 
se socotesc pe ei înșiși înţelepţi și se află în 
negrijă și nepăsare și nu cheamă pe 
Dumnezeu ca sutașul Cornelie și cei aseme- 
nea lui, cu toată râvna, cu milostenie, cu 
post şi cu rugăciune, mai ales acum când 
aproape toți suntem învățați din copilărie de 
către prooroci, şi apostoli voia lui Dumne- 
zeu şi cele de folos nouă, pe unii ca aceștia, 
spun, Dumnezeu îi lasă să se găsească în 
rătăcirile în care au căzut ei singuri, care, 
întunecaţi fiind de întunericul patimilor, 
poftelor, și voilor lor și umblând întru ele ca 
într-o noapte adâncă, își găsesc și asemenea 
învățători. Și pe drept cuvânt, căci stăpâni- 
torul întunericului are întotdeauna și sluji- 
torii și ucenicii lui care umblă în întuneric, 
pe care unii ca aceia îi găsesc şi-l primesc 
cu bucurie ca pe unii de un gând cu ei și 
sunt învățați de aceștia aceleași lucruri pe 
care şi le-au ales mai înainte și au preferat 
să le facă ei înșiși spre pierzania lor. Căci 
cine nu știe că dintru început diavolul a ridi- 
cat împotriva proorocilor — prooroci minci- 
noși, împotriva apostolilor — apostoli minci- 
noși, împotriva învăţătorilor sfinți — sfinți 
mincinoși și învățători mincinoși, și se luptă 
în diverse moduri să-i înşele pe cei 
nepăsători cu cuvinte mincinoase și să-i 
arunce în prăpastia pierzaniei? Pe aceștia 


i-a descoperit Apostolul zicând: «Vă rog, 
fraților, să vă păziți de cei ce fac dezbinări 
şi sminteli împotriva învățăturii pe care aţi 
primit-o și depărtați-vă de la ei. Căci unii ca 
aceştia nu slujesc Domnului nostru Iisus 
Hristos, ci pântecelui lor, și prin vorbele lor 
frumoase și măgulitoare înșală inimile celui 
fără de răutate» [Rm 16, 17-18ţ. Deci cei ce 
vor să fugă de unii ca aceștia cum sfătuieşte 
Apostolul, trebuie să se separe de faptele 
întunericului, căci întrucât vor să fie robi 
acestora și să umble în întuneric, nu pot să 
fugă de asemenea învățători, nici să vină la 
lumina adevăraţilor învățători. 

Tu deci, copilul meu duhovnicesc în 
Domnul, auzind dumnezeiasca Scriptură 
care spune: «Vai celor înţelepţi pentru ei 
înşiși și ştiutori înaintea lon» [s. 5, 21], ia 
seama cu frică şi cutremur la cele spuse. 
Căci cuvântul acesta este despre mântuirea 
sufletească, și dacă vrei să-ţi agonisești un 
bărbat duhovnicesc și sfânt şi un învățător 
adevărat, nu socoti că ai putea să-l recunoști 
tu însuţi după știința ta, fiindcă acest lucru e 
cu neputinţă, dacă nu te lupți înainte de 
toate celelalte, precum spuneam, cu fapte 
bune, cu milostenie, cu post, cu rugăciune și 
cu cerere necontenită, ca Dumnezeu să-ţi 
fie împreună-lucrător și Ajutor spre aceasta. 

Şi dacă te-ai învrednicit să-l găsești cu 
ajutorul și harul lui Dumnezeu, atunci 
arată-l cea mai mare purtare de grijă și 
râvnă, multă smerenie, multă evlavie, cinste 
covârșitoare, credință curată și neșovăiel- 
nică. De ce? Ca să nu-ţi câştigi osândă și 
pedeapsă în loc de răsplată, fiindcă despre 
unii ca aceştia a spus Mântuitorul nostru și 
Dumnezeu: «Cine vă primeşte pe voi pe 
Mine Mă primește, și cine vă nesocotește 
pe Mine Mă nesocotește» [Mt 10, 40; Le 
10, 16]. Se cade, aşadar, fraţilor, să-i primim 
pe unii ca aceștia ca pe Hristos însuși, pen- 
tru că toate cele făcute lor vin la însuși 
Stăpânul Hristos și Dumnezeul nostru, iar 
EI și le face ale Sale și le socotește ca și cum 
le-ar pătimi EL Însuşi; precum, iarăși, cele 
ce se fac învăţătorilor mincinoşi vin la 
antihrist, și cei care-i primesc, îl primesc pe 
acesta și pe însuși diavolul. 

Şi să nu pretexteze unii că nu-i cunosc 
zicând: „De unde aş putea să-i cunosc pe 
unii ca aceştia? Și eu sunt om și nimeni nu 
cunoaște gândurile altui om decât duhul 
care locuieşte în el.“ Nimeni să nu ia acest 
cuvânt drept un pretext întemeiat. Căci dacă 

ar fi cu neputinţă să fie recunoscut, n-ar mai 
fi poruncit Domnul: «Feriţi-vă de prooroci 
mincinoși», adică de învățători mincinoși 
«care vin la voi în blana de oaie, dar pe di- 
năuntru sunt lupi răpitori. După roadele lor 
îi veţi cunoaște!» [M/ 7, 15-16]. Deci, dacă 
Stăpânul Hristos spune adevărul, cum și 
spune, ne este cu putință să-i recunoaștem 
după cele ce le fac și le spun. 


Roadele Adevărului 


Să spunem mai întâi care sunt roadele 
adevărului, ale Duhului Sfânt, iar apoi ni se 
vor arăta și roadele celui potrivnic și rău, și 
din aceste roade veți cunoaște foarte bine 
cum sunt vădiți cei adevăraţi, drepți și sfinți 
ŞI aceia care nu sunt așa și fățarnici; și eu nu 
spun nimic de la mine, ci din cuvintele 
Mântuitorului și ale Sfinților Lui Apostoli 
cu care voi încerca să încredințez și iubirea 
voastră. Ascultă deci ce spune Domnul nos- 
tru lisus Hristos: «Fericiți cei săraci cu 
duhul. Fericiţi cei ce plâng. Fericiţi cei 
blânzi» [Mr 5, 3-5]. şi iarăşi: «lubiţi pe 
vrăjmașii voştri, faceți bine celor ce vă 
urăsc pe voi, rugați-vă pentru cei ce vă 
vătăma și prigonesc» [M/ 5, 44]. «Cuvânt 
deșert să nu iasă din gura voastră. Amin, zic 
vouă, pentru orice cuvânt deșert oamenii 
vor da socoteală în ziua judecății» [Mr 12, 
36]. Şi iarăşi: «Dacă nu vă întoarceți și vă 

faceți ca niște prunci, nu veţi intra în 
împărăţia cerurilor» [M/ 18, 3]. Şi în altă 
parte spune: «în aceasta vor cunoaște toți că 
sunteți ucenici ai Mei, de veți avea iubire 
unii faţă de alți» [In 13, 35]. Și iarăși: 
«Cum puteți crede, când primiţi slavă de la 
oameni, Și slava de la Stăpânul Dumnezeu 
n-o căutaţi? » [In 5, 44]. Căci «oricine se 
înalță pe sine însuși va fi smerit, și cine se 
smereşte pe sine însuși va fi înălțab» [M 23, 
12]. Și nu spune că va fi înălțat în slava 
lumească, ci se subînțelege că va fi înălțat 
tainic întru schimbare duhovnicească. 
Acestea Domnul și Stăpânul nostru Hristos 
le strigă în chip vădit în fiecare zi. 
Ascultă-l însă și pe Apostolul Pavel 
care spune: «Roada Duhului este dragostea, 
bucuria, pacea, mărinimia, bunătatea, fa- 
cerea de bine, credința, blândețea, 
înfrânarea, curăția» [Ga 5, 22-23]; şi iarăși: 
«Dragostea nu pizmuiește, nu se laudă, nu 
se trufeşte, nu se poartă cu necuviință, nu 
caută ale sale, [...] toate le suferă, toate le 
rabdă; dragostea nu cade niciodată» [7 Co 
13, 4-5.7]. Ascultă-l și pe loan Teologul 
care spune: «Copilașilor, nu iubiţi lumea 
nici cele din lume» [In 2, 15]. Căci iubirea 
lumii e vrăjmașă față de Dumnezeu. Astfel 
încât, frații mei, cine iubește lumea se face 
vrăjmaș lui Dumnezeu [lac 4, 4]. Cine 
urăște pe fratele său este ucigaș de oameni 
ŞI știți că orice ucigaș de oameni n-are parte 

de împărăția Domnului nostru și 
Dumnezeu [7 In 3, 15; cf. 7 Co 6, 9-10). În 
aceasta se recunosc copiii lui Dumnezeu și 
copiii diavolului, după iubire și după ură 
[cf. 1 In 3, 10]. Căci cine iubește pe 
Dumnezeu iubește și pe cei făcuți de EI, 
adică pe frații săi. Iar cine urăște pe vreunul 
din frații săi, acestea e născut din diavolul, 
şi iubirea lui Dumnezeu nu este în el [7 In 
3,8; 4, 20-21]. Deci cei ce au discernământ, 
ştiu în acest mod cine sunt fiii lui 
Dumnezeu și cine sunt fiii diavolului. lar 
roadele Preasfântului și bunului Duh sunt 
cele pe care le-am spus mai sus. Se cade, 
așadar, să vădim și roadele duhului celui 
rău, ca să le recunoașteți și să distingeți, 
cum spuneam, lumina de întuneric, dulcele 
de amar și binele de rău. 


Roadele celui rău 


Luaţi aminte deci la Stăpânul și 
Dumnezeul nostru iarăși Care zice: «Nu 
poate pomul bun să facă roade rele, nici 
pomul rău să facă roade bune» [M/7, 17]; şi 
iarăși: „Omul bun din comoara lui bună 
scoate afară cele bune, pe când omul rău 
din comoara lui cea rea scoate afară cele 
rele“ [M/ 12, 35]; și iarăși: „Cel ce va strica 
una din aceste porunci foarte mici și va 
învăța așa pe oameni, foarte mic se va 
chema în împărăţia cerurilor“ [M/ 5, 19]; și 
ce spune, iarăși, despre cărturari și farisei? 
„Leagă sarcini grele și cu anevoie de purtat 
şi le pun pe umerii oamenilor, iar ei nu vor 
să le miște nici măcar cu degetul. Toate 
faptele lor le fac ca să fie priviți de oameni, 
căci își lăţesc filacteriile și măresc ciucuri 
de la poalele veșmintelor şi le place să stea 
în capul mesei la ospețe și în băncile dintâi 
în sinagogi și să li se plece lumea în piețe și 
să fie numiţi de oameni: Rabi!“ [M/ 23, 
4-7]. Aşadar, când vezi pe cineva care face 
ceva din toate acestea şi caută cu trudă slava 
omenească, și calcă poruncile lui 
Dumnezeu ca să placă oamenilor, să știi că 
e un rătăcit și nu spune adevărul. Fiindcă 
zice Apostolul: „Câtă vreme între voi este 
pizmă și ceartă și dezbinări, nu sunteți oare 
trupeşti?* [7 Co 3,3]. „Iar omul trupesc și 
sufletesc nu cuprinde, nu primește cele ale 
Duhului, căci pentru el sunt nebunie» 
(1 Cor. 2:14). Dar cine nu cuprinde cele ale 
Duhului, e vădit că nu are în el nici pe 
Duhul; și cine n-are în el Duhul Sfînt, acela 
nu este al lui Hristos, precum întărește 
Pavel zicînd: «lar dacă cineva nu are Duhul 
lui Hristos, acela nu este al Lui» (Romani 
8:9). (va urma) 

fa ————— III ———————— 


SFÂNTUL MUNTE 


Arhimandrit Gheorghe 
KAPSANIS! 





S-a vorbit mult în ultima vreme 
despre ridicarea interdicției de intrare 
a femeilor în Sfântul Munte Athos, ca 
şi despre hirotonia acestora. Mi s-a ce- 
rut şi mie părerea pe care — dator fiind 
— o fac publică, deoarece după înțelep- 
tul Solomon „vreme este a tăcea și 
vreme este a grăi“ (Eclesiast 3:7). 

Feministele cer ridicarea acestei 
interdicții pentru Sfântul Munte, 
deoarece consideră că se răneşte drep- 
tul lor personal de a putea să viziteze 
şi de ce nu să se stabilească și în 
Sfântul Munte. 

Uită însă că şi monahii au dreptul 
lor personal de a se însingura într-un 
loc pe care ei și l-au ales, ei l-au ridi- 
cat și tot ei l-au vrut „necălcat de pi- 
cior de femeie“2. Uită şi de faptul că 
toți câți au ajutat la ridicarea Sfântului 
Munte, împărații şi  voievozii 
ortodocși, elini și neelini, ca și patri- 
arhii ortodocși, astfel l-au vrut și astfel 
l-au și întărit cu hrisoave şi sigilii. 

Uită că și Ocrotitoarea Sfântului 
Munte, Doamna Născătoare de Dum- 





nezeu, cu semne și minuni a arătat 
voinţa ei ca Sfântul Munte să rămână 
„necălcat de picior de femeie“. 

Odată, a fost întrebat un bătrân 
aghiorit de ce monahii doresc „inter- 
dicția de intrare a femeilor în Sfântul 
Munte“ şi el a dat un răspuns ciudat: 
pentru că iubesc femeile. 

Într-adevăr, monahii vor să-i iu- 
bească pe toți oamenii, și pe bărbați și pe 
femei, cu o dragoste care să nu fie tru- 
pească sau egoistă. Adică să iubească 
duhovniceşte, după cum iubea Hristos. 

Pentru a dobândi însă această dra- 
goste imitatoare a dragostei lui Hris- 
tos, monahii trebuie să se nevoiască 
într-un mediu în care nu există ispitele 
și provocările sexului opus. 

Monahii sunt realiști. Nu ignoră 
neputința și uşoara alunecare a firii 
omenești. După cuvântul Domnului: 
„lot cela ce caută la femeie spre a o 
pofii pre ea, iată, a preacurvit cu 
dânsa întru inima sa“ (Matei 5,28). 

Când după o luptă şi o asceză de 
mulți ani monahii dobândesc 
nepătimirea, pot să iubească fără 
patimă. De această dragoste nepă- 
timașă — nu împătimită — au nevoie în 
fiecare epocă, dar și astăzi bărbați și 
femei. 

Monabhii care au această dragoste 
se roagă pentru semenii lor, dar, mai 
ales, pentru cei ce pătimesc, iar rugă- 
ciunile lor sunt primite de Dumnezeu. 
Sfântul Antonie, după cum cântăm în 
troparul lui, cu rugăciunile sale spri- 
Jinea și întărea lumea. 

Acești monahi, dar mai ales cei 
care sunt duhovnici și ies în lume din 
ascultare față de Biserică, primesc 


mărturisirile bărbaţilor și ale femeilor 
şi îi ajută astfel duhovnicește. 

Toţi cunosc câtă odihnă au aflat 
cei care au alergat la fericiți stareți 
Gavriil Dionisiatul, Paisie şi alții. 

Dacă feministele ar fi avut criterii 
duhovnicești și creştine și nu ar fi 
mobilizate de o ideologie materialistă 
şi ateistă, nu doar că n-ar fi vrut ridi- 
carea „interdicției. ..“*, ci s-ar fi rugat 
chiar pentru consfințirea ei, dacă 
aceasta n-ar fi existat. 

Această poziție materialistă şi 
egoistă a feministelor începe să arunce 
puţină lumină și asupra acceptării cu 
bucurie de către ele a premeditatei 
crime a avorturilor ca pe un drept per- 
sonal al femeii. Și în acest caz nu iau 
în calcul că embrionul are dreptul per- 
sonal să vină la viaţă, chiar dacă nu 
poate exprima acest lucru. 

Se naște așadar o serioasă 
chestiune morală și juridică. Până în 
ce punct dreptul personal al cuiva 
poate să fie exercitat în detrimentul 
dreptului personal al altcuiva sau al 
altor persoane? 

Cu bucurie am fost informat că în 
urma sondajului ce s-a făcut recent de 
către colaboratori ai emisiunii „Radio- 
Paranga“ a Staţiei radiofonice a Bise- 
ricii Eladei, 95 % din femeile întrebate 
au răspuns că nu vor ridicarea „inter- 
dicţiei...“. Constatarea este mângâie- 
toare. Marea majoritate a femeilor eli- 
ne înfruntă cu seriozitate chestiunea. 

Desigur, femeile de bună 
credință, credincioase și smerite se 
bucură de „interdicție...“, pentru că 
ştiu ce importanță are pentru întreaga 
Biserică şi pentru întreaga lume să 


* Traducere și adaptare din limba greacă de lerodiacon Leonid din revista bilunară „Parakatathiki“, Tesalonic, iulie-august 2003, nr. 31, 


pp. 2-4 


! Starețul Sfintei Mănăstiri a Cuviosului Grigorie din Sfântul Munte Athos 


2 „Necălcar“ sau „neumblat“ este traducerea adjectivului grecesc „avato“; în greacă el poate fi substantivizat prin articulare și chiar ast- 
fel este deseori folosit în acest articol, fiind un termen tehnic suficient în alăturarea „fo avaton tou Aghiou Orous“ pentru desemnarea 
interdicţiei în discuţie; aflându-ne în dificultate în fața unei traduceri exacte și pe deplin semnificative a acestui adjectiv, respectiv sub- 
stantiv am apelat la construcţii de genul „necălcat de picior de femeie“, „interdicția de intrare a femeilor în Sfântul Munte“ etc. — n. tr. 

existe monahi care să se roage cu 
stăruință și să se sfințească. 

Acești monahi cu rugăciunile și 
cu exemplul lor întăresc familiile 
creştine, iar prin lupta lor de a trăi cu 
acrivie fecioria în Hristos îi întăresc pe 
creștinii căsătoriți să trăiască cu acri- 
via corespunzătoare lor virtutea 
fidelității conjugale. 

Cu cât mai duhovniceşti sunt chino- 
viile şi monahii Ortodoxiei, cu atât mai 
duhovnicești devin și familiile creștine. 

În ceea ce priveşte tema hiro- 
toniei femeilor, mobilul feministelor 
este acelaşi: răzvrătirea; să așeze 
voința și ideologia lor deasupra 
Predaniei Bisericii, deasupra Sfintelor 
Canoane și a Sfinților. 

În concepţia lor, Biserica este o 
organizație religioasă umană care 
poate de fiecare dată să se acomodeze 
în funcție de ideologiile predomi- 
nante. După cum se știe, această 
tendință constituie de fapt secu- 
larizarera (înlumirea). Dacă Biserica 
ar fi urmat și şi-ar fi impropriat secu- 
larizarea, adică ar fi primit prefacerea 
ei după modele fiecărei epoci, nu ar 
mai fi fost Una, Sfânta, Soborniceasca 
și Apostoleasca Biserică a lui Hristos, 
ci biserica domnului cutare sau a 
doamnei cutare. După cum scrie 
Antioh Pandectul: ,„„oate ereziile care 
se numesc după numele omului, ca 

arienii, nestorienii, severienii și altele 
asemenea, sunt erezii ale diavolului. 
Căci Biserica universală (Ortodoxă) 
nicicând nu s-a chemat cu nume de 
om, ci toți în numele Domnului nostru 
Iisus Hristos ne numim creștini“ (P.G. 
89, 1844 D). 

Biserica rezistă de acum 2000 de 
ani, adesea războită din multe părți. 
Puterea de rezistență şi tenacitatea ei 
tității ei de-a lungul veacurilor. 
Această neschimbabilă identitate a ei 
o constituie Sfânta Predanie pe care o 
menţine harul Sfântului Duh. Cei ce o 
primesc cu smerenie şi se supun 
Sfintei  Predanii sunt vrednice 
mădulare ale Bisericii. Cei ce din 
mândrie o neagă sau vor să schimbe în 
mod antropocentric caracterul ei 
teantropocentric, ies din trupul 
Bisericii, care este trupul lui Hristos. 

Hirotonia femeilor schimbă 
Predania apostolică, pentru că nicio- 
dată nu a constituit un element al iden- 
tității sale. Diaconiţele nu au fost 
preoți sau episcopi. Aveau doar 
funcția de a ajuta la botezul femeilor, 
la care din motive de decenţă nu aju- 
tau bărbaţii sfinții. 

Nu vom face greșeala 
eterodocșilor să schimbăm Sfânta 
noastră Predanie apostolică cu cea a 
„infailibilității“ papei sau a fiecărui 





protestant, care interpretează Sfânta 
Scriptură „infailibil“ şi personalist. 

Să ia seama doamnele feministe 
la cele ce scrie rusoaica Tatiana 
Goriţeva, referindu-se la educația 
ateistă pe care a primit-o în Uniunea 
Sovietică: „Arunci a venit Aceea. 
Aceea care mântuiește pe cei ce sunt 
gata să-și dea sufletul. Mulțumită Ei 
am reușit să mă aflu pe mine însumi, 
aflându-L pe Dumnezeu. Legătura 
duhovnicească cu Preasfânta (Maica 
Domnului — n.tr) m-a ajutat să 
descopăr şi să vădesc în mod curat și 
deplin femeia... Femininul care este 
îndemonizat de religiile idololatre și 
de jalnicul «păgânism» contemporan 
se sfințește în Preasfânta prin Sfântul 
Duh într-o aşa măsură, încât să poată 
să primească pe Cuvântul în însuşi 
trupul ei și să devină cu adevărat vas 
al Duhului“ (Periodicul „Synaxi“, nr. 
3, 1982, pp. 46-49). 

Într-adevăr, fiecare femeie 
creștină poate să urmeze pilda 
Preasfintei noastre, care, fără să fie 
„preot“ sau „episcop“, a devenit 
Maică a Ziditorului, deoarece și-a 
închinat întreaga ei libertate și întrea- 
ga ei dragoste lui Dumnezeu și astfel a 
devenit mai înaltă nu numai decât 
preoții și episcopii, ci mai cinstită și 
mai slăvită şi decât Apostolii și decât 
cetele îngerești. m 

a ————— (II PETIEEITI——— 


MÂINILE PREOTULUI -— 
„lingurite dumnezeieşti“ 


SD SPUN INĂna Oro II? 


Ierodiacon LEONID 





Fără a avea intenția de a mă face în acest chip învățătorul 
cuiva, voi încerca, încredințându-mă ajutorului oblăduitor al 
harului Sfântului Duh, să formulez un răspuns cât de cât 
temeinic la această întrebare, mai întâi mie însumi și apoi 
fraților mei întru Hristos care, fie au fost tentaţi să privească 
cu suspiciune această practică (sărutarea mâinii preotului), fie 
au fost asaltați cu această întrebare de acei creștini 
„necreștini“, îmbuibaţi cu spirit raționalist care, prin 
concepțiile și atitudinile lor față de tradiția ascetico-liturgică 
ortodoxă, tind să se situeze în afara Bisericii noastre 
dreptmăritoare, ba mai mult, tind să se autoexpedieze în atât 
de numeroasa „Biserică“ înșelată de rațiune a Apusului, pe 
care Sfântul Grigorie Palama o asemăna elefantului care 
atunci când cade nu se mai poate ridica. 

„Cine vrea să se mântuiască cu întrebarea să călăto- 
rească “ — ne spun Părinţii tălmăcind în graiul nostru o zicere 
de-a Sfântului Antonie cel Mare: „Cei care nu au povățuitor 
cad ca frunzele. “ 

Străduindu-mă deci să împlinesc acest cuvânt al 
Părinților, am purces a face un pelerinaj pe aripile filelor de 
carte pe la marile „scaune apostolicești“ pentru a întreba pe 
„marii dascăli ai lumii și ierarhi“ și „părtași obiceiurilor și 
următori scaunelor apostolilor“, „pe propovăduitorii cei de 
Dumnezeu vestitori“ în vederea obținerii unui răspuns odrăslit 
din tulpina Tradiţiei apostolice. 

În acest pelerinaj mi-am luat şi Sfânta Scriptură din care, 
adesea, îmi potoleam foamea și setea pricinuite de greutatea 
drumului și zăduful zilei. În aceste momente de liniştire, 
coborând parcă din Scriptura Vechiului Testament, înțeleptul 
Isus Sirah mi-a zis: „Din tot sufletul tău teme-te de Domnul şi 
pe toți preoții lui cinstește-i [...], pe slujitorii lui să nu-i 
părăseşti — cinstește pe preot şi dă-i partea lui precum s-a 
poruncit ție“ (Sir. 7, 30-32). 

Neîntârziat, întrupând Scriptura Noului Testament, 
Sfântul Apostol Pavel mi s-a adresat cu aceleași cuvinte cu 
care acum aproape 2000 de ani scria episcopului din Efes, 
Timotei: „Preoții, care-şi țin bine dregătoria, să se învred- 
nicească de îndoită cinste, mai ales cei care se ostenesc cu 
cuvântul şi cu învățătura [...] Pâră împotriva preotului să nu 
primeşti...“ (| Tim.5; 17, 19). 

Multe perle duhovniceşti mi-au dăruit Sfinții și dumne- 
zeieştii Părinți ai Bisericii, dar de multe din ele m-a văduvit 
uitarea. De aceea, mă voi grăbi a le împărtăși dragostei 
Voastre, pe cele încă neprădate, ca unei vistierii nefurate. 

Mai întâi mă plec preotului, 
apoi îngerului 


Am ajuns cu ajutorul lui Dumnezeu la vechiul 
Mediolanum (Milano de azi), cândva ortodox. Închinându-mă 
fericitului Arhipăstor Ambrozie, am sorbit de la el adânc de 
bogoslovie și de har din care scot acum un cuvânt frumos pen- 
tru a-l împărtăși dragostei Voastre: „Preotul este ambasadorul 
iubirii lui Hristos". 

Venind către neînseratul nostru Răsărit ortodox, un ano- 
nim apusean mi-a spus: „Dacă aș întâlni un preot și un înger; 
aș saluta mai întâi pe preot şi apoi pe înger, pentru că îngerul 
este numai prietenul /ui Dumnezeu, pe când preotul Îi ţine 
locul“. Ca apoi, aflându-mă gânditor în Roma cea nouă 
(Constantinopol), să aflu că aceste cuvinte fuseseră rostite de 
Sfântul Arhiepiscop loan „cel cu limba şi cu cuvintele de aur“. 
Dar aceste cuvinte cu aur poleite erau de data aceasta acomo- 
date neliniștii mele, fiind menite să înlăture norii cei grei ai 
nedumeriri: „Dacă aș întâlni un preot şi un înger m-aș pleca 
întâi preotului până la pământ și i-aş săruta mâna sfințitoare 
şi apoi m-aş pleca îngerului“. Cu toate acestea nu l-am lăsat pe 
de Dumnezeu luminatul ierarh și iar l-am întrebat: Pentru ce 
pricină, prea îndumnezeitule la minte Părinte ? Atunci, „Nilul 
cel ce revarsă undele sale de aur în cuvinte și minuni“, 
amintindu-mi printre altele că „preotul este Evanghelia ce 
trece pe cale“, mi-a răspuns: „Spune-mi, te rog, unde-l vom 
pune pe preot, când cheamă Duhul cel Sfânt, când săvârșește 
prea înfricoșătoarea jertfă şi când atinge necontenit pe 
Stăpânul obștesc al tuturora? Cât de mare curăție, cât de mare 
evlavie îi vom cere? Gândește-te ce fel trebuie să fie mâinile 
acelea care slujesc, ce fel trebuie să fie limba aceea care 
rostește acele cuvinte? Nu trebuie să fie oare mai curat şi mai 
sfânt decât oricare altul, sufletul care a primit atâta Duh? 
Atunci [în timpul Sfintei Liturghii-n.n.] și îngerii stau împre- 
jurul preotului. Tot altarul și locul din jurul jertfelnicului se 
umple de puterile cereşti în cinstea Celui ce Se află pe jertfel- 
nic“ („Despre preoție“ VI, 4). Şi, ca un adevărat luminător al 
dreptei cinstiri de Dumnezeu, Sfântul Arhipăstor a continuat 
să mă înveţe: „Mai socoteşti, oare, că mai ești printre oameni 
şi că mai stai pe pământ, când vezi că Domnul stă jertfă pe 
Sfânta Masă, iar pe preot stând lângă jerttă și rugându-se, când 
vezi că toţi se înroşesc cu împărtășirea cu Cinstitul Sânge al 
lui Hristos" din mâinile preotului? „Mai socotești oare, că 
te-ai mutat dintr-o dată în cer, că ai scos din suflet orice gând 
trupesc şi că priveşti numai cu sufletul gol şi cu mintea curată 
cele din ceruri? O, minune! O, iubire de oameni a lui 


rost nr. 16 


glasul monahilor 


Dumnezeu! Fiul, Care stă sus cu Tatăl, este ținut în clipa 
aceea în mâini“ de țărână, în mâinile preotului. „și Se dă pe 
Sineși tuturor celor ce voiesc să-L sărute şi să-L primească “ 
prin aceleași mâini ale preotului („Despre preoție“ III, 4). 


Coboară cerul pe pământ 


Cu aceste aurite cuvinte mi-a învăpăiat sufletul părintele 
nostru loan, dascălul pocăinței și dulceața Bisericii. De aceea, 
părăsind cu bucurie împărăteasca cetate, m-am îndreptat spre 
Siria ca să mă adăp din râul cel plin de apele Duhului care în 
pustie a izvorât. Acest râu — Sfântul Efrem Sirul, m-a albit cu 
apele înţelegerii şi cunoștinței celei curate, zicându-mi: „toți 
Să cinstim, toți să fericim pe cei ce au treapta cinstitei preoții, 
cunoscând cu dinadinsul, că dacă cineva pe prietenul Împăra- 
tului îl iubește, pe acesta cu mult mai mult îl iubeşte Împăratul. 
Deci să iubim pe preoții lui Dumnezeu, căci prieteni ai însuși 
Celui bun sunt și mijlocesc pentru noi şi pentru lume. 
Cinstește pe preoți împlinind porunca lui Iristos care zice: 
cel ce primește prooroc cu bucurie întru nume de prooroc, 
plată de prooroc va lua. lar dacă nu ştii, de este vrednic de 
treaptă cel sfințit preot sau de nu este vrednic, pentru porunca 
lui IIristos să-l cinstești!“ („Cuvinte şi învățături“, Cartea a 
treia, Ed. Bunavestire, Bacău, 1996, pag. 19-20). 

Lăsând în urmă pustiul Siriei ce înflorea asemeni unui 
crin, m-am întors prin Episcopia Filadelfiei (Asia Mică). Aici 
m-am întâlnit cu plăcutul lui Dumnezeu ierarh Teolipt care, 
parcă ştiindu-mi dinainte neliniștea sufletului, a turnat peste el 
balsamul tămăduitor al cuvintelor sale: „De alergi la un preot 
dreptcredincios, la Eristos alergi, pe Iristos Îl cinstești, pe 
Hristos Îl primeşti“. N-am îndrăznit cu acest prilej să ocolesc 
strălucitul oraş al Niceii unde avut loc întâiul Sinod ecumenic 
(325). Aici, m-au întâmpinat cuvintele fericitului Teofan, 
Episcopul cetăţii, cuvinte care m-au mișcat mult, înțelegând și 
de această dată pronia călăuzitoare a lui Dumnezeu: „Mâinile 
preotului sunt ca două lingurite dumnezeiești prin care se 
hrănesc mădularele Bisericii“ cu Trupul şi Sângele Mielului 
Celui înjunghiat pentru viața noastră. 

Părăsind Niceea, am ajuns în de Dumnezeu păzita noas- 
tră Patriarhie unde, așa a vrut Dumnezeu, m-am izbit de fru- 
moasele cuvinte ale părintelui Dumitru Fecioru, osârdnic tra- 
ducător al cuvintelor Sfinţilor Părinți în „limba vechilor 
cazanii““: „Mare și înfricoşată taină! Dumnezeu Se lasă ţinut de 
mâinile omenești ale preotului. Preotul se apropie de Dum- 
nezeire“, căci „de fiecare dată când slujeşte Sfânta Liturghie, 
preotul coboară cerul pe pământ. Cu mâinile lui de tină şi cu 
glasul lui de om, aduce pe Dumnezeu pe Sfânta Masă de pe 
tronul slavei Sale din ceruri“. „Preotul este trup, este sânge, 
este carne și oase, dar are putere mai mare ca un arhanghel. În 
fața mâinii lui, cu degetele închipuind semnul Sfintei Cruci Și 
făcând semnul Sfintei Cruci, diavolul fuge, păcatele se şterg, 
lanțurile cad, lacrimile se usucă, sufletele se slobozesc și 
pleacă luminate, ușurate, vesele, fericite“. „Și nu mă minunez 
atâta că cei mari ai pământului se pleacă și îngenunche în fața 
preotului, cât mă spăimântez că Împăratul împăraților, 
Domnul Domnilor, Se pleacă preotului și-i face voia lui. 

Dau slavă lui Dumnezeu că mă aflu din nou în necropola 
Muşatinilor din Rădăuți, lângă moaștele plăcutului lui Dum- 
nezeu ierarh Leontie! Aici, îmi sună încă în urechile sufletului 

glasul nemuritorului dascăl al pocăinţei, Arhimandritul Teodor 
Pavlo (15 august 1996), fostul povățuitor duhovnicesc al 
obştii de aici. Parcă îl văd cu ochii minții cu ce zel, cu ce 
râvnă, cu ce dragoste de Dumnezeu ne povăţuia pe calea mân- 
tuirii! Îndrăznesc să spun că o făcea „cu duhul și cu puterea lui 
Ilie“ (Luca 1, 17)! Parcă se coborâse din icoana frescă a tutu- 
ror sfinților! Parcă se desprinse din ceata Proorocilor şi — 
foarte popular, așa cum era — ne spunea în timp ce ne miruia: 
„Acu' văd că unii sărută mâna preotului, alții nu...Da” ce?! 
Credeţi că noi avem nevoie să ne sărutați dumneavoastră 
mâna?... Dar eu mă gândesc că dumneavoastră vă folosiți 
sărutând mâna preotului; căci preotul umblă cu cele sfinte, 
săvârşeşte Sfintele Taine...“. Acestea și multe altele ne spunea 
retrăgându-se la locul lui; acolo, în ceata proorocilor 
propovăduitori, care, parcă era nedeplină fără el... Cred că de 
la o bucată nu l-au mai lăsat profeții să coboare!... 


Dumnezeieștii cleşti ai serafimului 


Rămânând în acest spaţiu ascetico-liturgic și istoric toto- 
dată, în care voievozii coboară din tabloul votiv, iar sfinții din 
icoane, pentru a se uni în rugăciune cu obştea pravoslavnicilor 
creştini, l-am auzit pe Vlădica Gherasim predicând în urma 
săvârșirii unei hirotonii în preot. Printre altele, Prea Sfinţia Sa 
asemăna mâinile preotului cu mâinile Prea Sfintei Născătoare 
de Dumnezeu. Căci, după cum acesteia i-a fost dat să poarte 
pe braţele sale pe Cel nepurtat, să cuprindă cu palmele pe Cel 
necuprins cu mintea nici de puterile îngerești, în același fel, și 
preotului i s-a dat, nu numai să țină în palmele sale pe Cel ce 
ține cu palma toată făptura, pe care cu dumnezeieştile Lui 
mâini a plăsmuit-o, ci i-a fost dăruit preotului chiar să-L 
Junghie şi să-L jertfească, împărtășindu-ni-L nouă „spre 
iertarea păcatelor şi spre viaţa de veci“. 

Spre adeverirea deplină a celor scrise, îndrăznesc a cita aici 
din ritualul Sfintei Liturghii: „lar preotul, sfărâmându-L în 
patru părți, cu luare-aminte şi cu evlavie, zice: Se sfărâmă și se 
împarte Mielul lui Dumnezeu, Cel ce se sfărâmă și nu se des- 
parte, Cel ce se mănâncă pururea și niciodată nu se sfârşeşte, 
ci pe cei ce se împărtășesc îi sfințește“. (Liturghier , Ed. Inst. 
biblic și de misiune al B.O.R., Bucureşti, 1995, pag. 162). 

Așadar, nu vom cinsti oare cum se cuvine dumnezeieştii 
clești ai serafimului văzut de Isaia (Is. 6, 6), care ne curățesc 
de zgura păcatelor cu Cărbunele cel înțelegător, Hristos, 
Dumnezeul nostru? Vom săruta deci mâna distinselor doamne, 
pentru că aşa ne învaţă doamna Aurelia Marinescu în „Codul 
bunelor maniere“, iar mâinile Stăpânei noastre, Născătoarea 
de Dumnezeu, Doamna noastră, a tuturor, mâinile bătrânului 
şi dreptului Simeon, cu care asemenea sunt mâinile preotului, 
nu le vom săruta?! 

Să pătrundem dar, dragi cititori și iubiţi frați în Domnul, 
cuvântul Mântuitorului lisus Hristos adresat Sfinților Săi 
Ucenici și Apostoli și, prin aceştia, urmașilor lor legitimi, epis- 
copilor și preoților: „Cel ce vă ascultă pe voi pe Mine Mă 
ascultă, și cel ce se leapădă de voi se leapădă de Mine... Cine 
primește prooroc (preot, în virtutea slujirii profetice pe care o 
exercită din încredințarea Mântuitorului — n. n.) în nume de 
prooroc plată de prooroc va lua, și cine primește pe un drept 
în nume de drept răsplata dreptului va lua.“ (Luca 10, 16; 
Matei 10, 41). m 

Sufletul nostru, fiind plăsmuit 
de Dumnezeu, are nevoie de 
cuvântul Lui, de poruncile Lui. 
Necazul cel mare este că foarte 
adesea se mulțumește cu cuvinte 
omenești, găunoase și îngâmfate. «Dar în 
zadar Mă cinstesc [oamenii], învățând 
învățături ce sunt porunci ale oame- 
nilor» (Mt. 15:9). Pentru a nu ne amăgi 
în deșert cu cuvinte omenești e nevoie să 
pricepem ce cere Dumnezeu de la noi. 





Ierodiacon LAVRENTIE 





Orice om râvneşte să fie virtuos în tot ce face, fie el 
păgân, fie creştin. Dar nu orice râvnă este bună. Cel ce nu 
călătorește cu luare-aminte pe calea cea strâmtă a 
Evangheliei e în primejdie să se abată de la ţintă, să nu 
ajungă la limanul dorit al împărăției cerurilor. Viaţa în 
Hristos se dobândește cu trudă și cu luare-aminte. Deci tot 
cel ce viețuiește în chip distrat, fără atenția cuvenită nu 
ajunge decât pe coclauri. 

Pentru a ne face cetăţeni ai împărăției cerurilor trebuie 
să ne purtăm în chip potrivit cu această împărăție. Dar pen- 
tru început suntem ai lumii, lumești și ne purtăm ca atare. 
Lumea are și ea atracțiile ei, virtuțile ei şi se impune să le 
înfruntăm cum se cuvine. 

Dragostea, bunătatea, blândeţea, dărnicia, hărnicia, 
priceperea şi multe alte virtuţi le are şi lumea. Cum să ne 
raportăm la ele ca să le depășim? Căci zice Hristos: «De nu 
va prisosi dreptatea voastră mai mult decât a cărturarilor şi 
a fariseilor nu veţi intra în împărăția cerurilor» (Mt. 5:20). 
Virtuţile sunt, așadar, păgâne, fără de Dumnezeu, fie ale 
necredincioșilor, fie ale ereticilor, fie ale creștinilor igno- 
ranți, dar sunt și creștine, plăcute lui Dumnezeu. Toate 
acestea sunt bune şi folositoare, dar nu toate mântuitoare. 
Nici una nu-i de lepădat, dar unele duc la un folos vremel- 
nic, altele la unul veşnic. Sunt bune toate! pentru că aduc o 
oarecare ordine; dacă ar fi doar fărădelegile n-am mai putea 
trăi defel. Dar, cu toate că sunt bune toate, doar cele cu 
adevărat creștine ni-L dau pe Hristos, Care e ascuns în 
poruncile Lui. De-L căutăm pe Hristos trebuie să păzim 
cuvântul Lui, nu altul şi mai trebuie să înfruntăm corect 
amăgirea virtuților păgânești. 

Toţi avem virtuți. Chiar și cei mai notorii păcătoşi se 
laudă cu unele calități ale lor: hărnicie, bunătate, întrajutorarea 
aproapelui... Însă ce folos avem din acestea? Ne dau ele viaţă, 
putere, biruință asupra morții? Sau aduc în suflet doar o palidă 
mulțumire de sine şi îngâmfare pentru lucruri de nimic? 


| Adică cele ce sunt virtuţi, nu doar fățărnicii evidente. 

Da la vVireuii pispiina 
ja Viriuiii sragiina 





Virtutea care nu-i de la Hristos 


Să vedem mai de aproape virtuțile păgânești. Orice 
virtute care nu e de la Hristos mândreşte. Omul se crede pe 
sine bun, curat, drept, iubitor, cinstit ș.a.m.d. Așa și este; 
însă are și foarte multe neputințe pe care nu le bagă în 
seamă sau nu le pune la socoteală. Se mulțumește să fie 
doar din când în când drept și cinstit, iar de cele mai multe 
ori răutăcios, prefăcut, viclean. Aceasta înseamnă că, de 
fapt, nu e nici pe departe bun, ci cu scăderi multe. De cele 
mai multe ori, când vrea să săvârşească un lucru bun, este 
biruit de păcat și nu izbutește să-l facă. Deci mai tare este 
păcatul decât virtutea. De fapt, nici conștiința nu-l slăbește, 
mustrându-l pentru păcatele sale; dar mai importante sunt 
în ochii săi virtuțile sale decât păcatele. Nu este aceasta 
orbire a minții? 

Duhovniceşte vorbind, oamenii „drepți“ ai acestei 
lumi nici nu cunosc ce este dreptatea și ce e păcatul. Există 
în astfel de oameni o dorință lăuntrică de a părea buni, fără 
greșeală şi fie se laudă, fie se smeresc pentru a atrage 
aprecierile altora. Filosofează mult despre păcat și virtute, 
dar în deșert, neștiind nici ce spun. Căci păcatul nu e o faptă 
oarecare rea, ci el e o putere (un obicei) ce a dobândit 
stăpânire asupra sufletului spre rău. Cineva poate că se 
mânie, urăște, e lacom, iubitor de argint, limbut, invidios... 
E tot timpul aşa? În toată vremea săvârşeşte păcatul? 
Bineînţeles că nu, ci doar când se ivește prilejul. Însă aceas- 
ta nu înseamnă că nu e în tot timpul păcătos, ci că starea sa 
de păcătoșenie, deşi e permanentă, se vădeşte din când în 
când în afară, dar înăuntru macină și roade de moarte sufle- 
tul. Așadar iată care e dreptarul sănătos al virtuţii: cine nu 
e tot timpul virtuos e spurcat de păcate, care îl rod mereu 
dinăuntru. El se aseamănă unui pește prins în năvod care se 
crede liber; dar, îndată ce vrea să fugă, vede că nu-i deloc 
liber. lar robia se dă pe față mai ales în momentele de ispită. 
«Dacă te arăţi slab în ziua strâmtorării, puterea ta nu este 
decât slăbiciune» (Proverbe 24:10). Aşa sunt virtuțile 
părelnice: dau impresia de dreptate celui ce le are şi chiar 
și celorlalți, dar nu au putere. 


Să tindem spre mai mult 


Însă, ce trebuie să facem noi, creştinii adevăraţi, dori- 
tori de mântuire? Să lepădăm aceste virtuți? Să nu mai 
căutăm să fim drepți, curați, fără de răutate? Aceasta ar 
însemna o înfrângere jalnică. În acest caz, credinţa nu mai 
este credință, nu ne schimbă, ci ne ticăloșește definitv. Ci 
noi trebuie să luptăm să agonisim cu adevărat dreptatea, 
dragostea, blândețea, înțelepciunea și toată virtutea. 

Abia când vom căuta să fim bine-plăcuţi cu dinadinsul 
lui Dumnezeu ne vom vedea slăbiciunile și patimile. Când 

dorim să împlinim poruncile lui Hristos se vădeşte neputin- 
ţa noastră, faptul că suntem pe tărâmul pierzării, nu al păcii. 
Atunci simţim puterea cuvintelor lui Hristos: «Fără Mine 
nu puteți face nimic» (In. 15:5), deşi nu ne stau înainte lu- 
cruri grele de înfăptuit, ci chiar firești: dragostea, seriozita- 
tea, nerăutatea... Noi înșine, depărtați de Dumnezeu, sun- 
tem o ruină, o casă părăsită, părăginită, fără de Stăpân. Fără 
cunoașterea de sine, fără cunoașterea faptului că sufletul 
nostru e mort fără Dumnezeu, nu vom prețui pe Hristos, 
nu-L vom dori. Dar, de ne vom cunoaște păcătoșenia prin 
luare-aminte la căderile noastre repetate, atunci se va 
aprinde şi pocăința, părerea de rău în inimă, care va căuta 
izbăvire, împăcare, îndreptare de la Dumnezeu. Atunci 
toată dreptatea o săvârşeşte omul pentru a îndupleca pe 
Dumnezeu, pentru a atrage mila Lui, nu pentru dreptatea 
însăși. În acest caz, chiar de ar avea virtuți nenumărate, 
având nevoie în continuare de mila și dragostea Domnului, 
nu se mulțumește cu ce a dobândit, dimpotrivă, adaugă vir- 
tute la virtute și nu pune la socoteală binele făcut, ci râvneș- 
te spre mai mult. Aceasta pentru că dragostea ce se naște 
pentru Dumnezeu, Cel ce dă viață, îndatorează și smerește 
inima şi omul nu mai vrea să se despartă prin păcat de 
Dumnezeu. Abia acest om se poate spune că e pătruns, îm- 
bibat de dreptate, care nu e alta decât harul Duhului, dra- 
gostea Tatălui, puterea lui Hristos, care înmoaie inima şi o 
umple de pace și-i dă putere spre bine, căci «roada dreptății 
se seamănă în pace de cei ce lucrează pacea» (lac. 3:18). 


Cât de simplu e cuvântul lui Dumnezeu! Ne cere să 
iubim, să fim buni, blânzi, pașnici, umiliți. Dar cât de greu 
poate fi împlinit! Ni se pare că nu-i mare lucru ce ne cere 
Dumnezeu și călcăm în picioare cuvântul Său. Dar, de l-am 
păzi, am vedea folosul și mărimea lui neajunsă. De aceea, 
pentru că noi disprețuim cuvântul cel bun al Evangheliei, 
Hristos fericește pe cei săraci cu duhul, lipsiți de mângâieri 
lumești, pe cei blânzi, pe cei doritori de dreptate, pe cei 
curați cu inima, pe cei ce rabdă orice necaz pentru dreptatea 
deplină, neștirbită. Deci fericiți sunt cei ce nu disprețuiesc 
poruncile, ci le iubesc și le păzesc și se înțelepțesc din ele. 
Însă fericirea acestora trebuie să înțelegem că aduce smere- 
nie și frică, după cuvântul: «Veselește inima mea ca să se 
teamă de numele Tău» (Ps. 85:10). 

Cât de departe este dreptatea cea fără de Dumnezeu de 
cele spuse. Nu aduce pace, omul nu e stăpân nici măcar pe 
această dreptate prefăcută, se fățărnicește, iubește fărădele- 
gea mai mult, nu poate fi drept pentru că nu-și află odihna 
în dreptate. Chiar și socotințele sale despre bine și rău sunt 
neclare, de suprafață, cu greşeală și tocmai de aceea con- 
fundă „binele“ său cu binele adevărat. Este cu adevărat o 
nefericire a cădea din dreptatea lui Dumnezeu și mai ales a 
o disprețui, alegând una părută. Măsura dreaptă a 
adevărului ne cere să nu ne mulțumim cu puţinele și fira- 
vele noastre virtuți, nici să le lepădăm și pe acestea, ci să 
râvnim virtutea cea adevărată, dătătoare de viaţă, pe care de 
o vom dobândi, vom face față asalturilor răului de tot felul. 





Sfântul Paisie de la Neamţ îi numește pe romano-catolici 
„ereticii cei depărtați și afurisiţi, şi lepădaţi de la Sfânta 


noastră Sobornicească și Apostolească Biserică a Răsăritului“. 


Sfântul Paisie de la Neamţ 


şi romano-catolicii 


„...Papa cel de la Apus, cu toţi cei 
ce îi urmează lui și cu toţi ereticii, pen- 
tru multele sale cele fără de număr 
eresuri împotriva lui Dumnezeu şi 
împotriva sfintei noastre credințe, afu- 
risit este, și depărtat, și ca un mădular 
putred tăiat de la Sfânta noastră Biserică 
a Răsăritului, și anatemei celei de veci 
dat. ȘI n-are nicidecum nădejde de mân- 
tuire, dacă nu se va întoarce iarăşi către 
Sfânta noastră  Sobornicească și 
Apostolească Biserică a Răsăritului.“ 

„Care împărtăşire avem către Papa 
şi Papa către noi? Care amestecare are 
Sfânta noastră Biserică a Răsăritului cu 
al Apusului Papă? Au care obștire 
(împărtăşire — n.ed.) are lumina cu 
întunericul? Au care împreunare are 
Hristos cu Veliar? Care, dar, împărtăşire 

are dreptatea credinţei noastre celei 
sfinte către fărădelegea eresului Romei? 
Au nu te vei rușina de cuvintele 
Sfântului Apostol Iacov, care grăiește: 
«Au izvorul dintr-un loc izvorăște dulce 
şi amar? Au poate, fraților mei, 
smochinul măsline a face? Au viţa viei, 
smochine? Așijderea, nici un izvor sărat 
a face și apă dulce.“ 

„...Împreună cu Biserica strig 
asupra ereticilor, și pe care i-a afurisit 
ea, şi eu îi afurisesc. Întrebu-te, dar: Au 
eretici sunt râmlenii cu al lor Papă? Bine 
ştiu că vei zice că sunt eretici. Şi de 
vreme ce sunt eretici, precum și 
adevărat sunt, atunci Sfânta noastră 
Biserică îi afuriseşte pe dânșii. Și pe 
care Sfânta Biserică îi afurisește şi eu, 
împreună cu Biserica, fiul ei fiind, îi 


afurisesc. Şi dacă eu, împreună cu 
Biserica, îi afurisesc pe râmleni, cu Papa 
al lor, pentru că sunt eretici, cu ce 
îndrăzneală tu, cu ce minte îndrăznești a 
grăi asupra mea că Papa într-acest chip 
mărturiseşte ca și mine? Întru adevăr 
acum am cunoscut că s-au împlinit 
cuvintele mele, pe care le-am grăit de 
tine: Că bătrân ești, dar cuvintele întru 
tine ai ca de copil. O! că dacă s-ar fi 
socotit ție și de la Dumnezeu ca de un 
copil. Însă ştiu că de aceasta înfricoşată 
va fi ţie întrebare de la Dumnezeu, dacă 
nu te vei pocăi cu osârdie...“ 

„Au mărturiseşte Papa într-acest 
chip...? Au nu hulește el la Preasfântul 
Duh, grăind că şi de la Fiul purcede? Și 
aceasta este a lui întâia și cea mai mare, 
şi cea mai grea ereticie. Dar cu nu 

mărturisesc aşa, ci numai într-acest fel: 
că de la singur Tatăl purcede Preasfântul 
Duh. Dar oare alte eresuri fără de număr 
nu are Papa? Și au nu este el aievea 
potrivnic şi vrăjmaş și împotrivă 
luptător asupra Sfintei noastre Biserici? 
Și pentru aceea, ca pe un mădular 
putred, l-a tăiat pe dânsul de la sine 
Sfânta noastră Biserică și, ca pe un 
eretic, l-a dat veșnicei anateme.“ 
„Acum dar, iar te întreb [...]: eretic 
este Papa? Dacă vei zice că este eretic, 
bine grăieşti, că așa este. Dacă el este 
eretic, precum și adevărat este, aceasta 
foarte tare să iei aminte: că nu pentru 
faptele lui cele rele, ci pentru credința 
lui cea rea, adică pentru eresurile lui. Și 
pentru împotrivitoarea lui urmare asupra 
Sfintei noastre Biserici (precum eu în- 
destul ţi-am arătat), Sfânta noastră Bise- 
rică a Răsăritului l-a afurisit pe dânsul și 
de la sine I-a lepădat, și anatemei l-a dat. 
Deci dacă pentru credința lui cea rea 
Sfânta noastră Biserică l-a dat pe dânsul 
anatemei, precum este adevărat, apoi cu 
care îndrăzneală tu, cu ce minte îndrăz- 
nești a grăi pentru un așa de mare eretic 
şi potrivnic al Sfintei noastre Biserici că 
el «toate poruncile Bisericii le crede 
cum că sunt adevărate și zice așa: 
Anatema cine nu crede»? Dar dacă ar fi 
crezut el pe toate poruncile Sfintei noas- 
tre Biserici, precum tu grăiești, atunci 
n-ar fi fost el eretic, ci ar fi fost una cu 
Biserica noastră și nu l-ar fi afurisit pe 
dânsul Sfânta noastră Biserică. Dar dacă 
el este arătat eretic și vrăjmaș al Sfintei 
noastre Biserici a Răsăritului, atunci 
dovedit este că nu crede nici decum nici 
unor porunci ale Sfintei noastre Biserici 
şi pentru aceasta și Sfânta noastră 
Biserică îl dă anatemei pe dânsul pentru 
credința cea rea și pentru eresurile lui.“ 
„Pentru că tuturor aievea s-a arătat 
că nu crede Papa sfintelor porunci ale 
Sfintei noastre Biserici, ci încă și 
huleşte, şi este eretic, şi dovedit 
potrivnic sfintei noastre credințe celei 
fără de prihană. Și pentru aceasta și din 
Sfânta Sobornicească şi Apostolească 
Biserică a Răsăritului, ca un mădular 
putred s-a tăiat și este dat afurisirii.“ 
„Crezi cuvintelor Sfintei Scripturi, 
după cum grăiește Sfântul Apostol 
Pavel: «Un Domn, o credință, un botez» 
(Efeseni 4,5)? Știu că vei răspunde că 
crezi. Dar dacă crezi, să știi că una este 
adevărata noastră credinţă creștinească, 
pe care o ţine Sfânta noastră Soborni- 

cească şi Apostolească Biserică a 
Răsăritului, iară celelalte credințe toate 
sunt mincinoase și neadevărate și se 
cade a le numi pe ele eresuri, iar nu 
credință, de vreme ce una este a noastră 
adevărată credință a Bisericii Răsăritu- 
lui. Şi cine nu crede aşa precum crede 
Sfânta noastră Sobornicească și Aposto- 
lească Biserică a Răsăritului, acela 
măcar de ar fi împlinit şi toate poruncile 
lui Dumnezeu, măcar și minuni de ar fi 
făcut, măcar și pe morţi de ar fi înviat, 
antihrist este și înșelător, și eretic, și afu- 
risit. Și unul ca acesta nu are nicidecum 
nădejde de mântuire, dacă nu se va 
întoarce către Sfânta noastră Biserică.“ 

„lar dacă ar fi făcut Papa poruncile 
Bisericii sale, oare i-ar fi lui nădejde de 
mântuire? Și oare se duce la Dumnezeu? 
Dacă vei zice: că dacă va face Papa po- 
runcile Bisericii sale, se va duce la Dum- 
nezeu, atunci care va fi mai rea decât 
această hulă? Dacă cineva așa va îndrăz- 
ni a zice, unul ca acela îşi huleşte cre- 
dința sa, iar pe cea ereticească o laudă. 
Pentru că una este sfânta credinţă a noas- 
tră, a Bisericii Răsăritului, întru care este 
mântuirea. și fără de această credință, 
nimeni nicidecum nu poate a se mântui.“ 

„Dar cum vei învăța tu pe ucenicii 
tăi, ca drept să știe de sfânta credință și 
de mărturisire, dacă și singur de dânsa 
nu știi? Au într-acest chip înveţi și pe 
ucenicii tăi de sfânta credință, ca și pe 
mine? Au așa le grăiești lor, zicându-le 
așa: «Să știți, fraților, că și Papa crede 
toate poruncile Bisericii cum că sunt 
adevărate, și grăieşte așa: Anatema cine 
nu crede. Dar pentru că nu le face, se du- 
ce la dracul»? Au într-acest fel le dai lor 
tare şi neclătită întărire de sfânta credin- 
ță, grăindu-le «că și Papa toate poruncile 
Bisericii le crede»? Au adevărată este 
această învățătură a ta? Acest fel de aur 
şi de argint le dai lor, ca să facă negu- 
țătorie duhovnicească? Dar dacă ei acest 
fel de aur şi de argint al tău dat lor de la 
tine, îl vor arăta altora, au nu vor scuipa 
toți, grăind că aurul tău acesta nu este 
curat? Ci mincinoasă și împotrivitoare 
asupra Sfintei Biserici este învățătura ta. 
Că Sfânta Biserică afurisește pe Papa 
pentru credinţa lui cea rea...“. 

„Pentru că şi eu am mers către 
duhovnicii Sfântului Munte și le-am 
spus lor pentru această învățătură a ta. Și 
ei, ca niște oameni plini de darul 
Duhului Sfânt şi fii fiind ai Sfintei noas- 
tre Biserici a Răsăritului, așa mi-au 


răspuns: că Papa nu crede poruncile Bi- 
sericii noastre, ci încă și hulește asupra 
credinței noastre, și este eretic și vrăj- 
maș al Sfintei noastre Biserici, și pentru 
aceea este dat anatemei de dânsa. Ia 
vezi... cum mă învaţă duhovnicii Sfân- 
tului Munte? Și eu această învățătură a 
lor o primesc ca de la Duhul Sfânt“. 

„Acum dar îți descopăr ţie, pentru 
groasă prostimea ta, ca să înţelegi că 
ereticii fac după cum ei cred, numai că 
pentru acesta mai amar își vor primi lor 
muncă. Papa aşa crede, că sâmbăta tre- 
buie să se postească, și pentru aceea și 
cu fapta împlinește credința sa, și 
posteşte sâmbata. Papa așa crede, cum 
că cu azimă trebuie a liturghisi, și pentru 
aceea şi cu fapta așa face și cu azimă 
face a sa Liturghie. Papa așa crede, că 
trebuie de rânduiala Bisericii lui organa 
ŞI muzică, şi pentru aceea și cu fapta 
credința sa cea batjocorită o împlineşte 
şi în Biserica sa cu organa şi cu muzică, 
ca într-o cârciumă se veselește... Au nu 
vezi că Papa așa face după cum și crede? 
Dar oare pentru aceasta va fi el 
blagoslovit? Așijderea și toți ereticii așa 
fac după cum și cred, și oare pentru 
aceasta vor fi ei blagosloviți?“ 

„Sfânta noastră Biserică pe ale 
ereticilor cărți nu le primește, pentru că 
ereticii din întunecarea diavolului au 
scos cărți pentru înșelarea pravoslavni- 
cilor creștini. și pentru aceea este porun- 
ca bisericească ce grăieşte așa: «cărțile 
ereticilor a nu le citi, nici cu dânșii a 
vorbi“. 

„Papa, măcar de ar face el și toate po- 
runcile lui Dumnezeu, măcar și pe morţi 
să-l învie, nu-l este lui nădejde de mân- 
tuire, pentru că el este eretic și afurisit.“ 

„Acum te întreb, omule: Oare 
Sfinții Părinți învaţă despre eretici că 
pentru lucrurile lor cele rele le poate fi și 
lor nădejde de mântuire, precum le este 
creștinilor? Nu, nu, nicidecum, să nu fie 
una ca aceasta. Că Sfinţii Părunţi așa ne 
învaţă pentru eretici: Că ereticul, măcar 
şi toate poruncile lui Dumnezeu de va 
face, în veacul veacului va pieri. Pentru 
ce? Pentru că nu are dreaptă credință. 
De aceea, nu le este lor nădejde de mân- 
tuire. Că grăieşte Sfântul Atanasie cel 
Mare, Patriarhul Alexandriei: «Cel ce 
vrea a se spăşi (a se mântui — n. red.) mai 
înainte de toate i se cade lui a ţine sobor- 
niceasca credință, pe care, dacă cineva 
nu o va păzi întreagă şi fără prihană fără 
de toată îndoirea, în veac va pieri.“ m 


rost nr. 16 


semnal editorial 


sf 


Lusra)ras) - cartea fere- 
strelor spre tine însuți (2) 


Dumitru MANOLACHE 





Ne-ajunge, dramatic, din urmă, 0 
vârstă când tăișul ascuțit al unei 
întrebări, aparent banale, reclamă un 
răspuns dureros, dar curat ca țipătul 
unui nou născut. Răspuns împlântat 
până-n prăsele în carnea de lumină a 
trupului propriei noastre sincerități. 
„Încotro? “ — iată întrebarea ce se-nfi- 
ge în coasta sufletului, așteptând 
răspunsul. Lacrimi sau zgură? 
Lumină sau întuneric? Dumnezeu sau 
Diavol? Paradoxal, toate răspun- 
urile ţin de dat-ul fundamental, din- 
tru începuturi, omului: Libertatea 
deplină de a alege. Cornel Constantin 
Ciomăzgă a căutat răspunsurile în 
Lucrarea — cartea sa apărută recent. 
Încercăm să decriptăm drumurile 
Lucrării,  descifrând experienţele 
trăite de personaje. 


Supliciul unei veritabile 
penitenţe martirice 


Iohanna, tânără smerită, cu dra- 
goste de Dumnezeu; „Lagărul Scroafei“ 
îi devine temniţă; transformă claustrarea, 
asemănătoare „pelagrei exilului supli- 
cial“ al Sfintei Maria Egipteanca, într-o 
veritabilă penitență martirică; după șapte 
ani este luminată „acolo în sălbăticie, sub 
acele înegurate ziduri“, de Dumnezeu, 
care-i desluşeşte „înțelesurile penitenței 
sale“; multe lucruri despre credință şi le 
amintește din conversațiile purtate 
cândva cu Toma, prietenul său, care 
ajunge, în cele din urmă, preot, unul din 
ucenicii părinților de la Catacombă; după 
15 ani este eliberată, exorcizată, botezată 
şi primită în Biserica Ortodoxă, 
renăscându-se a doua oară; intră cu 
bucurie firească în viața monahală, 
devenind mai întâi rasofora Isidora, apoi 
maica Siluana, care se va retrage în 
schivnicie, chiar în ziua în care mama ei 
intră în mănăstire; încearcă să-și apere 
mama la proces; „Mirul și smirna izvorau 
parcă din groapa adâncă de peste doi 
metri pe care o săpase lohanna în toți anii 
aceea, adăpostindu-se acolo de gerurile 
iernilor intolerante“, spune autorul; 
„Acolo înăuntru aveam să mă dumiresc, 

înțelegând cum a trudit Dumnezeu cu 
mine“, mărturiseşte lohanna. 


Martorul ce gustă 
din fructul Satanei 


Leon, groparul satului; „omul care 
pregăteşte nedantelatele așternuturi“ ale 
„descătușabilelor adormiri“; simulează o 
surdo-muţenie, ajungând astfel să știe 
„cele mai multe și neștiute fapte și lucruri 
din Culmea cu Arini“; rămâne fidel 
Bisericii „care m-a așteptat tot timpul 
până azi, începând cu Taina botezului“. 
Pe 29 august, în ziua Tăieri Capului 
Sfântului loan Botezătorul (zi în care 
Leon taie capul daimonului din el), după 
predică, se mărturisește în fața credincio- 
șilor;, are coşmaruri noaptea şi spaime pa- 
roxistice. „Acum am înţeles cât de greu 
se rupe alianța cu Satana“, recunoaște el. 

Leon este tăinuitorul, deţinătorul 
perfect al secretelor, martorul etern. Cel 
ce vine din preistorie. ÎL întâlnim în 
Căluș, deţinătorul tainelor. Și, totuși, în 
Lucrarea, altul. Cel ce gustă din fructul 
amăgitor al Satanei. Claustrat în 
propria-i tăcere păcătoasă, de care are 
puterea să se rupă, mărturisindu-se; sal- 
vat de credinţă. 


Cumulul 
rătăcirilor lumii 


Chinezul este Maestrul, francma- 
sonul și marele magician ce operează, ri- 
tualic, o dată pe an, Praznicul Negru, în 
care apar Piticii de foc, personajele Praz- 
nicului; a cunoscut toate valorile Bi- 
sericii, pe care însă, le-a părăsit, operează 
ca magician, cu cheia universală a artelor 
magice, care este cheia tuturor vechilor 
dogme religioase, a Cabalei și Bibliei, 
Clavicula lui Solomon, cu forța „tetra- 
gramei“ și a „pentagramei“; prin ele 
înlănțuie norii aerului, spiritele focului, 
spectrele apei și fantomele pământului; 
prin ritualul Praznicului Negru, „minţile, 
cugetele şi inimile lor (ale celor prezenți 
la ritual n.n) fuseseră supuse testelor 
morții; un exercițiu prelung de înaltă 
magie și cu prezenţa unor duhuri foarte 
agresive; în timpul ceremoniei, apare „o 


repriză de aproape un ceas, cu zgomote 
foarte ascuţite și cu explozii ample. Mulţi 
au început să țipe, unii au leşinat, alții au 
fugit...mirosea a catran pucioasă și trotil““; 
Piticii de foc sunt niște „gheme incendi- 
are““; la finalul Praznicului „era o stare de 
rău absolut și definitoriu...mulți delirau, 
alții se ghemuiseră și gemeau“; pentru 
Chinez, magia era o pasiune, pornită 
dintr-o dragoste neîmpărtășită plenar 
pentru Amalina Sanchez, o iluzionistă pe 
care a iubit-o, dar care l-a părăsit; după ce 
a pierdut-o, și-a lăsat barbă și plete, 
semănând cu un bătrân chinez; cunoaște 
secretul lui Leon; pleacă precipitat și 
enigmatic din Templu; după trei ani îi 
trimite lui Leon o vedere cu Schitul 
„Sfântul loan Botezătorul“ de la Iordan și 
următoarele  cuvinte:“Aici șezui și 
plânsu-mi !; îi mai spune lui Leon că 
„La descoperit pe Dumnezeu şi că 
nădăjduiește ca într-o zi să-și „înalțe 
chipul la asemănare“. „Aici învăţ să mor 
în fiecare zi şi să renasc asemeni“. 
Chinezul cumulează cele mai mari 
rătăciri ale lumii de astăzi, din ce în ce 
mai secularizată. Trauma adâncă, rana 
sângerândă numărul unu a societății con- 
temporane, semn al ceasului apocaliptic 
ce se apropie. Să fie el Lucifer ? Să fie el 
cel trimis în pustie, ispititor al Fiului lui 
Dumnezeu, să-ncerce pe pielea lui 
lucrarea propriilor plăsmuri ? lată para- 
doxul ce poate răsturna lumea. Soluția 
împăcării omului decăzut cu Dumnezeu. 
Salvabil, oare ? Să aibă el puterea pe- 
nitenței, să îngenunche la picioarele Mult 
Prea lertătorului Stăpân ? Să poată fi 1er- 
tat el, uzurpatorul Tronului Ceresc ? Se 
pare că da, căci la Bunul găsește iertare 
oricine învaţă să moară în fiecare zi, pen- 
tru a renaște asemeni. lată puterea lui 
Dumnezeu. lată victoria Binelui asupra 
Răului. lată daimonul învins. Dovada 
supremă a unicității Stăpânului Lumii. 
lată Împărăţia Mielului. lată-l pe om 
întors la Dumnezeu. lată calea pe care, 
chiar și cei îndrăciți, vindecându-se, o pot 
urma. Iată dovada Raiului. Viaţa veșnică. 
Chinezul din Lucrarea se va mântui, 
pentru că până la urmă a redobândit va- 
lorile Bisericii. A ieșit din Templu din 
mal — spațiu claustrant — la suprafață, 

alegând până la urmă, lumina 
Adevărului. Adică pe Dumnezeu, 
salvându-se astfel. 


Femeia care și-a împuţinat 
şansa defecundării răului 


Daria Aron, soţia doctorului David; 
femeia victimă, claustrată într-o dragoste 
neîmpărtășită, care, din cauza ispitei, 
duce „o viață machiată, iar «sensurile ei 
sacre» sunt într-o deturnare perpetuă“; 
trăieşte lângă David (nume cu evidente 
conotaţii veterotestamentare) „sublimul 
şi supliciul egal“, împuţinându-și „tot 
mai mult șansa defecundării răului. El mă 
iubeşte fără iubire și mă deține fără să mă 
aibă. Trăim frumos, mortificându-ne su- 
blim“; trăiește o dragoste iluzorie cu 
Leon; conștientizează rătăcirea și de 
aceea simte nevoia de a se mărturisi, lu- 
cru pe care-l spune autorului; acesta des- 
coperă în gestul fumatului ei lucrarea dia- 
volului, care, cunoscând simbolistica ce- 
lor trei degete strânse în gestul închinării 
— întruchiparea Sfintei Treimi — „AL cari- 
caturizează pe Dumnezeu“, iar fumul 
slobozit adumbrește „fumul smirnei și al 
tămâii binemirositoare“; spovedindu-se 
unui duhovnic care-i propune „o mică 
escapadă“ Daria (cea care „se dăruieşte“) 
se indignează profund; la recomandarea 
autorului, se spovedeşte la Avva Damas- 
chin, duhovnic cu har, de la care iese 
„vărsând lacrimi“ și încă suspinând; do- 
bândește căința adevărată bineprimită la 
Domnul. Când află despre secretul lui 
Leon, mărturisește: „sunt între lucididi- 
tatea restauratorie și între confuzia desta- 
bilizatoare. Între Diavol şi Dumnezeu, 
vai, nu sunt decât «da»-urile și «nu»-urile 
mele indecise““; în lupta cu daimonul, ce 
vizează pierderea sau recâștigarea sufle- 
tului, încearcă o sinucidere, înghițind mai 
multe pastile cu whisky. Aflându-se în 
stare gravă, David, soțul ei, este cel care 
va trebui să hotărască dacă Daria va mai 
rămâne conectată sau nu la aparatele care 
o ţin în viață. Îşi revine miraculos, dar cu 
o paralizie generală; reuşeşte să poves- 
tească cum a fost salvată de Dumnezeu, 
Care a pus în lupta cu Satana, „ca stavilă 
jertfa a doi mucenici: Hrisant și Daria, 
martiri din timpul împăratului Nume- 
rian“. În cele din urmă, pleacă la Dom- 
nul, după mărturisirea cu lacrimi și după 
primirea Sfintei Împărtăşanii. 

Doctorul David Aron, soțul Dariei; 
personaj şters, închis în propria-i ne- 

putință de comunicare a sentimentelor, 
incapabil să înțeleagă că dragostea este 
fundamentul oricărei căsnicii; cauza reală 
a rătăciri Dariei; rămas singur în cimitir, 
după înmormântarea Dariei, rostește 
reparatoriu, suspinând: „Dariaa, ia-mă cu 
tine Dariaa !; rătăcit de sine și de Bunul, 
trăieşte în speranța împăcării cu 
Dumnezeu. 


Războiul dintre legea 
duhului și legea cărnii 


Ex-colonelul Bivol, personaj ce 
simbolizează o anumită castă reformată, 
după evenimentele din decembrie 1989, 
în țara noastră; în fiecare an, după 15 
august, adică după Sărbătoarea Adormirii 
Maicii Domnului (România este Grădina 
Maicii Domnului !) „desface un butoi de 
vin vechi, „în proba bătrânului“ — refu- 
lare a unei existenţe izolate — o petrecere 
daimonică, pentru „consolidarea 
relațiilor mai noi“. Trăieşte totuși sin- 
gurătatea unei vechi dureri: îndepărtarea 
de copiii rezultați dintr-o fostă căsătorie. 
Legea compensării, restauratoare a 
echilibrului divin, pune în celălălt taler al 
balanței o altă alternativă la calea urmată 
de colonel: fata, Despina, plecată departe 
de casă, căsătorită la Amsterdam; fiul, 
Teodor „nu a putut privi lumea aceasta 
aflată sub spectrul păcatului și a ales dru- 
mul lui Teofan, spre a o privi din per- 
spectiva harului“. 
Așadar, Teodor ajunge în 
Muntele Athos, se 
călugărește, devenind 
părintele Teofan, 
înrolându-se în „războiul 
dintre legea duhului și 
legea cărnii““; se întoarce 
în țară, angajându-se în 
acest război cu dai- 
monul, care „şi-a început 
activitatea finală, prin 
înaintemergătorii lui 
(printre care s-a aflat și 
tatăl lui n.n) plasați peste 
tot în societatea contem- 
porană, aplicând, iată, 
planul corupțiilor sale 
nimicitoare și prin for- 
mula aceasta subtilă a 
idolatriei selective“; 
spune despre România 
că „ceasul acestei țări nu 
a sosit încă. Dar ea este 
pregătită pentru cel mai 





important moment al istoriei umanității, 
cu tot ce trebuie pentru a transla din rolul 
de cenușăreasă în cel de alteță““; crede că 
singura intervenție eficientă spre a curma 
acest declin „al umanității“ revine 
Bisericii; 


Lucrarea nevăzută 
a părinților 
Sfintei Catacombe 


Descoperim în Lucrarea lui Cio- 
mâzgă, lucrarea nevăzută, dar prezentă, 
simțită, pe toată desfășurarea eveni- 
mentelor, a iluminaților părinţi, care duc 
viaţă isihastă în Sfânta Catacombă, pen- 
tru rugăciunile cărora Dumnezeu mai 
ține încă în pace și echilibru destinul 
acestui neam. Slujitori ai altarului 
străbun, unul dintre cele trei mari altare 
ortodoxe ale lumii, situat în trunghiul 
spiritual Ierusalim — Muntele Athos — 
Carpaţii României. 

Avva Haralambie, este cel mai 
înaintat în vârstă, dintre slujitorii Sfintei 
Catacombe; are nouăzeci și patru de ani 
ŞI viețuieşte în rânduiala Sfintei 
Catacombe de 33 de ani (vârsta Mântu- 
itorului — n.n.) nouă ani a trăi fără aco- 
periș şi intra în Sfânta Catacombă doar să 
liturghisească; nu a purtat încălțări 
aproape toată viața. Numai la bătrânețe, 
iarna, umblă cu picioarele înfăşurate în 
nişte piei; din martie până în decembrie, 


Cornel Constantin Ciomâzgă 

trăieşte într-o mică hrubă, aproape de 
intrarea în Sfânta Catacombă; a dobândit 
virtutea tresviei şi darul lacrimilor necon- 
tenitecare este „lumină din Lumină“; îi 
spune autorului că oferta de necomparat 
a creştinismului este „șansa infinită de a 
trăi viitorul în prezent. Căci Împărăţia 
Cerului poate începe încă din viața aceas- 
ta, precum argumentează Sfântul Simeon 
Noul Teolog“. 

Gheron Carp, un alt părinte din 
Sfânta Catacombă; a vieţuit în sihăstriile 
Sfântului Munte; la 87 de ani, se întoarce, 
în mare taină în ţară, „spre a vieţui unde- 
va, într-un loc osebit, în munți“; cunoștea 
cazul lohannei de șapte ani, când i-a fost 
revelat de Dumnezeu într-un vis, ca și 
Avvei Damaschin; 

Avva Damaschin duhovnicul Da- 
riei, prieten cu avva Haralambie, duhov- 
nicul autorului; preotul care, împreună cu 
Avva Gheron Carp de la Catacombă și cu 
pustnica Teodora de la Poiana Soarelui, 
s-a pregătit pentru întânirea cu lahanna; 


Locul sacru în care intri 
pentru a ieși renăscut 


Sfânta Catacombă nu este o 
plăsmuire, ci, o existență reală, pe care 
autorul a vizitat-o, după cum mi-a 
mărturisit. Loc sacru și tainic, unde, ne- 
încetat, de la 1360, și în prezent, locuiesc 
trei părinți români, fiecare având, la 
rându-i câte doi ucenici, care duc mai 
departe tradiția isihastă întemeiată de 
primii practicanți ai Rugăciunii Inimii pe 
aceste locuri: Cuviosul Pahonie, ucenic 
al Sfântului Grigorie Sinaitul; Cuviosul 
Ioan, trăitor pe lângă Sfântul Teodosie și 
Cuviosul Chirvasie, viețuitor în Athos pe 
lângă Sfântul Grigorie Palama; aici se 
slujeşte Sfânta Liturghie de trei ori pe 
săptămână; bisericuțele săpate în coastele 
peşterii sunt simple „şi pauper 


semnal editorial 


împodobite.Una are hramul Sfinților 
Apostoli Petru și Pavel, ia cealaltă hra- 
mul Sfântul Apostol Andrei“; întreaga 
viaţă din Catacombă se desfășoară con- 
form regulilor isihaste; Simbolistica 
Sfintei Catacombe reflectă concepția 
ortodoxă despre alcătuirea lumii și ceru- 
lui; locul în care, cel ce ajunge, intră pen- 
tru a ieşi renăscut. De aceea, pentru a 
pătrunde în Catacombă, străbați un tunel 
strâmt, aparent „rece, lucios și umed“, un 
uter ontologic, „calea cea strâmtă... prin 
care intri spre uimire, pentru a te întoarce 
deluvinat, într-o altă lumină“; această 
cale a fost străbătută și de autor; iată un 
parcurs spiritual exemplar ce te poate 
apropia de Dumnezeu; cobori de mână 
cu lisus în întunericul mormântului, care 
poate fi inima ta, pentru a te înălța apoi, 
odată cu EL, în Lumina Adevărului. Dar 
pentru asta, trebuie să vezi. Să vrei să 
vezi această Lumină: „semnele şi 
dovezile neîndoielnice, din care simte 
cineva că a început să vadă în sine rodul 
ascuns în suflet, sunt lacrimile cele multe 
ce izvorăsc nesilit“, spune avva Gheron. 
„ Până când nu primește cineva darul 
acesta, lucrare lui este încă în omul din 
afară și nu simte încă deplin lucrarea 
celor ascunse ale omului duhovnicesc“. 


Culmea cu Arini, tărâmul 
blestemat al ciorilor 
moarte 


În contrast cu lumina Sfintei 
Catacombe, Culmea cu Arini este 
zugrăvită în culorile sumbre ale păcatu- 
lui. Nu este de mirare că aici, deși la 
suprafaţă, „între locuri spre apus se ivea o 
imagine halucinantă. Mii de ciori moarte, 
stivuite meticulos, zăceau peste o înaltă 
vatră de pene negre ale fostelor păsări 
descompuse... Culmea cu Arini nu a avut 
şi nu are decât ciori moarte... Putrezesc 


„Și cu mine lucrarea aceasta a fost la fel“ 

„Se numeşte Lucrarea fiindcă este o lucrare cu fiecare personaj în parte, cu două dimensiuni pentru fiecare din- 
tre ele: lucrarea Daimonului şi cea a lui Dumnezeu. Este ca-n viață. Și cu mine lucrarea aceasta a fost la fel și dau 
slavă Bunului Dumnezeu că s-a milostivit să întrerupă orice parcurs al vieții mele, aducându-mă în schimb pe aces- 
ta, care este unul duhovnicesc, într-o formulă mistică deplină. Mistică, în sensul credinței, în sensul dorinței de a ne 
reîmprieteni cu Dumnezeu și de a trăi întru toate ale Sale.“ 

Cornel Ciomâzgă s-a născut la 28 martie 1956, în preajma Mănăstiri Neamţ. A lucrat foarte de tânăr în diferite 
munci, apoi a studiat regia de teatru şi film, iar, ca autodidact convins, a continuat cu studii de psihologie și teologie. 
A debutat sub pseudonimul Cornel Cupșa, publicând între anii 1980-1990 tablete satirice, eseuri și versuri. După 
1990, a lucrat în redacțiile mai multor publicaţii, la radio şi televiziune, obținând mai multe premii și distincții 
românești și internaționale. Este realizatorul primului format de talk-show din România. Din 2002 s-a retras vremel- 
nic în chiliile unor mănăstiri unde a realizat această Lucrare. 

greu, iar trupurile lor, culmea, nu 
împrăștie nici un iz supărător“. Tărâmul 
stârvurilor veșnice, locul în care 
blestemul face ca nici trupurile moarte să 
nu dispară; locul care trebuie exorcizat 
fundamental, printr-o jertfă salvatoare, 
exemplară; această jertfă este 
întruchipată de penitența martirică a unei 
fecioare. lohanna, prin jertfa sa, va salva 
Culmea cu Arini; locul curățit de blestem 
va renaşte în timp; Binele va învinge 
Răul; puterea lui Dumnezeu va fi restau- 
rată; lumea se va regăsi pe sine 
reaşezându-se în matca sa firească. 


Schimnicii pustiurilor din 
mijlocul lumii 


Încheiem aici modesta noastră 
descifrare a Lucrării lui Ciomâzgă — 
volum cu o desfășurare cinematografică 
a faptelor — nu înainte de a mai spune că, 
prin alcătuirea ei, prin tematica propusă, 
cartea se adresează, poate, în primul rând, 
celor din preajma sfintelor altare, unde 
ispita lucrează cu mai mult sârg, 
părinților de la care neamul, țara aceasta, 
pecetluită „în însăși profuzimea formulei 
treimice: despărțită în unire spre a fi 
mereu unită-n despărțire“, așteaptă mai 
multă evlavie, smerenie și rugăciune 
izbăvitoare. Apoi ni se adresează nouă, 
muritorilor de rând, ce putem deveni, 
citind-o, acei călugări albi, atât de apre- 
ciați de autor, „misterioșii marilor cetăți. 
Schimnicii  asprelor  nevoințe ale 
pustiurilor din chiar mijlocul 
lumii...neaflaţii...care trec ziua pe lângă 
noi...ruguri aprinse în altare de 
sufragerie..., ca şi cele aprinse în 
depărtate peșteri sau în enigmatice 
chilii“, ca să ținem, împreună „încă 
echilibrul veacului lugrubru“. 

Fie ca lucrarea Lucrării să dea cât 
mai multe roade. m 

Aa IEEE 


Teologie și politică. 
De la Sfinţii Părinţi 
la Europa unită 


TEOLOGIE 


+ POLITICĂ 
TIS INI 0 SIN! 
LA EUROPA UNITĂ 





Volumul (Ed. Anastasia, Bucu- 
rești, 2004), coordonat de Miruna 
Tătaru-Cazaban, conține lucrările 
susținute de către un grup de tineri 
istorici, teologi și specialişti în științe 
politice, la un seminar desfăşurat în 
toamna anului trecut la Cheia. Textele 
sînt așezate pe patru mari capitole: 
Patristica et mediaevalia, Problema 
teologico-politică a modernității, 
Biserica în timpul prigoanei comu- 
niste, Creștinismul Și europa unită. În 
introducerea pe care o face cărții, 
Mihai Şora răspunde la o întrebare 
care se naşte de la citirea titlului: „De 
ce, totuși, «teologie», cînd e vorba de 
«politică»? Întâi și-ntii, pentru că 
niciodată nu poate fi vorba doar de 
politică. Și asta pentru bunul motiv că 
politica e ceva ordonat în vederea a 
altceva și că esențialul acestui demers 
pe care-l reprezintă politica nu rezidă 
atît în drumul parcurs, cît mai ales în 
obiectul țintit.“ 

La rîndul său, Miruna Tătaru- 
Cazaban explică: „O gîndire teologi- 
co-politică nu este deloc o adecvare a 
teologicului la politic, ci un fel de a-i 
veni teologic în întîmpinare, de a 
administra responsabilitatea față de 
comunitatea creștină aflată într-o per- 
manentă tensiune eshatologică faţă de 


x e 


orice tip de organizare strict umană. 






Pavel Chirilă i! | 
Alimentația 
ecfilibrată 
a omului 
sănătos 

Majoritatea specialiștilor opinează că ali- 
mentația modernă este principala cauză în 
apariția și răspîndirea largă a bolilor din vre- 
mea noastră. Drept pentru care, dr. Pavel 
Chirilă — medic primar în boli interne şi 
preşedinte al Asociaţiei filantropice creştine 
„Christiana“ — recomandă un regim alimentar 


Pr. Dr. Claudiu Cotan 


Pomi de. CLAUDIU COLAN 


Ortodoxia și mișcăile de emancipare 


națională din sud-estul Europei 


în Secolul al XILĂ-lea 


ORTODOXIA 


MIȘCĂRELE DE EMANCIPARE NAŢIONALĂ 
DEN SUD-ESTUL EUROPEI ÎN SECOLUL AL XI-LEA 


Lucrarea (Ed. Bizantină, București, 2004) este, 
după ştiinţa noastră, prima care abordează sistematizat 
problematica anunţată în titlu. Ea urmăreşte, aşa cum 


precizează prefațatorul, Pr. Prof. Dr. Viorel Ioniță, „să 


TEXTURA INZANTEGĂ 


ofere o imagine coerentă şi edificatoare a relațiilor din- 
tre Biserica Ortodoxă și mișcările de eliberare naţională din sud-estul Europei 


pe parcursul secolului al XIX-lea.“ 


Autorul pune un accent deosebit pe raportul dintre identitatea națională a 
popoarelor din sud-estul Europei și credința lor ortodoxă, arătînd legătura 
strînsă dintre evoluţia culturii teologice și dezvoltarea ideilor de națiune şi de 


emancipare naţională a acestor neamuri. 


Origini — 
Caiete 
silvane 


Una | 
dintre cele 
mai bune 
reviste cul- | 
turale de la | 
noi, Origini 
— Caiete sil- 
vane, apare 
trimestrial la Zalău, sub conducerea 
lui Liviu Bordaş, un tînăr cercetător, 
cu temeinice studii de filosofie și 
indologie la Universitățile din Bucu- 
reşti, Viena, Roma și Delhi. Sumarul 
ultimului număr al Caietelor silvane 
este relevant pentru valoarea demer- 
sului publicistic şi coerenţa progra- 
mului revistei. lată cîteva titluri: 
„Procese identitare în arii de mar- 
gine ale etnicității. Cazul romano- 
catolicilor din Moldova“, „Mircea 
Eliade — un mit planetar“, „Aristotel, 
Anselm şi Gusnon, la un ceai“, 
„Misterul vieţii și al morţii“, un 
interviu cu Cristian Bădiliță — 
„Septuaginta se traduce la o tempe- 
ratură normală“. 





Dr. Pavel Chirilă 


"i Alimentaţia echilibrată a omului sănătos 


Pr. Prof. Radu 
Dorin Micu 


Pentru 0 ortodoxie realistă 


Volumul (Ed. Anastasia, Bucu- 
rești, 2004) reuneşte convorbirile au- 
torului cu publicistul ortodox Dan 
Ciachir pe parcursul a trei întîlniri în 
lunile iunie și octombrie ale lui 2002 
și în iulie 2003. Temele puse în discu- 
ție sînt abordate în spiritul unei orto- 
doxii realiste, caracteristic lui Dan 
Ciachir. După cum autorul cărții în- 
suși spune, Dan Ciachir „propune un 
demers marcat de un patos al rectitu- 
dinii: dreapta slăvire, dreapta soco- 
tință, dreapta făptuire şi dreapta măr- 
turisire sînt temele predilecte care al- 
cătuiesc n 
osatura 
unui  dis- 
curs teolo- 
gic  poli- 
morf ce 
reuşeşte să 
surprindă, 
practic, 
toate aspec- 
tele vieții 
bisericești“. 








menit să ne asigure o viață sănătoasă cît mai 
îndelungată. Cartea (Ed. Naţional, București, 
2004) ne pune la îndemînă noțiunile funda- 
mentale ale conceptului de „alimentaţie 
ancestrală“, precum și mai multe rețete elabo- 
rate pe baza principiilor alimentației echili- 
brate a omului sănătos. 

Romfest XXI 


organizaţia românilor de pretutindeni 


PREȘEDINTE DE ONOARE 
Pr. Gheorghe Calciu-Dumitreasa 


PREȘEDINTE 
Prof. Marcel Petrişor 


VICEPREȘEDINŢI 
Mihail Albişteanu 
Claudiu Târziu 


SECRETAR GENERAL 
Nicu Butnaru 
e-mail: romfest Gromfest.org 
tel: 0723.504.807 


Filiale 
BACĂU 
Mihai Moisă 
e-mail: bacau Qromfest.org 
tel: 0234. 511.609 


BRAȘOV 
Jr. Dragoș Gladcă 
e-mail: brasov Qromfest.org 
tel: 0744.153.388 


GALAŢI 
prof. drd. Cătălin Maghiar 
e-mail: galati 2romfest.org 
tel: 0721.412.360 


IAȘI 
prof. drd. Mihail Albișteanu 
e-mail: iasi Gromfest.org 
tel: 0740 132 215 


PRAHOVA 
jr. Dan Nicodim 
e-mail: prahova Qromfest.org 
tel: 0244.514.337 


TIMIȘ 
dr. Nicolae Colţoiu 
e-mail: timis Gromfest.org 
tel: 0744.526.671 


REPREZENTANȚI 
TERITORIALI 
BIHOR 
dr. Virgil Colţoiu 
e-mail: bihorQromfest.org 
tel: 0740.853.702 


CONSTANŢA 
Marcel Bouroş 
e-mail: constanta 2romfest.org 
tel: 0744.664.431 


COVASNA 
Dan Tănasă 
e-mail: covasna Qromfest.org 
tel: 0744.822.581 


SATU MARE 
Marius Baloș 
e-mail: satumare Qromfest.org 
tel: 0742.279.277 


SIBIU 
Marius Săraru 
e-mail: sibiu Qromfest.org 
tel: 0269.237.387 

Cei care doresc să-şi completeze colecția 
isnod publicației rost pot trimite contravaloarea 
y revistei (15.000 lei/exemplar, cu excepția nr. 
10-11, care costă 22.500 lei), prin mandat 
poştal, pe numele: Târziu Claudiu Richard, CP 
62, OP 66, Bucureşti. Precizaţi pe mandatul 
poştal ce număr al revistei doriţi, în câte 
exemplare şi adresa dvs. Pentru informații 
suplimentare sunați la tel.: 0723.504.807 


Radu Gyr 


DDD te ui iai 


ABONA N eIt:e! 


vost 


manifest românesc 


Abonamentele se fac trimițînd un mandat poștal (în care specificaţi citeț numele, 
adresa completă și perioada de abonament) pe numele Târziu Claudiu Richard, 

CP 62, OP 66, București. 

Prețul unui abonament: e 6 luni: 120.000 lei e 12 luni: 240.000 lei. 

Pentru abonaţii din Europa abonamentul este de 25 Euro, iar pentru cei de pe celelalte 
continente, 35 USD pe an. Taxele poştale sunt incluse în preț. 

